11 Jun 2019 11:36 AM GMT\n"സ്പെയിനില് വിപ്ലവം നടക്കുന്ന സമയമായിരുന്നു അത്. എന്നാല് ഇവിടെയാകട്ടെ വലിയ ബഹളങ്ങളും സംശയങ്ങളും മാത്രമേയുണ്ടായിരുന്നുള്ളൂ. സ്പെയിനില് അക്കാലത്ത് ഗോര്‍ണിക്ക ഉണ്ടായിരുന്നു. എന്നാല് ഇവിടെയാകട്ടെ തൊഴില് കുഴപ്പങ്ങളും ഇടയ്ക്കിടെയുള്ള അക്രമ സംഭവങ്ങളും ജനങ്ങളുടെ സ്വൈര്യം കെടുത്തുക മാത്രം ചെയ്തു." -ടെന്നസ്സി വില്യംസ്, ദി ഗ്ലാസ്സ് മെനാജെറി\nആയിരത്തി തൊള്ളായിരത്തി അറുപത്തിയഞ്ചിലാണ് യു ആര് അനന്തമൂര്‍ത്തിയുടെ വിഖ്യാത നോവല് സംസ്കാര കന്നഡ സാഹിത്യ ലോകത്ത് വലിയ കോളിളക്കം സൃഷ്ടിക്കുന്നത്. ബ്രാഹ്മണ്യത്തെയും അതിന്റെ സ്വയം പ്രഖ്യാപിത ഉപരിവര്‍ഗ ധാരണകളെയും പൊളിച്ചടുക്കിക്കൊണ്ട് ആ നോവല് ഉണ്ടാക്കിയ വിസ്ഫോടനങ്ങളുടെ അനുരണനങ്ങള് ഇന്നും അവിടെ ഒടുങ്ങിയിട്ടില്ല. ഇവിടെ ടി പദ്മനാഭന് ഭാവനയുടെ പരകോടിയില് കടയനല്ലൂരില് ഒരു സ്ത്രീയും ശേഖൂട്ടിയും മഖന് സിംഖിന്റെ മരണവും എഴുതുന്ന അതേ സമയം. ലോകത്തിലെ ഏറ്റവും വലിയ കഥാകൃത്ത് താന് മാത്രമാണ് എന്ന് അന്നും അവകാശപ്പെട്ടിരുന്നു എങ്കിലും പുരോഗമന സാഹിത്യകാരന് എന്ന് അദ്ദേഹം അന്ന് അകാശപ്പെട്ടിരുന്നില്ല. കാലാന്തരത്തില് വിധിവൈപരീത്യം മൂലം അങ്ങനെ ആയിത്തീരുകയായിരുന്നു. മയ്യഴിപ്പുഴയുടെ തീരങ്ങളില് അക്കാലത്ത് അസ്തിത്വ ദുഃഖം വലിയ അളവില് തളംകെട്ടികിടന്നിരുന്നു. സുന്ദരനായ എഴുത്തുകാരന് അതില് ചവിട്ടാതെ അല്‍ഫോന്‍സച്ചനെ കുട്ടിച്ചാത്തന് ആക്കാനും ഹരിദ്വാറില് മണികള് മുഴക്കാനും പോയി. എം മുകുന്ദന് എന്ന പുരോഗമന എഴുത്തുകാരന് ജനിക്കുന്നത് വളരെ പിന്നീടായിരുന്നു.\nഭാഷയുടെയും ദേശത്തിന്റെയും അതിരുകള് ഭേദിച്ച് സംസ്കാരയില് അനന്തമൂര്‍ത്തി പകര്‍ത്തിവച്ച ജാതി വിരുദ്ധതയും നീതിബോധവും മനുഷ്യപ്പറ്റും അടിസ്ഥാന ജനവിഭാഗങ്ങളോടുള്ള ഐക്യദാര്‍ഢ്യവും ലോകമെങ്ങും ഉള്ള മനുഷ്യരില് എത്തണം എന്ന് വിചാരിച്ച രണ്ടു മനുഷ്യര് ഉണ്ടായിരുന്നു. ഒന്ന് എ കെ രാമാനുജം. രണ്ട് ഗിരീഷ് കര്‍ണാട്. രാമാനുജം സംസ്കാരയെ ഇംഗ്ലീഷിലാക്കി. ആ പരിഭാഷയില് നിന്നും അത് നിരവധി ലോകഭാഷകളിലേക്ക് എത്തപ്പെട്ടു. നാരാണപ്പയും ചന്ദ്രിയും പ്രാണേഷാചാര്യരും വലിയ ചര്‍ച്ചകളായി. ജാതിയെ സംബന്ധിക്കുന്ന ഏതു വിശകലനങ്ങളും അതിനൊപ്പം ചുറ്റിത്തിരിഞ്ഞു. ആ സമയമൊക്കെയും വെള്ളിയാംകല്ല് കാണാന് മയ്യഴിയിലേക്ക് വണ്ടി കയറിയവര് കല്ല് കുറെ അപ്പുറം തിക്കോടിയില് ആണെന്ന് മനസ്സിലായപ്പോള് പുതുച്ചേരി സര്‍ക്കാര് നികുതി ഒഴിവാക്കി നല്‍കിയ വര്‍ധിത വീര്യങ്ങളില് പുരോഗമനം കണ്ടെത്താന് നിര്‍ബന്ധിതര് ആവുകയായിരുന്നു. ആവിലായിലെ സൂര്യോദയങ്ങളില് ആടിനെ പോറ്റുന്ന ചാത്തുമാര് പോറ്റാത്ത ചാത്തുമാരായി പരിവര്‍ത്തനം ചെയ്യപ്പെട്ടുകൊണ്ടിരുന്നു.\nഇന്ത്യാ ടുഡേയുടെ ഓൺലൈൻ പതിപ്പിന് ഗിരീഷ് കർണ്ണാട് ടൈഗർ സിന്ദ ഹൈയിൽ അഭിനയിച്ച ഒരു നടൻ മാത്രമായിരുന്നു. മറ്റ് പലർക്കും കെ ടി കുഞ്ഞുമോന്റെ പഴയ ചിത്രം കാതലനിലെ മൂരാച്ചി ഗവർണ്ണർ കഥാപാത്രവും. എന്നാൽ സംസ്കാരയെ ഇന്ത്യൻ സിനിമാ ചരിത്രത്തിലെ ഒരു നാഴികകല്ലാക്കി മാറ്റിക്കൊണ്ട് സാമൂഹിക വിപ്ലവത്തിന് സ്വയം സമർപ്പിച്ച ഒരപൂർവ്വ ധീരതയായിരുന്നു കർണ്ണാട്. ഭീരുത്വങ്ങളുടേയും വിധേയത്വങ്ങളുടേയും ഭരണാധികാര വാഴ്ച്ചകളുടേയും പ്രലോഭനങ്ങളെ അതിജീവിച്ച ധീരത.\nപ്രാണേശാചാര്യരുടെ കഥാപാത്രത്തെ അനശ്വരമാക്കിയ കർണ്ണാടിനെ മാത്രമേ ആസ്വാദക ലോകത്തിനറിയൂ. എന്നാൽ മറ്റൊരു കർണ്ണാടുണ്ട്. സംസ്കാര സിനിമയാക്കണമെന്നഭ്യർത്ഥിച്ച് ഒരുപാടാളുകളുടെ പിന്നാലെ നടന്ന കർണ്ണാട്. ഒടുവിൽ പട്ടാഭിരാമ റെഡ്ഡി ആ ദൗത്യമേറ്റെടുത്തു. എസ് ജി വാസുദേവിനെപ്പോലുള്ളവർ കൂടെ നിന്നു. സിനിമയിൽ ചന്ദ്രിയുടെ വേഷമിട്ട പൗരാവകാശപ്രവർത്തകയും പട്ടാഭിയുടെ ഭാര്യയുമായിരുന്ന സ്നേഹലതാ റെഡ്ഡി പിന്നീട് അടിയന്തരാവസ്ഥയുടെ രക്തസാക്ഷിയായി. ജയിലിൽ കിടന്ന് രോഗിയായി പുറത്ത് വന്നയുടൻ മരിച്ചു.\nവാസ്തവത്തിൽ കർണ്ണാടിന്റെ മരണത്തിൽ ഒരു യുഗം അവസാനിക്കുകയാണ്. കന്നഡ ഭാഷയിലേയും കർണ്ണാടകത്തിലെ ജനജീവിതത്തിലേയും വിപ്ലവകരവും പുരോഗമനപരവുമായ ഒരു അധ്യായം. സ്നേഹലതാ റെഡ്ഡിയും പട്ടാഭിരാമ റെഡ്ഡിയും എ കെ രാമാനുജവും യു ആർ അനന്തമൂർത്തിയും ശ്രീകൃഷ്ണ ആലനഹള്ളിയുമെല്ലാം രൂപപ്പെടുത്തിയ സാംസ്കാരിക വിപ്ലവത്തിലെ അവസാനത്തെ വൻമരമാണ് കർണ്ണാട്. കൊങ്കിണി മാതൃഭാഷയായി ബ്രാഹ്മണ കുടുംബത്തിൽ ബോംബെയുടെ അടുത്ത് മാത്തേരണിൽ ജനിച്ച് മറാത്തിയിൽ പ്രാവീണ്യം നേടി ഇംഗ്ലണ്ടിൽ പോയി ഇംഗ്ലീഷ് പണ്ഡിതനായി തീർന്ന കർണ്ണാട് തിരിച്ച് വന്നത് അടിമുടി കർണ്ണാടകക്കാരനായാണ്. മണ്ണിന്റെയും മനുഷ്യരുടേയും കൂടെ നിന്നു. ജാതിക്കെതിരെ പോരാടി. പുരോഗമനപരമായ ഏതൊന്നിനേയും പിന്തുണച്ചു. സ്വന്തം നീതിബോധത്തിൽ നിന്ന് അണുവിട വ്യതിചലിച്ചില്ല. തെന്നിന്ത്യയിൽ കാവി രാഷ്ട്രീയം അതിന്റെ സർവ്വ ആസുരതകളോടും കൂടി ആദ്യം കെട്ടിയിറങ്ങിയത് കർണ്ണാടകത്തിലാണ്. ഇന്നും കർണ്ണാടകയിലെ മതേതര സാമൂഹികാവസ്ഥ പരിക്കേല്‍ക്കാതെ പിടിച്ചു നില്ക്കുന്നതിൽ സ്നേഹലതാ റെഡ്ഡിയും അനന്തമൂർത്തിയും കർണ്ണാടും ഗൗരീ ലങ്കേഷുമെല്ലാം നടത്തിയ ധീരമായ ചെറുത്തു നില്പുകളുടെ പിൻബലമുണ്ട്.\nഒരധികാര കേന്ദ്രത്തിന്റെയും പിൻബലം അവർക്കില്ലായിരുന്നു. ആരുടേയും സംരക്ഷണമോ പരിചയോ ഇല്ലായിരുന്നു. ധീരത മാത്രമായിരുന്നു മൂലധനം. പുരാണങ്ങളിലും ഇതിഹാസങ്ങളിലും അവർ കണ്ടെത്തിയത് യാഥാസ്ഥിതികത്വത്തിന്റെ വരേണ്യ ശ്യാമ മാധവങ്ങളായിരുന്നില്ല. കാലികമായ വൈരുദ്ധ്യങ്ങളെ തുറന്നു കാട്ടാനുള്ള ഊർജമായിരുന്നു. അശോകൻ ചരുവിൽ ലെവലിൽ അവരൊരിക്കലും ഹിസ് മാസ്‌റ്റേഴ്സ് വോയിസുമായിരുന്നില്ല.\nധീരതയുടേയും ചെറുത്തുനില്പിന്റേയും ഇച്ഛാശക്തിയുടേയും ഒടുവിലത്തെ മഹാവൃക്ഷങ്ങളിലൊടുവിലത്തേതാണ് ഇല്ലാതായത്.\nആയിരത്തി തൊള്ളായിരത്തി മുപ്പതുകളിൽ കന്നഡയിൽ എ എൻ കൃഷ്ണറാവു തുടങ്ങിവച്ച പുരോഗമന സാഹിത്യ സാംസ്കാകാരിക വിചാരധാരയുടെ ഒടുവിലെ കണ്ണിയായിരുന്നു കർണ്ണാട്. ടി ആർ സുബ്ബറാവുവും കെ എസ് നിരഞ്ജനയും ബാസവരാജ കട്ടിമണിയും ചതുരംഗയും തുടർന്നുകൊണ്ടു വന്ന ഇടതുപക്ഷ മതേതര സാഹിത്യ സാംസ്കാരിക സമീപനങ്ങളുടെ തുടർച്ച. വർഗ്ഗപരവും സാമൂഹികവുമായ പ്രതിസന്ധികളെ മേൽപ്പറഞ്ഞവർ മാർക്സിയൻ രീതിയിൽ വിശകലനം ചെയ്തപ്പോൾ ജാതി ഉണ്ടാക്കുന്ന വെല്ലുവിളികളെ കൃത്യമായി വിശകലനം ചെയ്യുന്നതിൽ വീഴ്ച്ചകൾ വന്നു. ജാതിയിലധിഷ്ടിതമായ സാമൂഹിക ഘടനയെ കൃത്യമായി വിശകലനം ചെയ്യാനായി എന്നിടത്താണ് അനന്തമൂർത്തിയുടേയും കർണ്ണാടിന്റെയും വിജയം. അവർ കാലത്തിന്റെ ശബ്ദമായി. ബ്രാഹ്മണ്യത്തിന് പുറത്ത് സാമൂഹിക നീതിയുടെ ശബ്ദങ്ങളായി.\nസംഘർഷഭരിതമാണ് ഇപ്പോൾ കർണ്ണാടകയുടെ സാമൂഹിക സാംസ്കാരിക ലോകം. കെ എസ് ഭഗവാനും എം എം കൽബുർഗിയും ഗൗരീ ലങ്കേഷും മാത്രമല്ല മതാതീത ആത്മീയതയുടെ വക്താവായ നിഡു മുഡി സീയർ സ്വാമി വീരഭദ്ര ചന്നമല്ല വരെ വെറുപ്പിന്റെ ശക്തികളുടെ ആക്രമണങ്ങൾക്കിരയായി. ഒന്നാം മോദി സർക്കാർ വന്നപ്പോൾ അനന്തമൂർത്തി യാത്രയായി. രണ്ടാം മോദി സർക്കാരിന്റെ കാലത്ത് കർണ്ണാടും. കൊല്ലപ്പെടേണ്ട എഴുത്തുകാരുടെ ലിസ്റ്റിൽ ഇന്നുദേഹത്തിന്റെ പേര് ഇൻറർനെറ്റിൽ പ്രചരിക്കപ്പെടുന്നു. വാടകക്കൊലയാളികൾ അവശേഷിക്കുന്ന ഇരകളെ തപ്പി നടക്കുന്നു.\nകവിയാകാൻ ആഗ്രഹിച്ച് നാടകത്തിലെത്തപ്പെട്ടതാണ് കർണ്ണാട്. നാടകത്തിൽ അദ്ദേഹം കാലത്തിന്റെ വെല്ലുവിളികൾക്കെതിരെ പ്രതികരിച്ചു. ഇവിടെ കയ്യേറ്റ മാഫിയക്കായി പുരോഗമന സാഹിത്യകാരൻ ബുൾഡോസർ കഥകളെഴുതിയപ്പോൾ അവിടെ കർണ്ണാട് ടിപ്പു സുൽത്താനെക്കുറിച്ചും ബാബറി മസ്ജിദിനെക്കുറിച്ചും നാടകമുണ്ടാക്കി പ്രതിരോധം തീർത്തു. സ്വാതന്ത്ര്യാനന്തര ഇന്ത്യയുടെ ദുര്യോഗങ്ങളിലെ വേദനയും നിരാശയും മറച്ചു വച്ചില്ല.\nഎവിടെയാണ് എഴുത്തുകാരന്റെ മരണം? ശരീരം അവസാനിക്കുന്നിടത്ത് അയാൾ ഒടുങ്ങുന്നില്ല. ഭൂമിയിൽ ജീവനുള്ളിടത്തോളം അയാൾ തിരുത്തലിന്റെ ഭാഷ സംസാരിച്ചു കൊണ്ടിരിക്കും. കാലങ്ങളോടും തലമുറകളോടും സംവദിക്കും. ജനങ്ങളുടെ ശബ്ദമാണ് ഏറ്റവും വലിയ ശബ്ദമെന്ന് കർണ്ണാട് എന്നും പറഞ്ഞു. ചിന്തകൾക്ക് മരണമില്ല. ആശയങ്ങൾക്കും. വാക്ക് അന്ധന് കാഴ്ച്ചയും മൂകന് ശബ്ദവുമാണ്. ചരിത്രത്തിനും കാലത്തിനുമൊപ്പം വാക്കുകൾ സഞ്ചരിക്കുന്നു. അവയിൽ ആശയങ്ങൾ മരിക്കാതിരിക്കുന്നു.\nടെന്നസി വില്ല്യംസിനെ ഒരു വട്ടം കൂടി ഉദ്ധരിക്കാം: "അമേരിക്കയിലെ മധ്യവര്‍ഗം ഏതാണ്ട് മുഴുവനായി തന്നെ അന്ധന്മാര്‍ക്ക് വേണ്ടിയുള്ള വിദ്യാലയത്തില് പ്രവേശനം നേടിക്കഴികഞ്ഞ ഒരു സമയമായിരുന്നു അത്. അവരുടെ കണ്ണുകള് അവരെ പരാജയപ്പെടുത്തിയോ അതോ അവര് സ്വന്തം കണ്ണുകളെ തന്നെ പരാജയപ്പെടുത്തിയോ എന്നറിയില്ല."\nഅടിക്കുറിപ്പ്: കയ്യൂർ സമരം ഒരു നോവലിന് പശ്ചാത്തലമായത് മലയാളത്തിലല്ല. കന്നഡയിലാണ്. നിരഞ്ജന എഴുതിയ ചിരസ്മരണ. കയ്യൂരിലെ കാര്യങ്കോട് പുഴ നോവലിൽ തേജസ്വിനിയായി. സ്വന്തം മകൾക്കിടാനും നിരഞ്ജനയ്ക്ക് ഒരു പേരേ ഉണ്ടായിരുന്നുള്ളു: തേജസ്വിനി.\nRead More: നായര്-കത്തോലിക്ക-ലീഗ് സഖ്യം വീണ്ടുമൊന്നിച്ച ശബരിമലയിലെ ‘വിമോചന സമരം’: 2019 ലോക്സഭാ തെരഞ്ഞെടുപ്പില് ഇടതുപക്ഷം പരാജയപ്പെട്ടതിന്റെ ചരിത്രപരമായ കാരണങ്ങള്\nGireesh karnad m mukundan T Pathmanabhan UR Ananthamoorthy


Court proceedings to go live soon | അനാവശ്യമായി ഇടപെട്ടും ശബ്ദമുയർത്തിയും ഷൈൻ ചെയ്യാൻ അഭിഭാഷകർ ഇനി രണ്ടുവട്ടമാലോചിക്കും; എന്തുചെയ്താലും രാജ്യം മുഴുവൻ കാണും; കോടതി നടപടികൾ ലൈവാക്കുന്നതിന് സുപ്രീം കോടതിയും സമ്മതം മൂളിയതോടെ ഇന്ത്യൻ ജുഡീഷ്യറിയിൽ മാറ്റത്തിന്റെ വിപ്ലവത്തിന് കളമൊരുങ്ങുന്നു - MarunadanMalayali.com\nഅനാവശ്യമായി ഇടപെട്ടും ശബ്ദമുയർത്തിയും ഷൈൻ ചെയ്യാൻ അഭിഭാഷകർ ഇനി രണ്ടുവട്ടമാലോചിക്കും; എന്തുചെയ്താലും രാജ്യം മുഴുവൻ കാണും; കോടതി നടപടികൾ ലൈവാക്കുന്നതിന് സുപ്രീം കോടതിയും സമ്മതം മൂളിയതോടെ ഇന്ത്യൻ ജുഡീഷ്യറിയിൽ മാറ്റത്തിന്റെ വിപ്ലവത്തിന് കളമൊരുങ്ങുന്നു\nJuly 10, 2018 | 09:00 AM IST | Permalink\nന്യൂഡൽഹി: ജുഡീഷ്യറി വിപ്ലവത്തിന്റെ പാതയിലാണ്. മാറ്റങ്ങളോട് മുഖം തിരിക്കാതെ കാലത്തിനൊത്ത് നീങ്ങുകയാണ് രാജ്യത്തെ നീതിന്യായസംവിധാനം. കോടതി നടപടികൾ ലൈവായി കാണാൻ അവസരമൊരുങ്ങുന്നു. ഇക്കാര്യത്തിൽ കേന്ദ്രനിലപാടിനോട് സുപ്രീംകോടതിയും യോജിച്ചിരിക്കുകയാണ്. കോടതി നടപടികളുടെ സംപ്രേഷണത്തിന് ലോക്സഭാ, രാജ്യസഭാ ടി.വി.കളുടെ മാതൃകയിൽ പ്രത്യേകചാനൽ ആകാമെന്ന് അറ്റോർണി ജനറൽ കെ.കെ. വേണുഗോപാൽ അഭിപ്രായപ്പെട്ടു.\nകോടതി നടപടികളുടെ തത്സമയ സംപ്രേഷണം, വീഡിയോ റെക്കോഡിങ് എന്നിവ സംബന്ധിച്ച് സുപ്രീംകോടതി കേന്ദ്ര സർക്കാരിന്റെ മറുപടി തേടിയിരുന്നു. ഇതിനുള്ള മറുപടിയിലാണ് കേന്ദ്രം തിങ്കളാഴ്ച നിലപാടു വ്യക്തമാക്കിയത്. അഭിഭാഷകർ എങ്ങനെയാണ് തങ്ങളുടെ കേസുകൾ അവതരിപ്പിക്കുന്നതെന്ന് കക്ഷികൾക്കു മനസ്സിലാക്കാൻ ഇതുപകരിക്കുമെന്ന് ചീഫ് ജസ്റ്റിസ് ദീപക് മിശ്ര അധ്യക്ഷനായ ബെഞ്ച് നിരീക്ഷിച്ചു.\nഎൻഡിടിവിക്ക് നിരോധനം ഏർപ്പെടുത്തിയത് ഏതു നിയമപ്രകാരം? ഈ നിയമം പത്രങ്ങൾക്കും ബാധകമാണോ? ഭരണഘടന ഉറപ്പുനൽകുന്ന അഭിപ്രായ സ്വാതന്ത്ര്യത്തിന്റെ പരിധിയിൽ ഇതുവരുമോ? വായനക്കാർ അറിയേണ്ട ചില കാര്യങ്ങൾ\nപിഎം മനോജിനെ ഉത്തരം മുട്ടിച്ച് നിഷാ ജെബി; മുഷ്ടി ചുരുട്ടി അഭിവാദ്യമർപ്പിച്ച് നികേഷ് കുമാർ; റിപ്പോർട്ടർമാരെ എടുത്തുപൊക്കി ആഹ്ലാദപ്രകടനം നടത്തി തൊഴിലാളികൾ; എങ്ങും തൊടാതെ പീപ്പിൾ ടിവി; മൂന്നാർ തീപ്പന്തമായപ്പോൾ ടെലിവിഷൻ ചാനലുകളിൽ കണ്ട അസാധാരണ കാഴ്ചകൾ\nവിവിധ രാജ്യങ്ങളിൽ ഇത്തരം സംവിധാനം നിലനിൽക്കുന്നതായി അറ്റോർണി ജനറൽ ചൂണ്ടിക്കാട്ടി. ''യു.കെ.യിൽ 2009 മുതൽ കോടതിനടപടികൾ തത്സമയം കാണിക്കുന്നുണ്ട്. രാജ്യം മുഴുവൻ കാണുമെന്നിരിക്കെ അഭിഭാഷകരുടെ അനാവശ്യ ഇടപെടലും ശബ്ദമുയർത്തലുമുണ്ടാകില്ല. ബ്രിട്ടീഷ് കോടതികളിലെ നടപടികൾ വളരെ ശാന്തമായാണ് നടക്കുന്നത്. സുപ്രീംകോടതി നടപടികൾ തത്സമയം സംപ്രേഷണം ചെയ്താൽ കേരളം, തമിഴ്‌നാട് പോലുള്ള വിദൂര സംസ്ഥാനങ്ങളിലുള്ളവർക്കുപോലും കേസുകൾ പിന്തുടരാൻ എളുപ്പമാകും.\nകോടതികളിൽ അനാവശ്യമായി അഭിഭാഷകരും മറ്റും കൂടുന്നതുകൊണ്ടുള്ള തിരക്ക് കുറയ്ക്കാനും തത്സമയ സംപ്രേഷണം ഉപകരിക്കും. നിയമവിദ്യാർത്ഥികൾക്കും ഇത് സഹായകരമാകും. ദാമ്പത്യതർക്കം, സുരക്ഷാ പ്രശ്‌നമുള്ള വിഷയങ്ങൾ തുടങ്ങി രഹസ്യവിചാരണ ആവശ്യമുള്ളതൊഴികെ തത്സമയം കാണിക്കാവുന്നതാണ്'' - അറ്റോർണി ജനറൽ അഭിപ്രായപ്പെട്ടു. ഇത് കോടതിയുടെ ഔദ്യോഗിക രേഖയാക്കാമെന്ന് മുതിർന്ന അഭിഭാഷക ഇന്ദിര ജെയ്സിങ്ങും അഭിപ്രായപ്പെട്ടു.\nഅഭിഭാഷകർ അനാവശ്യമായി കേസുകൾ മാറ്റിവെക്കാൻ ആവശ്യപ്പെടുന്നത് കുറയുമെന്ന് ജസ്റ്റിസ് ചന്ദ്രചൂഡ് ചൂണ്ടിക്കാട്ടി. അഭിഭാഷകൻ കേസ് മാറ്റിവെക്കാൻ ആവശ്യപ്പെടുമ്പോൾ അദ്ദേഹം വേണ്ടവിധം തയ്യാറാട്ടില്ലെന്ന് ബോധ്യപ്പെടുമെന്ന് ചീഫ് ജസ്റ്റിസ് പറഞ്ഞു.ജോധ്പുരിലെ നാഷണൽ ലോ യൂണിവേഴ്സിറ്റി വിദ്യാർത്ഥി സ്വപ്നിൽ ത്രിപാഠിയാണ് തത്സമയ സംപ്രേഷണം ആവശ്യപ്പെട്ട് സുപ്രീംകോടതിയെ സമീപിച്ചത്. സുപ്രീംകോടതിയിൽ തത്സമയ സംപ്രേഷണം കാണാൻ പ്രത്യേക മുറിയൊരുക്കണമെന്നും ഹർജിയിൽ ആവശ്യപ്പെട്ടു.


ന്യൂനപക്ഷ സ്‌കോളര്‍ഷിപ്പ് : യുഡിഎഫില് ധാരാണാപിശകില്ല ; എല്ലാവര്‍ക്കും തൃപ്തികരമായ തീരുമാനം ഉടനുണ്ടാകും : ഉമ്മന് ചാണ്ടി – Jaihind TV\nന്യൂനപക്ഷ സ്‌കോളര്‍ഷിപ്പ് : യുഡിഎഫില് ധാരാണാപിശകില്ല ; എല്ലാവര്‍ക്കും തൃപ്തികരമായ തീരുമാനം ഉടനുണ്ടാകും : ഉമ്മന് ചാണ്ടി\nകോട്ടയം : ന്യൂനപക്ഷ സ്‌കോളര്‍ഷിപ്പില് യുഡിഎഫില് ധാരാണാപിശകില്ലെന്ന് മുന്‍മുഖ്യമന്ത്രി ഉമ്മന് ചാണ്ടി. വിഷയത്തില് ചര്‍ച്ചചെയ്ത് വ്യക്തമായ തീരുമാനം കൈക്കൊള്ളും. എല്ലാവര്‍ക്കും തൃപ്തികരമായ തീരുമാനം ഉടനുണ്ടാകുമെന്നും അദ്ദേഹം കോട്ടയത്ത് മാധ്യമങ്ങളോട് പറഞ്ഞു.\nസ്‌കോളര്‍ഷിപ്പ് വിഷയത്തില് കോണ്‍ഗ്രസിനും യുഡിഎഫിനും ഏകാഭിപ്രായമെന്ന് കെപിസിസി അധ്യക്ഷന് കെ.സുധാകരന് എം.പിയും കഴിഞ്ഞദിവസം പ്രതികരിച്ചിരുന്നു. വിഷയത്തില് എല്ലാ മതങ്ങളേയും പൂര്‍ണമായി വിശ്വാസത്തിലെടുത്തും ബോധ്യപ്പെടുത്തിയും വേണം നയംപ്രഖ്യാപിക്കാന്. ഫോർമുല നിശ്ചയിക്കാന് യുഡിഎഫിന്‍റെയും കോണ്‍ഗ്രസിന്‍റെയും നേതൃയോഗം ചേരും. തീരുമാനം ഐകകണ്ഠേന കൈക്കൊള്ളും.\nയുഡിഎഫിന്‍റെ അഭിപ്രായം രണ്ടു ദിവസത്തിനകം സർക്കാരിനെ അറിയിക്കും. സർക്കാർ നയത്തിനെതിരെ ചെറിയ പരാതികളുണ്ട്. അത് അവരെ അറിയിക്കും. സർക്കാർ നയത്തിൽ മാറ്റം വേണം. തർക്കത്തിൽ വിട്ടുവീഴ്ച ചെയ്യണമെന്നും അദ്ദേഹം ആവശ്യപ്പെട്ടു.


വെള്ളത്തില് വീണ താറാവ് കുഞ്ഞുങ്ങളെ പോലെ ഒരു പ്രത്രേക താളത്തില് ആ ദിവസങ്ങളില് നടന്നിരുന്ന ഞാന് ഈ കുഞ്ഞ് മെത്തകള് കണ്ട് അന്ധാളിച്ച് പോയി... വനജ വാസുദേവ് | menses | Vartha Jalakam\n'അതേടാ....ബ്രഡ് ആണ്. രണ്ട് ദിവസം കഴിഞ്ഞ് വന്നാല് ജാം പുരട്ടി തരാം....'സാധാരണ പെണ്‍പിള്ളാരെ പോലെ തലകുനിച്ച് ചൂളി പോകും എന്ന് വിചാരിച്ച് ഇരുന്ന അവര്‍ക്ക് ഈ മറുപടി ഒരു പ്രഹരം ആയിരുന്നു. ഒട്ടു നേരത്തെ നിശബദ്ധത മുറിഞ്ഞത് എന്റെ നിര്‍ത്താതെയുള്ള ചിരിയുയര്‍ന്നപ്പോഴാണ്. പിന്നീട് ഞാന് ഓര്‍ത്തോര്‍ത്ത് ചിരിച്ചതും ഈ സംഭവം ആണ്....\nസാനിറ്ററി പാടും, ആര്‍ത്തവവും, രക്തക്കറയും എല്ലാം വീണ്ടും സജീവമായി ചര്‍ച്ചയാകുമ്പോള് പണ്ട് കോളേജ് കാലത്ത് ഉണ്ടായ ഏറെ ചിരിപ്പിച്ച ഒരു സംഭവം ഉണ്ട്...\nശാസ്താംകോട്ട കോളേജില് പഠിക്കുന്ന കാലം. എന്നും അപ്പൂപ്പന് രണ്ട് രൂപ വണ്ടിക്കൂലി തരും. ഒന്നര രൂപ വണ്ടിക്കൂലി കഴിച്ച് അന്‍പത് പൈസ ബാലന്‍സ് കയ്യില് വയ്ക്കാം. അത് കൂട്ടി വച്ച് പൊട്ടും, കുപ്പിവളയും ഒക്കെ വാങ്ങും...കൂട്ടത്തില് വല്ലപ്പോഴും മഞ്ച് (അത് ഇറങ്ങിയ സമയം ആയിരുന്നു. മൂന്ന് രൂപ ആയിരുന്നു വില എന്നാണ് ഓര്‍മ്മ). ജംഗ്ഷനില് അമ്പല കവാടത്തിനടുത്ത് ഒരു ലേഡീസ് ഫാന്‍സീ സെന്റര് ഉണ്ട്. അവിടുത്തെ ചേച്ചിയുമായി കൂട്ടായത് കൊണ്ട് എല്ലാത്തിനും ഓടി അവിടേക്കാണ് പോയിരുന്നത്....\n..എനിക്ക് വേണ്ടത് കണ്‍മഷി ആയിരുന്നു. ചേച്ചിക്ക് വേണ്ടത് 'കെയര് ഫ്രീ' ആയിരുന്നു. അന്ന് പാഡ് എന്നല്ല കെയര് ഫ്രീ എന്ന പേരായിരുന്നു ഉപയോഗിച്ചിരുന്നത്. പീരീഡ്സിന് 'വെളിക്കായി' എന്നും. ഞാനാണേല് ഇത് ടിവി പരസ്യത്തില് നീലമഷി ഒഴിച്ച് കണ്ടതല്ലാതെ ഒരു പരിചയവും ഇല്ല. ചേച്ചിക്ക് അടുത്താഴ്ച ടൂര്‍പോണം അതിന് വാങ്ങിയതാണ്. കടയിലെ ചേച്ചി അലമാലയില് നിന്ന് നീണ്ട ഒരു കവര് എടുത്തു. അതില് കുറേ 'കുഞ്ഞ് മെത്തകള്' അടുക്കി വച്ചിരിക്കുന്നു. തുണിയില് അഭ്യാസം നടത്തി, വെള്ളത്തില് വീണ താറാവ് കുഞ്ഞുങ്ങളെ പോലെ ഒരു പ്രത്രേക താളത്തില് ആ ദിവസങ്ങളില് നടന്നിരുന്ന ഞാന് ഈ കുഞ്ഞ് മെത്തകള് കണ്ട് അന്ധാളിച്ച് പോയി. കുറച്ച് കാലമായി 'ഇത് എങ്ങനെ വയ്ക്കും, ലീക്ക് ആകില്ലേ, എങ്ങനെ കളയും, കഴുകി ഉണക്കി വീണ്ടും ഉപയോഗിക്കാമോ?''എന്നീ വട്ടം കറക്കുന്ന ചോദ്യങ്ങള് ചോദിക്കാന് ഒരാളായല്ലോയെന്നൊരു ആശ്വാസം കിട്ടി. ഈ ചോദ്യങങള് ഞാന് പലപ്പോഴും കൂട്ടുകാരോട് ചോദിച്ചെങ്കിലും ഓട്ടക്കാലണ പ്രയോജനം ഇല്ലായിരുന്നു. അവരാരും ഇത് ഉപയോഗിച്ചോ കണ്ടിട്ടോ ഇല്ല. എന്തായാലും ചേച്ചി ടൂര് പോയി കഴിഞ്ഞ് വന്ന് ചോദിച്ച് മനസ്സിലാക്കി ഷൈലകുഞ്ഞമയോട് പറഞ്ഞ് ഒരു കവര് വാങ്ങി ഉപയോഗിക്കണം എന്ന് മനസ്സില് ഉറച്ചു....\nസാധാരണ പെണ്‍പിള്ളാരെ പോലെ തലകുനിച്ച് ചൂളി പോകും എന്ന് വിചാരിച്ച് ഇരുന്ന അവര്‍ക്ക് ഈ മറുപടി ഒരു പ്രഹരം ആയിരുന്നു. ഒട്ടു നേരത്തെ നിശബദ്ധത മുറിഞ്ഞത് എന്റെ നിര്‍ത്താതെയുള്ള ചിരിയുയര്‍ന്നപ്പോഴാണ്. പിന്നീട് ഞാന് ഓര്‍ത്തോര്‍ത്ത് ചിരിച്ചതും ഈ സംഭവം ആണ്....\n(ഈ മറുപടി പലരും പറഞ്ഞ് കേട്ടിരിക്കാം...ഞാനിത് കേട്ടത് ഏകദേശം പതിനഞ്ച് വര്‍ഷം മുന്‍പാണ്...ചേച്ചി പറഞ്ഞ്...)\n#TAGS : vanaja vasudev menses facebook


താളുകള് മറിയുമ്പോള്...(ഒരു പ്രവാസി ഡയറി).: Darkness and Light...\nവെളിച്ചം ദുഖമാണ് ഉണ്ണീ തമസ്സല്ലോ സുഖപ്രദം ...\nപരസ്പര വൈരുദ്ധ്യമുള്ള ഈ രണ്ടു ചൊല്ലുകളില് ഇതു സ്വീകരിക്കും ..?\nഅതോ മനസ്സിന്റെ ഓരോ അവസ്ഥ അനുസരിച്ച് രണ്ടും ഒരു പോലെ സ്വീകരിക്കാം ..?\nമാറ്റമില്ലാത്തത് ഒന്നുമില്ല ..മനസ്സിന് പോലും ..!\nമാറ്റം ഉണ്ടാകുന്നത് സമയം (കാലം) ഉള്ളത് കൊണ്ടാണ് ..\nകാലം ഇല്ലെങ്കില് ---------------?\nഎല്ലാം ശൂന്യം !\nസ്ഥലം (സ്പേസ് ) എന്നത് സമയത്തിന്റെ ഫങ്ങ്ഷന് ആണ് ...........!\nസമയം ഇല്ലാതെ സ്ഥലത്തിന് നില നില്പ്പില്ല തന്നെ ......!\nവാസു പറഞ്ഞു വരുന്നത് റിലേറ്റിവിറ്റി തിയറിയോ അതോ തത്വശാസ്ത്രമോ ........!\nഹോ!ഡിലീറ്റാന് പോയ ഒരു ഫോട്ടോയെ ലാസ്റ്റസ്റ്റ് മൊമെന്റില് വാസു രക്ഷിച്ചു!:)\nരാവിലെ മനപരിവര്ത്തനം ഉണ്ടായി, എന്തിനു വെറുതെ ഫോട്ടോകള് പോസ്റ്റുന്നു എന്നു കരുതി ഡിലീറ്റ് ചെയ്യാന് വന്നതായിരുന്നു...\nവാസുവിന്റെ ഫിലോസഫി കേള്ക്കാന് പറ്റിയല്ല്..\nഒന്നും മനസ്സിലായില്ല എങ്കിലും ചിന്തിച്ചു നോക്കാം (ദിവസം മുഴുവന് വെറുതെ മുന്നില് കിടക്കുവല്ലെ!) മനസ്സിലാക്കാന് പറ്റുമോന്ന്...:)


പ്രളയ ദുരിതാശ്വാസത്തിനിടെ ഹർത്താൽ; കോടികൾ വേണ്ടിടത്ത് കോടികളുടെ നഷ്ടം\n|10 Sep 2018 11:33 AM GMT\nതകർന്ന വീടുകൾ, സംരംഭങ്ങൾ, സ്കൂളുകളുടെയും ഓഫീസുകളുടെയും അനവധി പ്രവൃത്തി ദിവസങ്ങൾ; അങ്ങനെ നഷ്ടപ്പെട്ടതെല്ലാം തിരിച്ച് പിടിക്കാൻ ബുദ്ധിമുട്ടുന്ന ഒരു ജനതയുടെ മുൻപിലേക്ക് ഇതാ വീണ്ടും ഒരു ഹർത്താൽ. ഇന്ധനവില വര്‍ധനയ്‍ക്കെതിരെ കോണ്‍ഗ്രസ് ആഹ്വാനം ചെയ്ത ഭാരത് ബന്ദാണ് കേരളത്തില് ഹര്‍ത്താലായി നടത്തുന്നത്. എല്ലാതവണത്തേയും പോലെ കേരളത്തിൽ ഹർത്താൽ പൂർണം.\nഒറ്റ ദിവസം വ്യാപാര വ്യവസായ സ്ഥാപനങ്ങള് പ്രവര്‍ത്തിക്കാതെ വരുമ്പോള് കേരളത്തിന് നഷ്ടമാകുന്നത് 1500 കോടി രൂപയിലേറെയാണെന്നാണ് കണക്കുകൾ സൂചിപ്പിക്കുന്നത്. അതായത്, മുഖ്യമന്ത്രിയുടെ ദുരിതാശ്വാസ നിധിയിലേക്ക് ഉള്ളവരും ഇല്ലാത്തവരുമായ അനേകം പേർ സംഭാവന ചെയ്തത്ര തുക.\nസംസ്ഥാനത്തിന്റെ പുനർനിർമ്മാണ പ്രവർത്തനങ്ങൾ അതിന്റെ ഏറ്റവും നിർണ്ണായകമായ ഘട്ടത്തിൽ എത്തി നിൽക്കുമ്പോഴാണ് തിരിച്ചടിയായി ഹർത്താൽ എത്തുന്നത്. നഷ്ടപ്പെട്ട പ്രവൃത്തിദിവസങ്ങൾ തിരിച്ചുപിടിക്കുക എന്നത് വ്യാപാര വ്യവസായ സ്ഥാപങ്ങളെപ്പോലെ തന്നെ സ്കൂളുകൾക്കും പ്രധാനമാണ്.\nഈയൊരവസരത്തിൽ ഹർത്താൽ കേരളത്തിന് അനുചിതമാണെന്ന് ഹൈക്കോടതിയും അഭിപ്രായപ്പെടുകയുണ്ടായി.\nഈ ഹർത്താൽ കേരളത്തിനോടും അവിടത്തെ ജനങ്ങളോടും ചെയ്യുന്ന അനീതിയാണെന്ന് പ്രമുഖ വ്യവസായിയായ കൊച്ചൗസേപ്പ് ചിറ്റിലപ്പള്ളി ഒരു വീഡിയോ സന്ദേശത്തിൽ പറയുകയുണ്ടായി. ഹർത്താലുകൾ ഇതുവരെ അവയുടെ ലക്ഷ്യം കണ്ടിട്ടില്ലെന്ന് മാത്രമല്ല, ജനങ്ങൾക്കും സമ്പദ് വ്യവസ്ഥയ്ക്കും കാര്യമായ ദോഷം സൃഷ്ടിച്ചിട്ടുമുണ്ട്. വെള്ളപ്പൊക്കക്കെടുതിയുടെ പശ്ചാത്തലത്തിൽ രാഷ്ട്രീയപ്പാർട്ടികൾ ഹർത്താൽ വേണ്ടെന്ന് വെക്കേണ്ടതായിരുന്നെന്ന് അദ്ദേഹം ചൂണ്ടിക്കാട്ടി.\nഎങ്ങനെയെങ്കിലും തകർന്ന ബിസിനസ് സംരംഭങ്ങൾ വിളക്കിച്ചേർക്കാൻ പാടുപെടുന്ന ചെറു സംരംഭകർക്കും ഹർത്താൽ തടസ്സം സൃഷ്ടിക്കുന്നു. മാത്രമല്ല, ദുരിതാശ്വാസ ഫണ്ട് വിതരണം തുടങ്ങിയ അടിയന്തിര സ്വഭാവമുള്ള ജോലികൾ വൈകും.\nസമൂഹ മാധ്യമങ്ങളിൽ ഹർത്താലിനെതിരെ പ്രതിഷേധം ശക്തമാണ്.\nബന്ദിനിടയ്ക്ക് പെട്രോൾ, ഡീസൽ വിലകൾ പുതിയ റെക്കോർഡ് ഉയർച്ചയിലെത്തി. തിങ്കളാഴ്ച്ച ഡൽഹിയിൽ പെട്രോൾ വില ലിറ്ററിന് 80.73 രൂപയും ഡീസൽ 72.83 രൂപയുമാണ് രേഖപ്പെടുത്തിയത്. ഉയരുന്ന ആഗോള എണ്ണ വിലയും റെക്കോർഡ് തകർച്ച നേരിടുന്ന രൂപയും ഇന്ധനവിലക്കയറ്റത്തിന് ആക്കം കൂട്ടുകയാണ്.\nHartal affects Kerala flood relief Kerala flood relief Kerala hartal loss


കഠിനമെങ്കിലും കേമം ഈ പൂര്‍ണ സുപ്തവജ്രാസനം | Yoga For Health\nകഠിനമെങ്കിലും കേമം ഈ പൂര്‍ണ സുപ്തവജ്രാസനം\nMar 28, 2018, 10:08 AM IST\nവജ്രാസനത്തില് ഇരുന്ന് മലര്‍ന്നാല് 'സുപ്തവജ്ര'മായി. അതിന്റെ പൂര്‍ണ അവസ്ഥയാണിവിടെ വരുന്നത്. മത്സരങ്ങളില് വരുന്ന കഠിനമായ ആസനമാണിത്.\nമോഡല് ദിവ്യ ആര് നായര്\nവജ്രം എന്നാല് ഏറ്റവും കഠിനമായത് എന്നര്‍ഥമുണ്ട്. ഗ്‌ളാസ് മുറിക്കാന് വജ്രം ഉപയോഗിക്കുന്നുണ്ട്. ദേവേന്ദ്രന്റെ ആയുധം വജ്രമാണെന്ന് പറയുന്നു. വജ്രാസനത്തില് ഇരുന്ന് മലര്‍ന്നാല് 'സുപ്തവജ്ര'മായി. അതിന്റെ പൂര്‍ണ അവസ്ഥയാണിവിടെ വരുന്നത്. മത്സരങ്ങളില് വരുന്ന കഠിനമായ ആസനമാണിത്.\nചെയ്യുന്ന വിധം: കാല് നീട്ടിയിരിക്കുക. കാലുകള് ഓരോന്നായി മടക്കി പൃഷ്ഠത്തിനിടയില് ചേര്‍ക്കുക. കാല്‍മുട്ടുകളും കാല്‍പ്പത്തികളും ചേര്‍ത്തിരിക്കുക. ശ്വാസമെടുത്തുകൊണ്ട് മുട്ടില് എഴുന്നേല്‍ക്കുക. പിന്നോട്ടു വളഞ്ഞ് കൈയുടെ സഹായത്തോടെ തലയുടെ , കാല്‍പ്പത്തിയുടെ മലര്‍ത്തിവെച്ച അടിഭാഗത്ത് ചേര്‍ക്കുക. അരക്കെട്ട് ഉയര്‍ന്നിരിക്കും. കൈകള് കൊണ്ട് മുട്ടില് പിടിക്കുക. അല്‍പ്പനേരം നിന്നശേഷം തിരിച്ചുവരിക.\nഗുണങ്ങള്: നട്ടെല്ലിന് നല്ല വളവുകിട്ടും. വയറിനും നല്ല വലിച്ചില് കിട്ടും. ഉദരരോഗങ്ങള് ശമിക്കും. കഴുത്തിലെ ഞരമ്പുകള്‍ക്ക് സുഖം കിട്ടും. തൈറോയ്ഡ് ഗ്രന്ഥികള്‍ക്ക് നല്ലതാണ്. ശ്വാസകോശങ്ങള്‍ക്ക് വികാസം കിട്ടും. തല്‍സംബന്ധമായ രോഗങ്ങള്‍ക്ക് നല്ലതാണ്. ശരീരത്തിന് വഴക്കം കിട്ടും. വഴക്കമുള്ളവര്‍ക്കേ ചെയ്യാനും പറ്റൂ.\nലേഖകന്-കൈതപ്രം വാസുദേവന് നമ്പൂതിരി, യോഗയില് ബിരുദാനന്തര ബിരുദം. എളമക്കര പതഞ്ജലി യോഗ ട്രെയ്‌നിങ് ആന്‍ഡ് റിസര്‍ച്ച് സെന്റര് അധ്യക്ഷന്. ഫോണ്: 9447077203\nശരീരത്തിലെ നാഡികളെ ശാന്തമാക്കാന് സഹായിക്കുന്ന ശാരീരിക വ്യായാമമാണ് സ്‌ട്രെച്ചിങ് ..


താമസക്കാര് വെറും 8 പേര്!! 50 സ്ഥിരതാമസക്കാരെ സ്വീകരിക്കുവാനൊരുങ്ങി ഈ ദ്വീപ്!! – Kerala Travel Media\nTravel Travel Tips World\nMay 24, 2021 May 24, 2021 admin\t0 Comments\ttravel\nആളും കൂട്ടവുമുള്ള ഇടത്തേയ്ക്ക് പോയിരുന്ന യാത്രകളൊക്കെ പഴങ്കഥയായി മാറി. ഇപ്പോള് സ‍ഞ്ചാരികള്‍ക്ക് പ്രിയം ഒറ്റപ്പെട്ടയിടങ്ങളാണ്. പ്രധാന നഗരത്തില് നിന്നും മാറി എത്രയേറെ ആളുകള് കുറയുന്നോ അത്രയും പ്രിയം എന്നതാണ് പുതിയ ട്രെന്‍ഡ്! പുതിയ മാറ്റങ്ങള്‍ക്കു പിന്നിലെ കാരണങ്ങള് എന്താണെന്ന് അധികമാലോചിക്കേണ്ട കാര്യമില്ല. കൊവിഡ് മഹാമാരി തന്നെ. പരമാവധി ആളുകളില് നിന്നും അകലം പാലിച്ചുള്ള യാത്രകളാണ് സഞ്ചാരികള്‍ക്ക് വേണ്ടതും. അതുകൊണ്ടു തന്നെ ഒറ്റപ്പെട്ട ദ്വീപുകളും മറ്റും യാത്രാ ലിസ്റ്റില് ഇടം പിടിക്കുകയും ചെയ്തു. അതിലൊന്നാണ് യുകെയിലെ ഉല്‍വാ ദ്വീപ്. സഞ്ചാരികളെ ദ്വീപു കാണാനായി ക്ഷണിക്കുക മാത്രമല്ല, ഇവിടെയെത്തി താമസമാക്കുവാനാണ് സഞ്ചാരികള്‍ക്കുള്ള ഓഫര്. ഉല്‍വാ ദ്വീപിനെക്കുറിച്ചും അതിന്‍റെ പ്രത്യേകതകളെക്കുറിച്ചും വായിക്കാം…\nകാഴ്ചകളിലോ ജീവിതങ്ങളിലോ ഒരിക്കലും ആ‍ഢംബരം എന്ന വാക്കു ചേര്‍ത്ത് വായിക്കുവാന് കഴിയാത്ത ആളുകളുടെ നാടാണ് ഉല്‍വാ ദ്വീപ്. വിനോദ സഞ്ചാരികള് എത്തിച്ചേരുന്ന ദ്വീപ് എന്നു കേള്‍ക്കുമ്പോള് മനസ്സിലോടിയെത്തുന്ന നിറമുള്ള കാഴ്ചകള് പോലുമില്ലാത്ത തനി നാടന് ഗ്രാമീണ പ്രദേശമാണ് ഇത്. മുല്ലിന്റെ പടിഞ്ഞാറൻ തീരത്ത് സ്ഥിതിചെയ്യുന്ന സ്കോട്ട്ലൻഡിലെ ഇന്നർ ഹെബ്രൈഡിലുള്ള ഒരു ചെറിയ ദ്വീപാണ് ഉൽവ. മുല്ലിൽ നിന്ന് ഇടുങ്ങിയ കടലിടുക്കിലൂടെയാണ് ഇവിടം വേർതിരിക്കപ്പെട്ടു കിടക്കുന്നത്. കൂടാതെ അയൽ ദ്വീപായ ഗോമെട്രയുമായി ഒരു പാലം വഴിയും ദ്വീപിനെ ബന്ധിപ്പിച്ചിരിക്കുന്നു.\nവളരെ പഴയകാലം മുതല് തന്നെ, എന്നു പറഞ്ഞാല് മെസോലിത്തിക് കാലം മുതല് തന്നെ ഇവിടെ ജനവാസം ഉണ്ടായിരുന്നു എന്നതിന്റെ തെളിവുകള് ലഭിച്ചിട്ടുണ്ട്. മധ്യ കാലഘട്ടത്തിന്റെ തുടക്കത്തില് നോഴ്സ് ഇവിടെ അധിനിവേശം നടത്തി. ഡാൽ‌റിയാഡൻ കാലഘട്ടങ്ങളിലും നോർ‌സിന് ശേഷമുള്ള കാലഘട്ടത്തിലും ദ്വീപുകൾ ആധുനിക സ്കോട്ട്‌ലൻഡിന്റെ ഭാഗമായി മാറിയപ്പോൾ കെൽറ്റിക് സംസ്കാരം ഒരു പ്രധാന സ്വാധീനമായിരുന്നു. ഗാലിക് പ്രബലമായ ഭാഷയായി മാറിയ ഈ നീണ്ട കാലഘട്ടം 19-ആം നൂറ്റാണ്ടോടെ അവസാനിച്ചു.\nപറഞ്ഞു വരുമ്പോള് ചരിത്രത്തിന് നിര്‍ണ്ണായക സ്ഥാനമുണ്ടായിരുന്ന ഈ ദ്വീപ് വളരെ പ്രാധാന്യമുള്ളതാണെങ്കിലും ഇവിടുത്തെ ആളുകളുടെ അതായത് താമസക്കാരുടെ എണ്ണം വിരലിലെണ്ണാവുന്നതാണ്. ഒരു കാലത്ത് 800 ആളുകള് വരെ ഇവിടെ ഉണ്ടായിരുന്നുവെങ്കിലും നിലവില് ഇവിടുത്തെ താമസക്കാരുടെ എണ്ണം വെറും 11 ആണ്. ക്രൂരരായ ഭൂവുടമകളുടെ ഉപദ്രവമാണ് പലരെയും ഇവിടം ഉപേക്ഷിച്ചു പോകുവാന് പ്രേരിപ്പിച്ചത്. 2019 മേയ് മാസത്തിലെ കണക്കനുസരിച്ചാണിത്5ആളുകളായിരുന്നു ഉണ്ടായിരുന്നത്. . എന്നാല് വീണ്ടും ജനസംഖ്യ വര്‍ധിപ്പിക്കുവാനുള്ള ഇവിടുത്തെ നടപടികള് ആളുകളുടെയും താമസക്കാരുടെയും എണ്ണത്തില് വര്‍ധനവ് ഉണ്ടാക്കുമെന്ന് കരുതപ്പെടുന്നു.\nദ്വീപ് നശിച്ചു പോകാതെ വീണ്ടെടുക്കുന്നതിനും അതിന്റെ സംസ്കാരം അതേപടി നിലനിര്‍ത്തി മുന്നോട്ടു പോകുന്നതിനും വേണ്ടി 2017 ലെ വേനൽക്കാലത്ത് ഈ ദ്വീപ് ഉടമ ജാമി ഹോവാർഡ് വിൽപ്പനയ്ക്ക് വച്ചു. കമ്മ്യൂണിറ്റി വാങ്ങലിനായി രജിസ്റ്റർ ചെയ്യാനുള്ള അവകാശം നോർത്ത് വെസ്റ്റ് മൾ കമ്മ്യൂണിറ്റി ട്രസ്റ്റിന് ലഭിച്ചു, പിന്നീട് സ്കോട്ടിഷ് സർക്കാർ ഉത്തരവിട്ട വോട്ടെടുപ്പിൽ 63.9% വോട്ടർമാരുടെ പിന്തുണയോടെ, ഉൽവ നിവാസികളും മുല്ല് പ്രദേശത്തിന്റെ ഒരു വിഭാഗവും വോട്ടെടുപ്പില് പങ്കാളിയായി. അതോടെ ട്രസ്റ്റിന്റെ നേതൃത്വത്തിലാണ് ഇവിടുത്തെ പ്രവര്‍ത്തനങ്ങള് നടക്കുന്നത്. വലിയ സമൂഹത്തിനും ഭാവി തലമുറകൾക്കുമായി ഉൽവയുടെ “സാമൂഹികവും സാമ്പത്തികവുമായ വികസനം” കൊണ്ടുവരുന്നതിന്റെ ഭാഗമായിരുന്നു അത്.\n50 പേര്‍ക്ക് അവസരo\nപുതിയ ആളുകളെ സ്വാഗതം ചെയ്ത് ദ്വീപിലെ ജസംഖ്യ വര്‍ധിപ്പിക്കുവാനുള്ള പ്രവര്‍ത്തനങ്ങള് ആണിവിടെ നടക്കുന്നത്. പഴയ വീടുകള് പുതുക്കിപ്പണിതും പുതിയവ നിര്‍മ്മിച്ചും ഇവിടെ വികസന പ്രവര്‍ത്തനങ്ങള് സജീവമാണ്. പുതിയ ഒരു വിദ്യാഭ്യാസ കേന്ദ്രത്തിന്‍റെയും പണി പുരോഗതിയിലാണ്.വളരെ കുറച്ച് ആളുകള് മാത്രമുള്ളതിനാല് ഇവിടുത്തെ റോഡുകളൊന്നും നല്ല നിലിലല്ല ഉള്ളത്. കാറുകള് ഇല്ലെന്നു തന്നെ പറയാം. ഫോര്‍ഡും ട്രാക്ടറുമാണ് ഇവിടെ കാണുന്ന വാഹനങ്ങള്. പുതിയ പദ്ധതിയനുസരിച്ച് ഇലക്ട്രോണിക് മൗണ്ടൻ ബൈക്കുകൾ, ഇ-കാർഗോ ബൈക്കുകൾ തുടങ്ങിയവ ഉപയോഗിക്കുവാനുള്ള ശ്രമത്തിലാണ് അധികൃതര്.ഇപ്പോള് പുതുതായി ദ്വീപിവേക്ക് വരുവാന് 50 പേര്‍ക്കാണ് അവസരമുള്ളത്. മുന്‍പ് നടത്തിയ യരു സര്‍വ്വേയില് 26 വ്യത്യസ്ത രാജ്യങ്ങളില് നിന്നായി 500നു അടുത്ത് ആളുകള് താല്പര്യം പ്രകടിപ്പിച്ചിരുന്നു.\nകൊവിഡിന്റെ കാര്യത്തിലും ഇവിടേക്ക് വരുന്ന ആളുകളും സഞ്ചാരികളും പേടിക്കേണ്ട കാര്യമില്ല. ഗ്രാമത്തിലെ എല്ലാവരും വാക്സിന് സ്വീകരിച്ചവരാണ്. അതുകൊണ്ടു തന്നെ വിനോദ സഢ്ചാര രംഗത്തും മാറ്റങ്ങള് ഉണ്ടാകുമെന്നാണ് പ്രതീക്ഷിക്കുന്നത്.\nശാന്തതയും പക്ഷി നിരീക്ഷണവും\nഅധിമൊന്നും ഇല്ലെങ്കിലും ഇവിടെയും വിനോദ സഞ്ചാരികള് എത്താറുണ്ട്. പതിനായിരത്തില് താഴെ മാത്രമാണ് ഇവിടെ എത്തുന്ന സഞ്ചാരികളുടെ എണ്ണം. 2019 ല് അത് 7000 സഞ്ചാരികളായിരുന്നു. പ്രകൃതി ഭംഗി ആസ്വദിക്കലും പക്ഷി നിരീക്ഷണവുമാണ് ഇവിടെ എത്തുന്നവര്‍ക്ക് ചെയ്യുവാനുള്ള കാര്യങ്ങള്. മറ്റിടങ്ങളിലേതു പോലെ തിരക്കില് പെടാതെ കാഴ്ചകള് ആസ്വദിക്കുവാനും യാത്ര ചെയ്യുവാനും ഇവിടെ സാധിക്കും. ദേശാടന പക്ഷികളുടെയും കടല്‍പ്പക്ഷികളുടെയും പ്രിയപ്പെട്ട നാടാണിത്. കയാക്കിങ്ങിനും നീന്തലിനുമുള്ള സൗകര്യങ്ങള് ഇവിടെ എമ്പാടും കാണാം. വളഞ്ഞു പുളഞ്ഞ പാതകളും ഫാം ഹൗസുകളും ഒക്കെ ഇവിടുത്തെ കാഴ്ചകളില് ഉള്‍പ്പെടുന്നു.\n← ABOOTHAHIR KUNNAKKAVU ക്യാഷ് തന്നു ചാനൽ മോനിറ്റൈസ ചെയ്യാൻ പേടിയുണ്ടോ\nഹാപ്പി ക്രിസ്തുമസ് ” എന്ന സിനിമയിൽ നായകനായി അഭിനയിച്ചതിന് ശേഷം കൈ നിറയെ ചിത്രങ്ങളുമായി നിഷാദ് കല്ലിങ്ങൽ സിനിമയിൽ സജീവമാകുന്നു , →


Kerala Weather 2020 October 13 Thiruvanathapuram Kozikkode Kochi-കേരളത്തിൽ ശക്തമായ മഴ തുടരുന്നു; കോഴിക്കോട് ഓറഞ്ച് അലർട്ട്, 13 ജില്ലകളിൽ യെല്ലോ അലർട്ട്\nKerala Weather 2020 October 13 Thiruvanathapuram Kozikkode Kochi\nKerala Weather: കേരളത്തിൽ ശക്തമായ മഴ തുടരുന്നു; കോഴിക്കോട് ഓറഞ്ച് അലർട്ട്, 13 ജില്ലകളിൽ യെല്ലോ അലർട്ട്\nഒക്ടോബർ 15 വരെ കേരളത്തിലും ലക്ഷദ്വീപിലും ശക്തമായ മഴയ്ക്കുള്ള മുന്നറിയിപ്പും 16ന് ഇടിമിന്നൽ മുന്നറിയിപ്പും പുറപ്പെടുവിച്ചിട്ടുണ്ട്\nOctober 13, 2020 11:01:04 pm\nKerala Weather: സംസ്ഥാനത്ത് തെക്ക് പടിഞ്ഞാറൻ കാലവർഷം സജീവമായി തുടരുന്നു. കേരളത്തിലും ലക്ഷദ്വീപിലും വിവിധ പ്രദേശങ്ങളിൽ ഒറ്റപ്പെട്ട ശക്തമായ മഴയാണ് കഴിഞ്ഞ മണിക്കൂറുകളിൽ ലഭിക്കുന്നത്. പാലക്കാട് ജില്ലയിലെ ഒറ്റപ്പാലത്താണ് കഴിഞ്ഞ 24 മണിക്കൂറിൽ ഏറ്റവും കൂടുതൽ മഴ ലഭിച്ചത്, 11 സെന്റിമീറ്റർ. കണ്ണൂർ, വെള്ളനിക്കര, പാലക്കാട്, കൊല്ലങ്ങോട്, തലശേരിയിൽ 10 സെന്റിമീറ്റർ മഴയും പീരുമേട്, മാഹി എന്നിവിടങ്ങളിൽ എട്ട് സെന്റിമീറ്റർ മഴയും രേഖപ്പെടുത്തി. വരും ദിവസങ്ങളിലും സംസ്ഥാനത്ത് സമാന കാലാവസ്ഥ തുടരുമെന്ന് കാലാവസ്ഥ വകുപ്പ് അറിയിച്ചു.\nഓറഞ്ച് യെല്ലോ അലർട്ട്\nശക്തമായ മഴയ്ക്കുള്ള സാധ്യത കണക്കിലെടുത്ത് അടുത്ത മൂന്ന് ദിവസവും കേരളത്തിലെ വിവിധ ജില്ലകളിൽ യെല്ലോ അലർട്ട് പ്രഖ്യാപിച്ചിട്ടുണ്ട്. പൊതുജനങ്ങളും അധികൃതരും ജാഗ്രത പാലിക്കണമെന്നാണ് യെല്ലോ അലർട്ട് കൊണ്ട് അർത്ഥമാക്കുന്നത്. ഇന്ന് കോഴിക്കോട് ജില്ലയിൽ ഓറഞ്ച് അലർട്ടും മറ്റ് ജില്ലകളിൽ യെല്ലോ അലർട്ടുമാണ് പ്രഖ്യാപിച്ചിരിക്കുന്നത്.\n2020 ഒക്ടോബർ 13: തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം,ഇടുക്കി, എറണാകുളം, തൃശൂർ, പാലക്കാട്,മലപ്പുറം,വയനാട്, കണ്ണൂർ, കാസറഗോഡ്.\n2020 ഒക്ടോബർ 14: ആലപ്പുഴ, കോട്ടയം,ഇടുക്കി, എറണാകുളം, തൃശൂർ, പാലക്കാട്,മലപ്പുറം,വയനാട്,കോഴിക്കോട്, കണ്ണൂർ, കാസറഗോഡ്.\n2020 ഒക്ടോബർ 15: തൃശൂർ, പാലക്കാട്,മലപ്പുറം,വയനാട്,കോഴിക്കോട്, കണ്ണൂർ, കാസറഗോഡ്.\nപേപ്പാറ ഡാം ഷട്ടറുകൾ ബുധനാഴ്ത തുറക്കും\nപേപ്പാറ ഡാമിൻ്റെ രണ്ടാമത്തെയും മൂന്നാമത്തെയും ഷട്ടറുകൾ ബുധനാഴ്ത (ഒക്ടോബർ 14) രാവിലെ 9.00 മണിക്ക്5cm വീതം ഉയർത്തുമെന്ന് ജില്ലാ കളക്ടർ ഡോ: നവജ്യോത് ഖോസ അറിയിച്ചു. പരിസരതുള്ളവർ പ്രത്യേക ജാഗ്രത പുലർത്തണമെന്നും കളക്ടർ അറിയിച്ചു.\nക്വാറന്റൈനിൽ കഴിയുന്നവർ, രോഗലക്ഷണമുള്ളവർ, കോവിഡ് ബാധിക്കുന്നത് മൂലം കൂടുതൽ അപകട സാധ്യതയുള്ളവർ, സാധാരണ ജനങ്ങൾ\nഎന്നിങ്ങനെ നാലുതരത്തിൽ ക്യാമ്പുകൾ സംഘടിപ്പിക്കാൻ വേണ്ടിയാണ് ദുരന്ത നിവാരണ അതോറിറ്റി നിർദേശം നൽകിയിട്ടുള്ളത്. ഇതിനോട് പൂർണ്ണമായി സഹകരിക്കേണ്ടതാണ്.\nകാറ്റിൽ മരങ്ങൾ കടപുഴകി വീണും പോസ്റ്റുകൾ തകർന്നു വീണും ഉണ്ടാകാനിടയുള്ള അപകടങ്ങളെയും ശ്രദ്ധിക്കേണ്ടതാണ്. സംസ്ഥാന ദുരന്ത നിവാരണ അതോറിറ്റി പുറപ്പെടുവിച്ച ശക്തമായ കാറ്റിൽ സ്വീകരിക്കേണ്ട മുൻകരുതൽ നടപടികൾ\n*കേരള തീരത്ത് മത്സ്യബന്ധനത്തിന് പോകാൻ പാടില്ല.*\nകേരള- കർണാടക തീരം എന്നിവിടങ്ങളിൽ മണിക്കൂറിൽ 40 മുതൽ 50 കിമീ വരെ വേഗതയിൽ ശക്തമായ കാറ്റിനും മോശം കാലാവസ്ഥയ്ക്കും സാധ്യത.\nമത്സ്യത്തൊഴിലാളികൾ മത്സ്യബന്ധനത്തിന് പോകാൻ പാടുള്ളതല്ല.\n*14-10-2020* : കേരള- കർണാടക തീരം എന്നിവിടങ്ങളിൽ മണിക്കൂറിൽ 40 മുതൽ 50 കിമീ വരെ വേഗതയിൽ ശക്തമായ കാറ്റിനും മോശം കാലാവസ്ഥയ്ക്കും സാധ്യത.\n*13-10-2020 & 14-10-2020* :കന്യാകുമാരി ,ഗൾഫ് ഓഫ് മാന്നാർ എന്നിവിടങ്ങളിൽ മണിക്കൂറിൽ 45 മുതൽ 55 കിമീ വരെ വേഗതയിൽ ശക്തമായ കാറ്റിന് സാധ്യത.\nമേൽപ്പറഞ്ഞ പ്രദേശങ്ങളിൽ മേൽപ്പറഞ്ഞ കാലയളവിൽ മത്സ്യബന്ധനത്തിന് പോകാൻ പാടുള്ളതല്ല.\nഹാസൻ കുടുംബം ഒന്നിച്ച് സ്ക്രീനിലെത്തുമ്പോൾ; സുഹാസിനി കാത്തുവെയ്ക്കുന്ന കൗതുകം\nExplained: ഐപിഎൽ മിഡ് സീസൺ ട്രാൻസ്ഫർ വിൻഡോയെക്കുറിച്ച് അറിഞ്ഞിരിക്കേണ്ടതെല്ലാം


പത്തനാപുരത്ത് സ്ഫോടകവസ്തു ശേഖരം കണ്ടെത്തി ; തീവ്രവാദ ബന്ധമുണ്ടോ എന്നതും അന്വേഷിക്കും – Jaihind TV\nകൊല്ലം : പത്തനാപുരം പാടത്ത് ഉഗ്രശേഷിയുള്ള സ്ഫോടകവസ്തുശേഖരം കണ്ടെത്തി. വനം വകുപ്പിന്‍റെ അധീനതയിലുള്ള ഫോറസ്റ്റ് ഡെവലപ്മെന്‍റ് കോർപ്പറേഷന്‍റെ കശുമാവിൻ തോട്ടത്തിൽ നിന്നാണ് സ്ഫോടകവസ്തുക്കൾ കണ്ടെത്തിയത്. ജലാറ്റിൻ സ്റ്റിക്ക്, ഡിറ്റണേറ്റർ, ബാറ്ററി, വയറുകൾ എന്നിവയാണ് കണ്ടെത്തിയത്\nവനംവകുപ്പിന്‍റെ പരിശോധനയിലാണ് സ്ഫോടകവസ്തുക്കൾ ഉപേക്ഷിച്ച നിലയിൽ കണ്ടെത്തിയത്. രണ്ട് ജലാറ്റിന് സ്റ്റിക്കുകള്, നാല് ഡിറ്റണേറ്ററുകള്, ബാറ്ററി, വയറുകള് എന്നിവയാണ് കണ്ടെത്തിയത്. സ്ഥലത്ത് ബോംബ് സ്ക്വാഡും പൊലീസും പരിശോധന നടത്തി. പുനലൂര് ഡി.വൈ.എസ്.പിയുടെ നേതൃത്വത്തിലുള്ള സംഘം സ്ഥലത്തെത്തി. സ്ഫോടകവസ്തുക്കള്‍ക്ക് അധികം കാലപ്പഴക്കമില്ലെന്നാണ് മനസിലാക്കുന്നത്.\nതീവ്രവാദ പ്രവര്‍ത്തനങ്ങളില് ഏര്‍പ്പെടുന്നവര് ഉപയോഗിക്കുന്ന വസ്തുക്കളാണ് കണ്ടെത്തിയിട്ടുള്ളത്. ഭീകരവാദ സംഘടനകളുമായി ബന്ധമുള്ള ചിലര് കേരള-തമിഴ്‌നാട് അതിര്‍ത്തിയില് ക്യാമ്പ് നടത്തിയിരുന്നതായി നേരത്തെ തമിഴ്‌നാട് ക്യൂ ബ്രാഞ്ച്, ഡി.ജി.പിക്ക് വിവരം കൈമാറിയിരുന്നു. അന്വേഷണം ഈ ദിശയിലായേക്കുമെന്നാണ് സൂചന.


കുറച്ചു വർഷങ്ങൾക്കു ശേഷമാണ് ഞങ്ങൾക്ക് ഒരു കുഞ്ഞ് ജനിച്ചത്. അതുകൊണ്ടു തന്നെ വീട്ടിലും ആകെ സന്തോഷമായിരുന്നു. എന്നാൽ ഇപ്പോൾ അൽപം വിഷമത്തിലാണ് ഞങ്ങൾ. എന്റെ മകനെ എഴുത്തിനിരുത്തിയത് എന്റെ അച്ഛനാണ്. ക്ഷേത്രത്തിൽ കൊണ്ടുപോയി എഴുത്തിനിരുത്തണം എന്നായിരുന്നു ആഗ്രഹം....\nവളരെ സങ്കടത്തോടെയാണ് ഈ കത്ത് അയയ്ക്കുന്നത്. മകന്റെ ജോലിക്കാര്യവുമായി ബന്ധപ്പെ ട്ട് ജോത്സ്യനെ കാണാൻ പോയി. അദ്ദേ ഹം എവിടെയോ പോകാൻ തിരക്കിട്ടു നിൽക്കുകയായിരുന്നു. ഞങ്ങളുടെ വീ ട്ടിൽ എത്രപേർ ഉണ്ടെന്നു ചോദിച്ചു. ‘അഞ്ച്’ എന്ന് ഞാനുത്തരം പറഞ്ഞു. ‘ആ...\nഎനിക്ക് കുടുംബവീതം കിട്ടിയ കുറച്ച് പറമ്പ് ഉണ്ട്. ഈയിടെ ജാതകം ഒരു ജോത്സ്യനെ കാണിച്ചപ്പോൾ ആ പറമ്പ് വിറ്റുകളയാൻ പറഞ്ഞു. അതിന് മനക്കാരുടെ ശാപം ഉണ്ടത്രേ. ഒരു സ്ത്രീയുടെ ശാപവും ആ വസ്തുവിൻമേൽ ഉണ്ടെന്നു പറഞ്ഞു. ദോഷപരിഹാരത്തിനും വിൽപന ശു ഭമായി നടക്കാനുമായി...\nഎനിക്കു രണ്ടു മക്കളാണ്. മൂത്ത മകന്റെ വിവാഹം ഇതേവരെ ആ യില്ല. ആലോചനകൾ വരുന്നത ല്ലാതെ ഒരു മറുപടിയും ആരും തരുന്നില്ല. അവന് ബാങ്കിലാണ് ജോലി. ഇളയ ആളിന് ജോലി ഒന്നും ആയിട്ടുമില്ല. ഏറ്റവും വിഷമം ഭർത്താവിന്റെ കാര്യത്തിലാണ്. സർവീസ് സംബന്ധമായ ഒരു കേസ് ഉണ്ട്. അത്...\n‘അപകടം ഉണ്ടാകാൻ സാധ്യതയുണ്ടെന്നു പറയാൻ ജ്യോതിഷം പഠിക്കേണ്ട ആവശ്യമില്ല; വിവാഹം മുടക്കുന്ന ചിന്തകൾ വേണ്ട’\nഎന്റെ മകളുടെ വിവാഹം ഉറപ്പി ച്ചു. ഈ വരുന്ന മകര മാസത്തിൽ തീയ‌തിയും കുറിച്ചു. ഇപ്പോൾ മറ്റൊരു ജ്യോതിഷിയെ ഇവരുടെ ജാതകങ്ങൾ കാണിച്ചപ്പോൾ പൊരുത്തം ഒട്ടും ഇല്ലെന്ന് പറയുന്നു. മാത്രവുമല്ല വിവാഹം കഴിച്ചാൽ ആറു മാസത്തിനകം വലിയൊരു അപകടം സംഭവിക്കുമെന്നും പറഞ്ഞു. ഞങ്ങൾക്ക്...\nനിത്യജീവിതത്തിലെ പ്രശ്നങ്ങൾക്കും സംശയങ്ങൾക്കും ജ്യോതിഷ പണ്ഡിതൻ മറുപടി നൽകുന്ന പംക്തി വയനാടാണ് എന്റെ നാട്. എനിക്കിപ്പോൾ പതിനേഴ് വയസ്സായി. ജനന തീയതി. 15.02.2004. നക്ഷത്രം തൃക്കേട്ട ആണെന്നാണ് മമ്മി പറഞ്ഞിട്ടുള്ളത്.ഫുട്ബോൾ കളിക്കാരനാകണം എന്നതാണ് എന്റെ...\nഎന്റെ അച്ഛൻ മരിച്ചിട്ട് 16 വർഷമായി. ഒരു വർഷം മുൻപ് അമ്മയും മരിച്ചു. അമ്മ കഷ്ടപ്പെട്ടാണ് എന്നെയും സഹോദരനെയും വളർത്തിയത്. അമ്മയുടെ മരണം എന്നെ മാനസികമായി തളർത്തി. കുറച്ച് നാളായി ആകെ വിഷാദത്തിലായിരുന്നു. കഴിഞ്ഞ ദിവസം അമ്മയെ സ്വപ്നത്തിൽ കണ്ടു. അടുത്ത ദിവസം...\nഎന്റെ ഭർത്താവ് 01.10.2020 വ്യാഴാഴ്ച 5.45ന് കരൾ സംബന്ധമായ അസുഖത്തെ തുടർന്ന് 43–ാം വയസ്സിൽ മരണപ്പെട്ടു. മരിച്ച ദിവസം, വ്യാഴാഴ്ച ഉത്രട്ടാതി പൗർണമി ദിവസമാണ്. അദ്ദേഹത്തിന്റെ ജന്മനക്ഷത്രം പൂരം. എന്റേത് പുണർതം (40 വയസ്സ്). മ രണദിവസം ഉത്രട്ടാതി ആയതിനാൽ വസുപഞ്ചക...\nശനിമാറ്റം ഏതൊക്കെ നക്ഷത്രക്കാർക്ക് ഗുണകരം? ഭാഗ്യകാലം ആർക്കൊക്കെ?\nകണ്ടകശനി, ഏഴരശനി കാലങ്ങളാൽ ബുദ്ധിമുട്ടിൽ ആയിരുന്നവർക്ക് ശനിമാറ്റം പ്രചോദനം നൽകും.. ശനിമാറ്റം ഏതൊക്കെ നക്ഷത്രക്കാർക്ക് ഗുണകരം? -ലളിതാംബിക, കൊടുമുണ്ട, പട്ടാമ്പി ജനുവരി 24–ാം തീയതി ശനി പകർച്ചയുണ്ട്. ധനുരാശിയിൽ നിന്നാണ് മകരം രാശിയിലേക്ക് ശനി മാറുന്നത്. കുറെ...\n‘അച്ഛന് മകനെ ഡോക്ടർ ആക്കണം; മകന് എൻജിനീയറിങ് മതി’; ജാതകം നോക്കി അനുയോജ്യമായത് പറഞ്ഞുതരുമോ?\nഎന്റെ മകന്റെ പഠന കാര്യത്തിൽ ഒരു തീരുമാനം എടുക്കാൻ കഴിയാതെ ബുദ്ധിമുട്ടുകയാണ് ഞങ്ങൾ. അവൻ ഇപ്പോൾ പത്തിലാണ് പഠിക്കുന്നത്. നന്നായി പഠിക്കുന്ന കുട്ടിയാണ്. പക്ഷെ, ഇപ്പോഴത്തെ ആശങ്ക അതൊന്നുമല്ല. മകനെ ഡോക്ടർ ആക്കണം എന്നാണ് അവന്റെ അച്ഛന്റെ ആഗ്രഹം. അവനാണെങ്കിൽ...\nക്ഷേത്ര ദർശനത്തിനിടെ അറിയാതെ വന്ന അശുദ്ധി കുഞ്ഞിന് ദോഷമാകുമോ?\nഎന്റെ മകന് ഒന്നര വയസ്സുണ്ട്. കുറച്ചു ദിവസം മുൻപ് ഞങ്ങൾ ഒരു ക്ഷേത്രത്തിൽ ദർശനത്തിനു പോയി. ദർശനം കഴിഞ്ഞ് പുറത്ത് ഇറങ്ങിയപ്പോഴാണ് കുഞ്ഞ് നിക്കറിൽ മൂത്രം ഒഴിച്ചതു കണ്ടത്. ഞങ്ങൾ മാത്രമെ കണ്ടുള്ളൂ എങ്കിലും വലിയ മനഃപ്രയാസം അലട്ടുന്നു. കുഞ്ഞിന്റെ ഭാവിയെ...\nഎന്റെ മകന്റെ കാര്യത്തിൽ അതീവ ദുഃഖിതയാണ് ഞാൻ. ഒരുപാട് കുട്ടികളെ പഠിപ്പിച്ചിട്ടുള്ള അധ്യാപികയായ എനിക്ക് പക്ഷേ, സ്വന്തം മകന്റെ കാര്യത്തിൽ തീരുമാനമെടുക്കാൻ കഴിയുന്നില്ല. അവൻ എൻജിനീയറിങ് പഠിച്ച ആളാണ്. അതും പാസാകാൻ ഒരുപാട് കഷ്ടപ്പെട്ടു. ഇപ്പോ ൾ അവനെ ജോലിക്കു...\nആറുമാസമായി ഞാൻ ഭർത്താവിനൊപ്പം മുംബൈയിലാണ് താമസം. നാട്ടിൽ വീടിനടുത്തുള്ള ദേവീക്ഷേത്രത്തിൽ ഒരു വർഷത്തേക്ക് എല്ലാ വെള്ളിയാഴ്ചയും ദർശനം നട ത്താം എന്നൊരു വഴിപാടുണ്ടായിരു ന്നു. ഇങ്ങോട്ടു പോന്നതു കൊണ്ട് അതു മുടങ്ങി. എന്റെ പരിഭ്രമവും മനഃപ്രയാസവും അറിഞ്ഞപ്പോൾ അമ്മ...\nഈ വർഷം നിങ്ങൾക്ക് എങ്ങനെ? ജ്യോതിഷ പണ്ഡിതൻ ഹരി പത്തനാപുരം ഗണിച്ച സമ്പൂർണ വിഷുഫലം\nപാരമ്പര്യ ജ്യോതിഷ കുടുംബാംഗമായ ഹരി പത്തനാപുരം അച്ഛന് േഗാപാലന് െെവദ്യരുെട ശിക്ഷണത്തില് ജ്യോതിഷ പഠനം തുടങ്ങി. തുടര്‍ന്നു സംസ്കൃത േകാളജില് േജ്യാതിഷം അഭ്യസിച്ചു. വിവിധ മാധ്യമങ്ങളില് ജ്യോതിഷപംക്തികള് െെകകാര്യം ചെയ്യുന്നു. ജ്യോതിഷ സംബന്ധമായ ഒട്ടേറെ...\nഒരു ലക്ഷം രൂപയുടെ പൂജ നടത്തിയാല് അമ്മയുടെ രോഗം മാറുമോ? കിടുക്കൻ മറുപടിയുമായി ഹരി പത്തനാപുരം\nഞങ്ങൾ മൂന്ന് പെൺമക്കളാണ്, വിവാഹിതരുമാണ്. അച്ഛൻ മരിച്ചു. അമ്മ പൊന്നുപോലെയാണ് ഞങ്ങളെ വളര്‍ത്തിയത്. അച്ഛന്റെ വീട്ടുകാരുമായി ഇപ്പോൾ യാതൊരു ബന്ധവുമില്ല. കഴിഞ്ഞ ദിവസം അമ്മയുടെ കഴുത്തിന്റെ ഭാഗത്ത് ഒരു തടിപ്പ് കണ്ടു. ഡോക്ടറെ കാണിച്ചപ്പോൾ ബയോപ്സിക്ക് അയയ്ക്കണം എന്നു...\nദുഷ്കർമ്മത്തിലൂടെയും മന്ത്രവാദത്തിലൂടെയും വിവാഹം തടസ്സപ്പെടുത്താൻ പറ്റുമോ? ജ്യോതിഷ പണ്ഡിതൻ പറയുന്നു\nമകന് 36 വയസ്സായി. 1982 നവംബർ 19നാണ് ജനനം. രാത്രി 11. 30 ന്. പത്തു വർഷമായി വിവാഹം ആലോചിക്കുകയാണ്. ഓരോ ഗ്രഹനിലയും നാലു േജ്യാത്സ്യന്മാരെ കാണിക്കാറുണ്ട്. എല്ലാവരും ഉത്തമം എന്നു പറഞ്ഞ് ഗ്രഹനിലകള് ഇതുവരെ ഒത്തുവന്നിട്ടില്ല. ചിലര് ചേരുമെന്നും മറ്റു ചിലര്...


ബെംഗളൂരുവിൽ കാണാതായ മലയാളി യുവാവ് മരിച്ചനിലയിൽ! മൃതദേഹം റോഡരികിലെ ഓടയിൽ... എട്ട് ദിവസത്തിന് ശേഷം... | missing malayali youth found dead in bangalore. - Malayalam Oneindia\nPublished: March 26 2018, 15:42 [IST]\nബെംഗളൂരു: ദുരൂഹസാഹചര്യത്തിൽ കാണാതായ മലയാളി ടാക്സി ഡ്രൈവറെ മരിച്ചനിലയിൽ കണ്ടെത്തി. തൃശൂർ സ്വദേശിയും ഓല ടാക്സി ഡ്രൈവറുമായ റിൻസനെയാണ് ഹൊസൂരിന് സമീപം ഭദ്രാപ്പള്ളിയിൽ മരിച്ചനിലയിൽ കണ്ടെത്തിയത്. റോഡിന് സമീപത്തെ ഓടയിൽ നിന്നാണ് റിൻസന്റെ അഴുകിയ മൃതദേഹം ലഭിച്ചത്.\nബെംഗളൂരുവിലെ ഓല ടാക്സി ഡ്രൈവറായിരുന്ന റിൻസനെ മാർച്ച് 18 മുതലാണ് കാണാതായത്. രാത്രി വൈകിയിട്ടും റിൻസൻ വീട്ടിൽ എത്താതിരുന്നതിനാൽ ബന്ധുക്കൾ ഫോണിൽ വിളിക്കാൻ ശ്രമിച്ചെങ്കിലും മൊബൈൽ സ്വിച്ച് ഓഫായിരുന്നു. തുടർന്ന് പലയിടത്തായി റിൻസനെ അന്വേഷിച്ചെങ്കിലും കണ്ടെത്താനായില്ല. പിന്നീട് റിൻസനെ കാണാനില്ലെന്ന് പോലീസിൽ പരാതി നൽകുകയും ചെയ്തു.\nമാർച്ച് 18 ഞായറാഴ്ച രാത്രി 11 മണി വരെ ട്രിപ്പ് ബുക്ക് ചെയ്തിരുന്ന റിൻസനെക്കുറിച്ച് ഇതിനുശേഷം വിവരമൊന്നും ലഭിച്ചിരുന്നില്ല. 11 മണിക്ക് ബുക്ക് ചെയ്ത ട്രിപ്പ് പൂർത്തിയാക്കിയതായും ഇതിനുപിന്നാലെ റിൻസന്റെ മൊബൈൽ സ്വിച്ച് ഓഫ് ആയെന്നുമായിരുന്നു ഓല കമ്പനി നൽകിയ വിവരം. എലഹങ്ക പോലീസ് സ്റ്റേഷന് സമീപത്ത് വച്ചാണ് റിൻസന്റെ മൊബൈൽ അവസാനം പ്രവർത്തിച്ചത്. എന്നാൽ ഇതിനുശേഷം എന്തു സംഭവിച്ചുവെന്നതിനെക്കുറിച്ച് പോലീസിനും വ്യക്തതയില്ല.\nയുവാവിനെ കാണാതായി എട്ടു ദിവസങ്ങൾ പിന്നിട്ടപ്പോഴാണ് ഹൊസൂരിൽ നിന്നും മൃതദേഹം കണ്ടെത്തിയത്. ഓടയിൽ നിന്ന് അഴുകിയ നിലയിൽ കണ്ടെത്തിയ മൃതദേഹത്തിൽ ചിലയിടങ്ങളിലായി മുറിവുകളുണ്ടെന്നും വിവരമുണ്ട്. റിൻസന്റെ പോസ്റ്റ്മോർട്ടം റിപ്പോർട്ട് ലഭിച്ചാൽ മാത്രമേ മരണകാരണം സംബന്ധിച്ച് വ്യക്തത ലഭിക്കൂ. അതേസമയം, റിൻസൻ ഉപയോഗിച്ചിരുന്ന ടാക്സി കാർ ഇതുവരെ കണ്ടെത്താനായിട്ടില്ല.\nmalayali youth missing death deadbody taxi ola driver bangalore bengaluru karnataka thrissur kerala മലയാളി യുവാവ് കാണ്മാനില്ല മരണം മൃതദേഹം ടാക്സി ഓല ഡ്രൈവർ ബെംഗളൂരു കര്‍ണാടക തൃശൂര് കേരളം\nmissing malayali youth found dead in bangalore.\nStory first published: Monday, March 26, 2018, 15:42 [IST]


ഇന്ദിരാ ഗാന്ധിയായി വിദ്യാ ബാലനെത്തുന്നു; വെബ് സീരിസ് ഒരുക്കുന്നത് ലഞ്ച് ബോക്സ് സംവിധായകന്\nവിദ്യക്കൊപ്പം ലഞ്ച് ബോക്‌സ്, ഫോട്ടോഗ്രാഫ് എന്നീ ചിത്രങ്ങളിലൂടെ ശ്രദ്ധേയനായ റിതേഷ് ബത്രയും ചേര്‍ന്നാണ് സീരിസ് ഒരുക്കുന്നത്\n20 Aug, 2019 at 06:06 AM\nരാജ്യം കണ്ട ഉരുക്കു വനിതയെ സ്ക്രീനിലവതരിപ്പിക്കാന് ഒരുങ്ങുകയാണ് നടി വിദ്യാ ബാലന്. മുന് ഇന്ത്യന് പ്രധാന മന്ത്രി ഇന്ദിര ഗാന്ധിയുടെ ജീവിതം ആസ്പദമാക്കി ഒരുക്കുന്ന വെബ് സീരിസിലാണ് വിദ്യാ ബാലന് ഇന്ദിരയാകുന്നത്.\nവിദ്യക്കൊപ്പം ലഞ്ച് ബോക്‌സ്, ഫോട്ടോഗ്രാഫ് എന്നീ ചിത്രങ്ങളിലൂടെ ശ്രദ്ധേയനായ റിതേഷ് ബത്രയും ചേര്‍ന്നാണ് സീരിസ് ഒരുക്കുന്നത്. സാഗരിക ഗോസിന്‍റെ ഇന്ദിര; ഇന്ത്യാസ് മോസ്റ്റ് പവര്‍ഫുള് പ്രൈം മിനിസ്റ്റര് എന്ന പുസ്തകത്തിന്‍റെ ദൃശ്യാവിഷ്‌കാരമായിരിക്കും വെബ് സീരിസ്.\nവിദ്യ പുസ്തകത്തിന്‍റെ പകര്‍പ്പ് അവകാശം സ്വന്തമാക്കിയിട്ടുണ്ട്. വിദ്യാ ബാലന്‍റെ വെബ് സീരിസ് അരങ്ങേറ്റം കൂടിയാണിത്. സീരിസിനെ കുറിച്ചുള്ള ആലോചനകള് നാളുകളായി നടക്കുന്നതായി വിദ്യ തന്നെ നേരത്തെ പറഞ്ഞിരുന്നു.\n”ഞാനൊരു വെബ് സീരിസ് ചെയ്യുകായണ്. എന്‍റെ അരങ്ങേറ്റമാണ്. റോണി സ്‌ക്രൂവാലയായിരിക്കും നിര്‍മ്മിക്കുക. ഒരുപാട് നാളായുള്ള ശ്രമങ്ങളാണ് ഇത്. വെബ് സീരിസിന് ഒരുപാട് സമയം വേണം. അതുകൊണ്ടാണ് സമയമെടുക്കുന്നത്. അധികം വൈകില്ലെന്ന് പ്രതീക്ഷിക്കുന്നു”\nVidya BalanWeb seriesIndira Gandhi\nപത്തൊമ്പതാം നൂറ്റാണ്ടിന്‍റെ ചരിത്രം പറയുന്ന ബിഗ് ബഡ്ജറ്റ്ചിത്രവുമായി വിനയന്\nപ്രധാനമന്ത്രിയെ ടാഗ് ചെയ്തുകൊണ്ട് അനുരാഗ് കശ്യപിനെതിരെ പീഡനാരോപണവുമായി നടി; മറുപടിയുമായി സംവിധായകന്


സംസ്ഥാനത്തുണ്ടായ പ്രളയക്കെടുതി വിലയിരുത്തുന്നതിനായി എത്തിയ കേന്ദ്രസംഘം വിവിധ പ്രദേശങ്ങളിൽ സന്ദർശനം നടത്തി. മലപ്പുറം,ആലപ്പുഴ ജില്ലകളിലാണ് കേന്ദ്രസംഘം ഇന്ന് സന്ദർശനം നടത്തിയത്. ആഭ്യന്തരമന്ത്രാലയം ജോയിന്റ് സെക്രട്ടറി ശ്രീപ്രകാശിന്റെ നേതൃത്വത്തിലുള്ള ആദ്യഘട്ട കേന്ദ്രസംഘമാണ് പ്രളയ ബാധിത മേഖലകൾ സന്ദർശിച്ചത്.\nകേരളത്തിനു നൽകേണ്ട പ്രളയ ദുരിതാശ്വാസ സഹായം സംബന്ധിച്ച് ഈ സംഘം പ്രാഥമിക റിപ്പോർട്ട് സമർപ്പിക്കും. ആലപ്പുഴയിലും മലപ്പുറം മഞ്ചേരിയിലും ജില്ലയിലെ ഉന്നത ഉദ്യോഗസ്ഥരുടെ സാന്നിധ്യത്തിൽ കേന്ദ്രസംഘം ഇന്ന് യോഗം ചേർന്നിരുന്നു. വിവിധ മേഖലകളിലുണ്ടായ നഷ്ടത്തിന്റെ കണക്കുകൾ കേന്ദ്ര സംഘത്തിനു മുന്നിൽ ജില്ലാ ഭരണകൂടം അവതരിപ്പിച്ചു. പരിശോധന പൂർത്തിയാക്കിയ ശേഷം പ്രാഥമിക റിപ്പോർട്ട് സമർപ്പിക്കുമെന്ന് കേന്ദ്ര സംഘം വ്യക്തമാക്കി.\nRead Also; 2018 ലെ പ്രളയം; അർഹതയുണ്ടെന്ന് കണ്ടെത്തിയവർക്ക് ഒരു മാസത്തിനകം നഷ്ടപരിഹാരം നൽകണമെന്ന് ഹൈക്കോടതി\nമലപ്പുറത്ത് വൻ ദുരന്തമുണ്ടായ കവളപ്പാറയിലും നിലമ്പൂർ താലൂക്കിലെ വിവിധ പ്രദേശങ്ങളിലുമാണ് കേന്ദ്രസംഘം ഇന്ന് സന്ദർശനം നടത്തിയത്. ആലപ്പുഴയിൽ മടവീഴ്ചയുണ്ടായ കുട്ടനാട് മേഖലയിലും കടലാക്രമണമുണ്ടായ ഒറ്റമശ്ശേരി,കാട്ടൂർ പ്രദേശങ്ങളിലും കേന്ദ്രസംഘമെത്തി. ആദ്യഘട്ട സംഘത്തിന്റെ റിപ്പോർട്ടിന്റെ അടിസ്ഥാനത്തിൽ മറ്റൊരു സംഘം കൂടി കേരളത്തിലെത്തി പരിശോധന നടത്തും.\nഅതിനു ശേഷമേ കേന്ദ്രസഹായത്തിന്റെ കാര്യത്തിൽ അന്തിമ തീരുമാനം ഉണ്ടാകൂ. മഴക്കെടുതിയുണ്ടായ പ്രദേശങ്ങളിൽ കേന്ദ്രസംഘത്തിന്റെ സന്ദർശനം വ്യാഴാഴ്ച വരെ തുടരും. 2101.9കോടിയുടെ പ്രളയദുരിതാശ്വാസ സഹായം കേന്ദ്രസംഘത്തോട് സംസ്ഥാനം ആവശ്യപ്പെട്ടതായാണ് റിപ്പോർട്ട്. ആലപ്പുഴ, എറണാകുളം, തൃശൂർ, മലപ്പുറം, വയനാട്, കണ്ണൂർ ജില്ലകളിൽ സന്ദർശനം നടത്തുന്ന കേന്ദ്ര സംഘം 20 ന് തിരുവനന്തപുരത്തെത്തി മുഖ്യമന്ത്രി, റവന്യൂമന്ത്രി എന്നിവരെ സന്ദർശിച്ച ശേഷം ഡൽഹിക്ക് മടങ്ങും.


മൂന്നാറില് സിപിഎം -സിപിഐ കൊമ്പു കോര്‍ക്കുന്നു - Pravasishabdam\nമൂന്നാറില് സിപിഎം -സിപിഐ കൊമ്പു കോര്‍ക്കുന്നു\nഇടുക്കി: മൂന്നാറിലെ കയ്യേറ്റ പ്രശ്നങ്ങളില് സി.പി.എമ്മുമായി സിപിഐ കൊമ്പുകോര്‍ക്കുന്നു . ഏറ്റുമുട്ടലിന് പുതിയ പോര്‍മുഖം തുറന്ന് സി.പി.ഐ. മൂന്നാറിലെ കയ്യേറ്റങ്ങള് ഒഴിപ്പിക്കണമെന്നും അനധികൃത നിര്‍മ്മാണങ്ങള് പൊളിക്കണമെന്നും ആവശ്യപ്പെട്ട് ഹരിത ട്രൈബ്യുണലിന് ഹര്‍ജി നല്‍കിയത്. വനം, പരിസ്ഥിതി നിയമങ്ങള് നടപ്പാക്കാന് ഉത്തരവിടണം. കേന്ദ്ര, സംസ്ഥാന സര്‍ക്കാരുകളെ എതിര്‍കക്ഷിയാക്കിയാണ് സി.പി.ഐ നിര്‍വാഹക സമിതിയംഗം പി.പ്രസാദ് ഹര്‍ജി നല്‍കിയിരിക്കുന്നത്.\nകയ്യേറ്റത്തിന് പിന്നില് ഉന്നത രാഷ്ട്രീയ ബന്ധമുള്ളവരാണ്. റവന്യൂ രേഖകള് അട്ടിമറിക്കുന്നു. പ്രശ്നം പരിഹരിക്കാന് രാഷ്ട്രീയ ഇച്ഛാശക്തിയില്ല. കൊട്ടക്കമ്പൂരില് കൂടുതല് വന മേഖല സൃഷ്ടിക്കുമെന്ന ഉറപ്പ് പാലിക്കണം. കുറിഞ്ഞി ഉദ്യാനം സംരക്ഷിക്കണം. അതീവ ദുര്‍ബല പരിസ്ഥിതി മേഖലകള് അതേപടി നിലനിര്‍ത്തണം എന്നീ ആവശ്യങ്ങളും ഹര്‍ജിയില് ഉന്നയിക്കുന്നു.\nഅതിനിടെ, കൊട്ടക്കമ്പൂരിലെ ജോയ്സ് ജോര്‍ജിന്റെ ഭൂമിപ്രശ്നത്തില് ഹൈക്കോടതിയുടെ പരിഗണനയിലിരുന്ന ഹര്‍ജി ബുധനാഴ്ചത്തേക്ക് മാറ്റി. ജോയ്സ് ജോര്‍ജിന്റെ അഭിഭാഷകന്റെ ആവശ്യത്തെ തുടര്‍ന്നാണിത്. പോലീസിന്റെ സത്യവാങ്മൂലത്തിന് മറുപടി നല്‍കാന് അഭിഭാഷകന് കൂടുതല് സമയം തേടുകയായിരുന്നു.\nശബരിമലയില് സ്ത്രീകളെത്തിയാല് തടയില്ല ;സുഗതന്


കര്‍ണാടകയില് 72 സ്ഥാനാര്‍ത്ഥികളുടെ ആദ്യഘട്ട പട്ടിക ബിജെപി പുറത്തിറക്കി\nMonday9April 2018 2:21 pm IST\nപ്രധാനമന്ത്രി നരേന്ദ്രമോദിയുടെ അധ്യക്ഷതയില് ചേര്‍ന്ന യോഗത്തില് ബിജെപി ദേശീയ അധ്യക്ഷന് അമിത് ഷാ, പാര്‍ട്ടിയിലെ മുതിര്‍ന്ന നേതാക്കള് എന്നിവര് ചേര്‍ന്നാണ് സ്ഥാനാര്‍ത്ഥി നിര്‍ണയം നടത്തിയത്. ബിജെപി സംസ്ഥാന തലവന് ബി യെദ്യൂരപ്പ, പാര്‍ട്ടിയിലെ മുതിര്‍ന്ന അംഗങ്ങള് എന്നിവര് യോഗത്തില് പങ്കെടുത്തു.\nന്യൂദല്‍ഹി: കര്‍ണാടകയില് നിയമസഭ തിരഞ്ഞെടുപ്പിനുള്ള ആദ്യഘട്ട സ്ഥാനാര്‍ത്ഥി പട്ടിക ബിജെപി പുറത്തിറക്കി. ദല്‍ഹി പാര്‍ട്ടി ആസ്ഥാനത്ത് നടന്ന യോഗത്തിനു ശേഷമാണ് 72 സ്ഥാനാര്‍ത്ഥികളുടെ പേരു വിവരങ്ങള് പുറത്തു വിട്ടത്.\nയെദ്യൂരപ്പയാണ് ബിജെപിയുടെ മുഖ്യമന്ത്രി സ്ഥാനാര്‍ഥി. യെദിയൂരപ്പ ശിവമോഗ ജില്ലയിലെ ശിക്കാരിപുരയില് നിന്നാണ് മത്സരിക്കുന്നത്. നിയമസഭയിലെ പ്രതിപക്ഷ നേതാവും മുന് മുഖ്യമന്ത്രിയുമായ ജഗദീഷ് ഷെട്ടര് ഹൂബ്ലി ധാര്‍വാഡ് മണ്ഡലത്തില് നിന്ന് ജനവിധി തേടും.\nരാജസ്ഥാനില് 131 സ്ഥാനാര്‍ത്ഥികളുടെ പട്ടിക ബിജെപി പുറത്തുവിട്ടു


ആലപ്പാടിനെ തകര്‍ത്തത് ഖനനമല്ല, സുനാമി; സമരത്തെ തള്ളി ഇ.പി ജയരാജന് | Daily Indian Herald\nJanuary 13, 2019 5:36 pm By : Indian Herald Staff\nകരിമണല് ഖനനത്തിനെതിരായി ആലപ്പാട് നടക്കുന്ന സമരത്തെ തള്ളി വ്യവസായ മന്ത്രി ഇ.പി ജയരാജന്. ഖനനം നിര്‍ത്തിവെക്കാനാകില്ല. മലപ്പുറത്ത് നിന്നുള്ളവരാണ് സമരത്തില് പങ്കെടുക്കുന്നത്. ഖനനം വിവാദമാക്കിയത് പരിശോധിക്കണം. ഇതോ ബോധപൂര്‍വ്വം സൃഷ്ടിക്കുന്നതാണോ എന്ന് പരിശോധിക്കണമെന്നും അദ്ദേഹം ആവശ്യപ്പെട്ടു.\nകരിമണല് ഖനനം വിവാദമായ സാഹചര്യത്തിലാണ് അദ്ദേഹം വാര്‍ത്താ സമ്മേളനം നടത്തി നിലപാട് വിശദീകരിച്ചത്. പതിനാറര കിലോമീറ്റര് നീളമുള്ള കടലോരത്താണ് ഖനനം നടക്കുന്നത്. ഇതിന്റെ ഭാഗമായി അവിടം നാലു പ്ലോട്ടുകളായി തിരിച്ചിട്ടുണ്ട്. ഇതില് നാല് ഫ്ളോട്ട് ഐആര്‍ഇയ്ക്കും നാല് പ്ലോട്ട് കെ.എം.എം എല്ലിനുമാണ്.\nഐആര്‍ഇ അവര്‍ക്കു നല്‍കിയിട്ടുള്ള നാലു ഫ്ളോട്ടില് ഒന്നില് മാത്രമെ ഇതുവരെ ഖനനം ആരംഭിച്ചുള്ളു. കെഎംഎംഎല്ലും ഒരു സ്ഥലത്തു നിന്നുമാത്രമെ ഖനനം ചെയ്യുന്നുള്ളു. സാധ്യതയ്ക്ക് അനുസരിച്ചുള്ള കരിമണല് ഖനനം കെ.എംഎല് ഇതുവരെ ആരംഭിച്ചിട്ടില്ല. ഒരുപാട് പേര്‍ക്ക് തൊഴില് നല്‍കാന് സാധ്യതയുള്ള മേഖലയാണ് ഇത്. പതിനാറര കിലോമീറ്റര് കടലോരത്ത് പതിനാറ് കിലോമീറ്ററോളം കരിങ്കല് ഭിത്തിയുണ്ട്. കടല് കരയിലേക്ക് കയറുന്നത് ഈ ഭിത്തി പ്രതിരോധിക്കും. ഇതില് അരക്കിലോമീറ്റര് മാത്രമാണ് ഭിത്തിയില്ലാത്തത്. ഈ ഭാഗത്ത് നിന്നാണ് ഐആര്‍ഇ കരിണല് ശേഖരണം നടത്തുന്നത്.\nഅറേബ്യന് രാജ്യങ്ങളില് പെട്രോളും ഡീസലും ലഭിക്കുന്നത് പോലെ നമുക്ക് കടലുതരുന്നൊരു സമ്പത്താണ് കരിമണല്. അതു പൂര്‍ണമായും നമ്മള് സംഭരിച്ച് സംസ്‌കരിച്ച് ചെയ്ത് എടുത്താല് നല്ല വിലയുള്ള ഉത്പന്നമാക്കി മാറ്റാം. ആ പ്രക്രിയയാണ് രണ്ട് സ്ഥാപനങ്ങളും ചെയ്തുകൊണ്ടിരിക്കുന്നത്.\nകേന്ദ്ര ഗവണ്‍മെന്റ് സ്ഥാപനമാണ് ഐആര്‍ഇ. 240ല് പരം തൊഴിലാളികളാണ് ഇവിടെ ജോലിചെയ്യുന്നത്. ഒരുമാസം ഒരു കോടിയിലധികം ശബളം കൊടുക്കുന്ന സ്ഥാപനം കൂടിയാണ് ഇത്. 2000ത്തില് പരം കുടുംബങ്ങള് തങ്ങളുടെ ഭൂമി കരിമണല് ഖനനത്തിനായി ലീസിന് കൊടുത്തിട്ടുണ്ട്. ജനങ്ങള് നന്നായി സഹകരിക്കുന്നത് മൂലമാണ് മൈനിങ്ങ് നടക്കുന്നത്. ഖനനം വിപൂലികരിച്ച് അതില് നിന്നും പരമാവധി തുക സംഭരിച്ച് വ്യവസായ മേഖലയെ ശക്തിപ്പെടുത്താനുള്ള ശ്രമമാണ് ഗവര്‍മെന്റ് നടത്തുന്നതെന്നും അദ്ദേഹം പറഞ്ഞു.\nപാര്‍ട്ടിക്കാര്‍ക്ക് എന്തുമാകാം, ഇ.പി. ജയരാജന്റെ മകന്റെ റിസോര്‍ട്ട് നിര്‍മാണം കുന്നിടിച്ച് നികത്തി; റിസോര്‍ട്ട് വരുന്നത് 10 ഏക്കറില്…


ദീപാവലിനാളിൽ ട്രാഫിക് പോലീസ് പിഴയീടാക്കിയത് 52 ലക്ഷം | deepavali traffic fine-bengalauru\nബെംഗളൂരു: ദീപാവലിനാളിൽ ആഘോഷങ്ങളുടെ പൊലിമ മഴ കുറച്ചെങ്കിലും കോളടിച്ചത് ബെംഗളൂരു ട്രാഫിക് പോലീസിന്. ദീപാവലി ദിവസമായ ഒക്ടോബർ 27-ന് നഗരത്തിലെ വിവിധ ഭാഗങ്ങളിൽ പിഴയിനത്തിൽ 52 ലക്ഷം രൂപയാണ് ട്രാഫിക് പോലീസിന് ലഭിച്ചത്. ഹെൽമെറ്റ് ഉപയോഗിക്കാതെ ഇരുചക്രവാഹനമോടിച്ചതിനും മദ്യപിച്ച് വാഹനമോടിച്ചതിനുമാണ് കൂടുതൽ പേർക്കും പിഴ ചുമത്തിയത്. 16,000 പേരാണ് അന്ന് ട്രാഫിക് പോലീസിന്റെ പരിശോധനയിൽ കുടുങ്ങിയത്.\nഉത്സവദിവസമായതിനാൽ കൂടുതൽ ട്രാഫിക് പോലീസുകാരെ നിരത്തുകളിൽ നിയോഗിച്ചിരുന്നു. എം.ജി. റോഡ്, വിധാൻസൗധ, ട്രിനിറ്റി റോഡ്, മെജസ്റ്റിക് എന്നിവിടങ്ങളിൽനിന്നാണ് കൂടുതൽ നിയമലംഘകരും പോലീസിന്റെ പിടിയിലായത്. പ്രായപൂർത്തിയാകാത്ത കുട്ടി ഡ്രൈവർമാരും പിടിയിലായവരിൽ ഉൾപ്പെടുന്നു. ഗതാഗത നിയമലംഘനത്തിന് വലിയതുക പിഴയായി ഈടാക്കിത്തുടങ്ങിയെങ്കിലും നിയമം ലംഘിക്കുന്നവരുടെ എണ്ണത്തിൽ കാര്യമായ കുറവുണ്ടായിട്ടില്ലെന്ന് ട്രാഫിക് പോലീസ് പറയുന്നു.\nശരാശരി ദിവസം 24.5 ലക്ഷം രൂപയാണ് പിഴയായി പിരിഞ്ഞുകിട്ടുന്നത്. പിഴത്തുകയിൽ വർധന വരുത്തുന്നതിനുമുമ്പ് ഇത് 23 ലക്ഷം രൂപയായിരുന്നു. വർധിപ്പിച്ച പിഴത്തുക നിലവിൽവന്നതിനുശേഷം നവംബർ ആദ്യ ആഴ്ചവരെ 3,20,757 കേസുകളാണ് ട്രാഫിക് പോലീസ് രജിസ്റ്റർ ചെയ്തത്. 7.9 കോടി രൂപ പിഴയിനത്തിൽ ഈടാക്കുകയും ചെയ്തു.\nസെപ്റ്റംബർ 12-നാണ് ഇതിനുമുമ്പ് പിഴത്തുക 50 ലക്ഷം കവിഞ്ഞത്. അന്നും കൂടുതൽ പോലീസുകാരെ പരിശോധനയ്ക്ക് നിയോഗിച്ചിരുന്നു. അതേസമയം ഗതാഗതനിയമങ്ങളെക്കുറിച്ചുള്ള ബോധവത്കരണ പരിപാടികൾ കൂടുതൽ വിപുലമാക്കാനും തീരുമാനമുണ്ട്. വിവിധ പ്രദേശങ്ങളിൽ പുതുക്കിയ പിഴത്തുകയും പോലീസ് പ്രദർശിപ്പിച്ചിട്ടുണ്ട്.\nകൗൺസിൽ പ്രതിപക്ഷ നേതാവാക്കാത്തതിൽ അതൃപ്തി: കോൺഗ്രസ് വിടാനൊരുങ്ങി സി.എം. ഇബ്രാഹിം\nബെംഗളൂരു : കർണാടകനിയമ നിർമാണ കൗൺസിലിൽ പ്രതിപക്ഷ നേതാവാക്കാത്തതിൽ പ്രതിഷേധിച്ച് ..\nപ്രായപൂർത്തിയാകാത്ത പെൺകുട്ടിയെ വിവാഹം ചെയ്തതിനെ ചോദ്യംചെയ്തയാൾക്ക് കുത്തേറ്റു\nസ്വന്തം കുഞ്ഞിനെ കാണാൻ ക്രിസ്തുമതം സ്വീകരിക്കാൻ നിർബന്ധിക്കുന്നതായി പരാതി\nവിവാഹവാഗ്ദാനലംഘനം വഞ്ചനക്കുറ്റമായി കണക്കാക്കാനാവില്ലെന്ന് കർണാടക ഹൈക്കോടതി\nബെംഗളൂരു വിമാനത്താവളത്തിൽ അഞ്ചുകോടിയുടെ ഹെറോയിൻ പിടികൂടി


10-09-2021 ഖുത്ബ സംഗ്രഹം - TheMessiah\nസയ്യിദുനാ ഹദ്റത് അമീറുൽ മുഅ്മിനീൻ ഖലീഫത്തുൽ മസീഹ് അൽഖാമിസ് അയ്യദഹുല്ലാഹ് യു.കെ ഇസ്ലാമാബാദിലെ മുബാറക്ക് മോസ്കിൽ നിർവഹിച്ച ജുമുഅ ഖുത്ബയുടെ സംഗ്രഹം\nഹദ്റത്ത് ഉമർ(റ)ന്റെ ഖിലാഫത്തു കാലത്തു നടന്ന യുദ്ധങ്ങളെക്കുറിച്ചായിരുന്നു വിവരിച്ചിരുന്നുത്. ഹദ്റത്ത് അബൂബക്കർ(റ)ന്റെ ഖിലാഫത്തു കാലത്ത് ഡമാസ്കസ് ഉപരോധം മാസങ്ങളോളം നീണ്ടുനിന്നു. ഹദ്റത്ത് അബൂബക്കർ(റ)ന്റെ വഫാത്തിനു ശേഷം ഇസ്ലാമിന് വിജയം ലഭിച്ചു. അത് അബൂബക്കർ(റ)ന്റെ കാലഘട്ടമായതുകൊണ്ട് അദ്ദേഹത്തെക്കുറിച്ച് പരാമർശിക്കുമ്പോൾ അതേക്കുറിച്ച് വിശദീകരിക്കുന്നതാണ്. ഇൻശാ അല്ലാഹ്.\nഡമാസ്കസ് വിജയശേഷമുള്ള സംഭവങ്ങളെക്കുറിച്ച് ഇന്ന് പറയുന്നതാണ്. ഡമസ്കസ് വിജയത്തിത്തിനു ശേഷം ഹദ്റത്ത് അബൂ ഉബൈദാ(റ) ഹദ്റത്ത് ഖാലിദുബ്നു വലീദിനെ ബിഖാഅ് ദൗത്യത്തിനായി നിയോഗിച്ചയച്ചു. അവിടെ വിജയിച്ചശേഷം ഹദ്റത്ത് ഖാലിദ്(റ) മേസനൂൻ എന്ന അരുവിയിലേക്ക് ഒരു സൈനിക സംഘത്തെ അയച്ചു. റോമാക്കാരുടെ ഒരു സൈനിക സംഘം മുസ്ലിംകളെ പിന്തുടർന്ന് ആക്രമിക്കുകയും അതിൽ നിവരധി മുസ്ലിംകൾ ശഹീദാകുകയും ചെയ്തു. ആ ശുഹദാക്കളുമായി ബന്ധപ്പെടുത്തി ആ അരുവിക്ക് ഐനുശ്ശുഹദാഅ്(ശുഹദാക്കളുടെ നീരുറവ) എന്ന് പേരുവന്നു.\nഹദ്റത്ത് അബൂഉബൈദ(റ) യസീദുബ്നു അബൂസുഫിയാനെ ഡമാസ്കസിൽ പ്രതിനിധിയായി നിയോഗിച്ചു. അദ്ദേഹം ജെദുബ്നു ഖലീഫയെ തദ്മുറിലേക്കും അബൂസുഹ്റാ ഖുഷെരിയെ സനിയ്യായിലേക്കും ഹവാറനിലേക്കും അയ്യച്ചു. അവിടെയുള്ളവർ സന്ധിയിലേർപ്പെടുകയാണ് ചെയ്തത്. ഹദ്റത്ത ശുറഹ്ബീലുബ്നു ഹസനാ(റ) ജോർദാനിലേക്കും യുദ്ധം ചെയ്യാൻ നിർബന്ധിതനാകുകയും അങ്ങനെ ജോർദാന്റെ തലസ്ഥാനമായ ത്വബ്രിയയെ കൂടാതെയുള്ള മുഴുവൻ പ്രദേശങ്ങളും അധീനതയിലാക്കുകയും ചെയ്തു. ഹദ്റത്ത ഖാലിദ്(റ) ബിഖാ വിജയിച്ച് മടങ്ങിവന്നു.\nഫഹൽ വിജയം: ഇത് ഹിജിരി 14ന് ആണ് നടന്നത്. ഹെറാക്ലിസ് ഹോംസിൽ നിന്നുകൊണ്ട് ഡമാസ്കസ് സൈന്യത്തെ അയക്കുന്നുണ്ടെന്ന് ഹദ്റത്ത് അബൂ ഉബൈദ(റ) ഹദ്റത്ത് ഉമർ(റ)നെഴുതി. അപ്പോൾ ഹദ്റത്ത് ഉമർ(റ) പറഞ്ഞു; ഡമാസ്കസ് ഇറാനിന്റെ കോട്ടയും ഹൃദയനഗരവുമാണ് ആദ്യം അത് കീഴടക്കുക. അതോടൊപ്പം ഫിഹലിലേക്കും സൈന്യത്തെ അയക്കുക. മുസ്ലിംകളുടെ ആ നീക്കത്തെക്കുറിച്ചറിഞ്ഞ റോമൻ സൈന്യം തങ്ങളുടെ ചുറ്റുമുള്ള പ്രദേശങ്ങളിൽ വെള്ളം തുറന്നുവിട്ടു. അതോടെ മാർഗങ്ങൾ തടസ്സപ്പെട്ടു.\nഹെറാ ക്ലിസിന്റെ സഹായക സൈന്യത്തിനും ഡമാസ്കസിലേക്ക് എത്തിച്ചേരാൻ സാധിച്ചില്ല. മറുവശത്ത് മുസ്ലിം സൈന്യമാണെങ്കിൽ ഇതെല്ലാം കണ്ടുകൊണ്ടും സ്ഥൈര്യത്തോടെ നിലകൊണ്ടു. അതുകണ്ട് ക്രിസ്ത്യാനികൾ സന്ധിയിലേർപ്പെട്ടു. എന്നാൽ റോമാക്കരുടെ കാർക്കശ്യവും അഹങ്കാരവും കാരണമായി ഹദ്റത്ത് മആദുബ്നു ജബൽ(റ)ന്റെ സന്ധിസംഭാഷണവും ഹദ്റത്ത് അബൂഉബൈദ(റ)യുടെ നേരിട്ടുള്ള ഇടപെടലും, രണ്ടും നിഷ്ഫലമായി. യുദ്ധം നീങ്ങിക്കിട്ടിയില്ല.\nചരിത്രത്തിൽ റോമൻ സൈന്യത്തിന്റെ അംഗസംഖ്യയെകുറിച്ച് അമ്പതിനായിരം മുതൽ ഒരുലക്ഷം എന്നൊക്കെയാണ് വന്നിട്ടുള്ളത്. യുദ്ധം ആരംഭിച്ചുകഴിഞ്ഞപ്പോൾ മുസ്ലിംകളുടെ സ്ഥൈര്യം കണ്ട റോമൻ സൈന്യാധിപൻ തിരിച്ചുപോകാൻ ആഗ്രഹിച്ചു. എന്നാൽ ഹദ്റത്ത് ഖാലിദ്(റ)ന്റെ വെല്ലുവിളി കേട്ട മുസ്ലിം സൈന്യം പോരാടി റോമൻ സൈന്യത്തെ നിലം പരിശാക്കി.\nക്രിസ്ത്യൻ സൈന്യം സഹായ പ്രതീക്ഷയിൽ യുദ്ധം വെകിപ്പിക്കുകയായിരുന്നു. എന്നാൽ ഹദ്റത്ത് ഖാലിദ്(റ)ന്റെ നിർദ്ദേശ പ്രകാരം ഹദ്റത്ത് ഉബെദാ(റ) അടുത്ത ദിവസം വരെ യുദ്ധം തുടർന്നു. അന്ന് ഒരു മണിക്കൂർ നേരം ഘോരയുദ്ധം നടന്നു. റോമൻ സൈന്യത്തിന്റെ കാലിടറുകയും അവർ തോറ്റോടുകയും ചെയ്തു. ഹദ്റത്ത് ഉമർ(റ)ന്റെ കല്പനപ്രകാരം തദ്ദേശവാസികളുടെ ജീവനും സ്വത്തും ഭൂമിയും വീടുകളും ആരാധനാലയങ്ങളും എല്ലാം അവർക്കു തന്നെ നൽകി. പള്ളികൾ നിർമ്മിക്കുവാൻ വേണ്ടി മാത്രമാണ് സ്ഥലമെടുത്തത്.\nബേസാൻ, ത്വബിരിയ വിജയങ്ങൾ:- ജോർദാനിലെ പ്രദേശങ്ങളിൽ റോമാക്കാരുടെ പതനത്തെക്കുറിച്ചുള്ള വാർത്ത പരന്നിരുന്നു. ശുറഹ്ബീലും കൂട്ടാളികളും ബയ്സാനിലേക്കുള്ള നീങ്ങുന്നുവെന്നറിഞ്ഞ ജനങ്ങൾ കോട്ടയടച്ചു സുരക്ഷിതരായി. കുറച്ചു ദിവസത്തെ ഉപരോധത്തിനും ചെറിയ ഏറ്റുമുട്ടലിനും ശേഷം ബെയ്സാൻകാരുമായി സമാധാന സന്ധിയിലേർപ്പെട്ടു. അതുപോലെതന്നെ ത്വിബ്രിയക്കാരും സന്ധിക്കായി ആവശ്യപ്പെടുകയും അതംഗീകരിക്കപ്പെടുകയും ചെയ്തു.\nഹോംസ് വിജയം (ഹിജ്രി 14):- ഹദ്റത്ത് അബൂ ഉബൈദ(റ)യും ഹദ്റത്ത് ഖാലിദുബ്നു വലീദും(റ) ഹോംസ് ഉപരോധിച്ചപ്പോൾ അതിശൈത്യത്തിന്റെ ദിനങ്ങളായിരുന്നു. മുസ്ലിം ശൈന്യത്തിന് തണുപ്പിനെ പ്രതിരോധിക്കുവാനുള്ള സാമഗ്രികളൊന്നും ഇല്ലായിരുന്നു. അതുകൊണ്ടു തന്നെ മുസ്ലിം സൈന്യത്തിന് തുറന്ന മൈതാനത്ത് കൂടുതൽ നേരം യുദ്ധം ചെയ്യാനാകില്ലെന്ന് റോമാക്കാർ ഉറപ്പാക്കിയിരുന്നു.\nഹോംസിനെ സഹായിക്കുന്നതിനായി ഹിർഖൽ ഒരു സൈന്യത്തെ അയച്ചു. എന്നാൽ സഅദുബ്നു അബീവഖാസ് ഇറാഖിൽ വച്ചുതന്നെ മുഖാമുഖം കാണുകയും തടയുകയും ചെയ്തു. ഹെറാക്ലിസ്, ഹോംസിന് സഹായവാഗ്ദാനമായി റുഹായിലേക്ക് പുറപ്പെട്ടു. മുസ്ലിംകളുടെ സ്ഥൈര്യം കണ്ടുകൊണ്ട് സന്ധിയിലേക്ക് തുനിയുകയും ടാക്സും ജിസ്യയും നൽകി സന്ധി ചെയ്തു.\nമർജ്റൂം സംഭവം ഇതേ വർഷം തന്നെയാണ് ഉണ്ടായത്. ഹദ്റത്ത് അബൂ ഉബൈദയും, ഹദ്റത്ത് ഖാലിദും(റ) ദുൽഖലാഅ് എന്ന സ്ഥലത്ത് തമ്പടിച്ചു. ഹെറാക്ലിസിന് ആ വിവരം ലഭിച്ചപ്പോൾ ഏറ്റുമുട്ടുന്നതിനായി തൂദരായെ അയച്ചു. അങ്ങനെ മറജുറൂമിലെത്തിയപ്പോൾ ശനസ് റൂമിയും അവിടെയെത്തിച്ചേർന്നു. ഒരു രാത്രിയിൽ തൂദരാ അവിടെ നിന്നും സ്ഥലം വിട്ടപ്പോൾ ഹദ്റത്ത് ഖാലിദ്(റ) അവരെ പിന്തുടർന്നു.\nമറുവശത്ത് തൂദരായുടെ ചലനത്തെക്കുറിച്ച് അറിവ് ലഭിച്ച യസീദുബ്നു അബൂസുഫിയാൻ മുന്നിൽ നിന്നും അയാളെ തടഞ്ഞു. അങ്ങനെ ഇരുവശത്തുനിന്നും മുസ്ലിംകൾ തൂദരായെ വളഞ്ഞു. മൃതദേഹങ്ങൾ കുമിഞ്ഞുകൂടി. മറുവശത്ത് അബുഉബൈദ(റ) ശനസിനോട് ഏറ്റുമുട്ടി മർജ്റൂം വിജയിച്ചു. തുടർന്ന് ഹദ്റത്ത് അബൂഉബൈദ(റ) ഹമാത്ത്, ശേസർ, സലമിയ എന്നിവ വിജയിക്കുകയും അതിനു ശേഷം സിറിയയിലെ തീര ദേശനഗരമായ ലാസ്ഖിയയിലേക്കു തിരിയുകയും ചെയ്തു.\nഹിജ്രി 14ന് ആണ് ലാസ്ഖിയ വിജയമുണ്ടായത്. അവിടെ യുദ്ധ തന്ത്രത്തിന്റെ ഭാഗമായി ഹദ്റത്ത് അബൂഉബൈദ(റ) ഗുഹാരൂപത്തിലുള്ള ബങ്കറുകൾ ഉണ്ടാക്കി. പ്രഭാതമായപ്പോൾ ഉപരോധം പിൻവലിക്കുകയും ചെയ്തു. നഗരവാസികൾ ഉപരോധം പിൻവലിച്ചതു കണ്ടപ്പോൾ വാതിലുകൾ തുറന്നു. ഹദ്റത്ത് അബൂഉബൈദ(റ) രാത്രി തന്നെ സൈന്യസമേതം ഗുഹയിൽ പതിയിരിക്കുകയും ചെയ്തു. പ്രഭാതമായപ്പോൾ നഗരകവാടങ്ങൾ തുറന്നപ്പോൾ മുസ്ലിംകൾ ആക്രമണം നടത്തുകയും നഗരം കീഴടക്കുകയും ചെയ്തു.\nഖിന്നസ്റിൻ വിജയം(ഹിജ്രി 15):-ഹദ്റത്ത് അബൂഉബൈദ(റ) ഹദ്റത്ത് ഖാലിദ്(റ)നെ ഖിന്നസ്റിനിലേക്ക് അയച്ചു. വഴിയിൽ ഹാദിർ പ്രദേശത്തുവച്ച് റോമാക്കാർ മീനാസിന്റെ നേതൃത്വത്തിൽ ഏറ്റുമുട്ടി പരാജയപ്പെട്ടു. പ്രദേശവാസികൾ ഹദ്റത്ത് ഖാലിദ്(റ)നോട് അപേക്ഷിച്ചു; ഞങ്ങളെ നിർബന്ധപൂർവ്വം യുദ്ധത്തിൽ ചേർത്തതാണ് അതുകൊണ്ട് ഞങ്ങളോട് വിട്ടുവീഴ്ച ചെയ്യണം. ഖാലിദ് അവരുടെ അപേക്ഷ സ്വീകരിച്ചു.\nഎന്നാൽ റോമാക്കാരിൽ കുറച്ചുപേർ ഖിന്നസ്റിൻ കോട്ടയിൽ കയറി കോട്ടയടച്ചു. ഒടുവിൽ രക്ഷപ്പെടാൻ മറ്റൊരു മാർഗ്ഗവും കാണാതായപ്പോൾ കുറച്ചു ദിവസങ്ങൾക്കു ശേഷം സന്ധിക്കായി തുനിഞ്ഞു. എന്നാൽ ഖാലിദ്(റ) അവർക്ക് ആജ്ഞാലംഘനത്തിന്റെ ശിക്ഷ വിധിക്കുകയുണ്ടായി.\nഖിന്നസ്റിൻ വാസികൾ സ്വത്തും സമ്പാദ്യവും കുടുംബവും ഉപേക്ഷിച്ച് അൻത്വാക്കിയയിലേക്ക് നാടുകടന്നു. ഹദ്റത്ത് അബൂഉബൈദ(റ) അവിടെയെത്തിയപ്പോൾ ഖാലിദ്(റ)ന്റെ വിധി നീതിയിലധിഷ്ഠിതമാണെന്നു അംഗീകരിച്ചു. എങ്കിലും കരുണ കാണിച്ചുകൊണ്ട് നഗരവാസികൾക്ക് സംരക്ഷണ വാഗ്ദാനം നൽകി. അങ്ങനെ അൻതാഖിയായിൽ നിന്നും നാടുകടന്നിട്ടുള്ളവരും തിരിച്ചുവരികയും ജിസ്യ നൽകാൻ തയ്യാറാകുകയും ചെയ്തു.\nഖെസാരിയ വിജയം (ഹിജ്രി 15): ഹിജ്രി 13ന് അംറുബിൻ ആസ് മുന്നേറ്റം നടത്തിയിരുന്നതായി അൽഫാറൂഖിൽ രേഖപ്പെടുത്തിയിരിക്കുന്നു. ഹദ്റത്ത് അബൂ ഉബൈദയുടെ വഫാത്തിനുശേഷം ഹദ്റത്ത് ഉമർ(റ) യസീദുബ്നു അബൂസുഫിയാനോട് മുന്നേറ്റത്തിനു ഉത്തരവു നൽകി. അദ്ദേഹം പതിനേഴായിരം വരുന്ന സൈന്യത്തോടൊപ്പം ഉപരോധിച്ചു. പക്ഷെ ഹിജ്രി 18ൽ അദ്ദേഹം രോഗബാധിതനാകുകയും അമീർ മുആവിയയെ തനിക്കു പകരക്കാരനായി നിയമിച്ചു കൊണ്ട് ഡമസ്കസിലേക്ക് പോകുകയും അവിടെ വഫാത്താകുകയും ചെയ്തു.\nഹദ്റത്ത് അമീർ മുആവിയ(റ) ഉപരോധം തുടർന്നു. ആ യുദ്ധത്തിനിടിയിൽത്തന്നെ ബദരീ സ്വഹാബിയായ ഹദ്റത്ത് ഉബാദാബിൻ സ്വാമിത്ത്(റ) മുസ്ലിംകളെ അഭിസംബോധന ചെയ്തുകൊണ്ട് വേദനാനിർഭരമായ ഒരു പ്രഭാഷണം നടത്തി. അല്ലയോ മുസ്ലിംകളേ. നിങ്ങൾക്ക് റോമാക്കാരെ തുരത്തിയോടിക്കാൻ കഴിയാത്തതിന്റെ കാരണം നിങ്ങളിൽ വിശ്വാസവഞ്ചന കാണിക്കുന്നവരുള്ളതാണ്. അതല്ലെങ്കിൽ ആത്മാർഥരല്ലാത്തവരുള്ളതാണ്. തുടർന്ന് അദ്ദേഹം സത്യഹൃദയത്തോടെ ശഹാദത്തിനായി ദുആ ചെയ്യാൻ ആഹ്വാനം ചെയ്തു. ഒടുവിൽ ഒരു ദിവസം റോമാക്കാരുമായി ഏറ്റുമുട്ടലുണ്ടാകുകയും അവരെ പരാജയപ്പെടുത്തുകയും ചെയ്തു.\nഅന്നേ ദിവസം എൺപതിനായിരമോ ഒരു ലക്ഷമോ റോമൻ സൈനികർ കൊല്ലപ്പെട്ടു. ഹദ്റത്ത് ഉമർ(റ)ന്റെ വിവരണം തുടരുന്നതാണെന്ന് ഹുസൂർ അയ്യദഹുല്ലാഹു അറിയിച്ച ശേഷം ചില മർഹൂമീങ്ങളെ അനുസ്മരിക്കുകയും അവരുടെ ജനാസ ഗാഇബ് നമസ്കരിപ്പിക്കുന്നതാണെന്ന് വിളംബരപ്പെടുത്തുകയും ചെയ്തു.\nകേരളത്തിലെ മുൻ മുബല്ലിഗായിരുന്ന ബഹുമാന്യ മർഹൂം മുഹമ്മദ് അലവി സാഹിബിന്റെ ഭാര്യയായ ഖദീജ സാഹിബ കഴിഞ്ഞ ദിവസം എൺപതാം വയസ്സിൽ വഫാത്തായിരുന്നു. ഇന്നാലില്ലാഹി വ ഇന്നാ ഇലൈഹി റാജിഊൻ. അവരുടെ പിതാവ് കുഞ്ഞി മൊയ്തീൻ സാഹിബ് ആദ്യകാല അഹ്മദികളിൽ പെട്ടയാളായിരുന്നു. പരേതയ്ക്ക് വളരെ ചെറുപ്രായത്തിൽത്തന്നെ അഹ്മദിയ്യത്ത് സ്വീകരിക്കാൻ ഭാഗ്യമുണ്ടായി. വളരെ സഹനശീലയും കൃതജ്ഞയും നമസ്കാരനോമ്പാദികളിൽ കൃത്യനിഷ്ഠയും ദീനീബോധമുള്ളവരും ദരിദ്രസേവകയും അതിഥി സൽകാരപ്രിയയും മിതവ്യയശീലമുള്ളതുമായ ഒരു വനിതയായിരുന്നു. പരേതയുടെ ഭർത്താവ് മുബല്ലിഗ് സിൽസില ആയിരുന്നു.\nപര്യടനങ്ങൾ നടത്തിയിരുന്ന കാണത്താൽ ദിവസങ്ങളോളം വീടിനു പുറത്തായിരിക്കും താമസം. എങ്കിലും പരേതയ്ക്ക് പരാതിയുണ്ടായിരുന്നില്ല. എല്ലാറ്റിനും അല്ലാഹുവിന് നന്ദി പ്രകടിപ്പിക്കുമായിരുന്നു. സന്തപ്ത കുടുംബാംഗങ്ങളിൽ രണ്ട് ആൺമക്കളും അഞ്ച് പെൺമക്കളുമുണ്ട്. മൂസ്വിയ ആയിരുന്നു. മൂത്ത മകൻ കെ. മഹ്മൂദ് സാഹിബ് മുബല്ലിഗ് സിൽസില ആയിരുന്നു. അദ്ദേഹം വൃക്ക തകരാറിലായ കാരണത്താൽ 54-ാം വയസ്സിൽ വഫാത്തായിരുന്നു.\nഇളയ മകനും മുഅല്ലിം സിൽസിലയാണ്. അഞ്ച് പെൺമക്കളുടെയും വിവാഹം മുറബ്ബിമാരുമായിട്ടാണ് നടത്തിയത്. അല്ലാഹുപരേതയോട് മഗ്ഫിറത്തോടെ പെരുമാറട്ടെ.\n2. ബഹുമാന്യ മലിക് സുൽത്താൻ റഷീദ് സാഹിബ് ഓഫ് കോട്ട് ഫതഹ്ഖാൻ, മുൻ അമീർ ജില്ല അട്ടക് ആഗസ്റ്റ് 22നും 23നും ഇടയിലുള്ള രാത്രിയിൽ വഫാത്തായി.ഇന്നാലില്ലാഹി വ ഇന്നാ ഇലൈഹി റാജിഊൻ. പരേതൻ ഖിലാഫത്തിനോട് അനുസരണയും കൂറുമുള്ള, തബ്ലീഗിൽ തല്പരനായിരുന്ന, ദുആയും ആരാധനകളും നിർവ്വഹിക്കുന്നയാളും വിനയാന്വിതനും അല്ലാഹുവിൽ തവക്കുൽ ഉള്ളയാളും ദരിദ്രരെയും അശരണരേയും സഹായിക്കുന്നയാളും യുക്തിപൂർവ്വം സംസാരിക്കുന്നയാളുമായിരുന്നു.\n3. ബഹുമാന്യ അബ്ദുൽഖയ്യൂം സാഹിബ് ഇന്തോനേഷ്യ. ആഗസ്റ്റ് 25ന് 82-ാം വയസ്സിൽ വഫാത്തായി. ഇന്നാ ലില്ലാഹി വ ഇന്നാ ഇലൈഹി റാജിഊൻ. ഇന്ത്യക്കാരനോ പാക്കിസ്ഥാനിയോ അല്ലാത്ത ആദ്യ മുബല്ലിഗ് ആയ അബ്ദുൽ വഹാബ് സാഹിബ് സുമാട്ട്രിയുടെ മകനായിരുന്നു പരേതൻ. അദ്ദേഹം രാജ്യത്തിനുവേണ്ടി നല്ല സേവനങ്ങൾ ചെയ്തു. പരേതൻ വഖ്ഫ് ചെയ്തവരെയും മുറബ്ബിമാരെയും വളരെ ആദരിച്ചിരുന്നു. കീഴ്ജോലിക്കാരോട് സൽ പെരുമാറ്റം കാഴ്ച വച്ചിരുന്നു. ദയയുടെയും ഉദാരതയുടെയും നിലവാരം ഉന്നത നിലവാരത്തിലുള്ളതായിരുന്നു. ഖിലാഫത്തുമായി ആഴത്തിൽ ബന്ധമുള്ളയാളും വിനയത്തിൽ മുന്തിനിൽക്കുന്നയാളും സാമ്പത്തികത്യാഗത്തിൽ മുൻ പന്തിയിൽ നിൽക്കുന്നയാളുമായ അങ്ങേയറ്റം ആത്മാർത്ഥനായ മാന്യനായിരുന്നു.\n4. ബഹുമാന്യ ദാവൂദ് റസാഖി യൂനുസ് സാഹിബ് ബെനിൻ. ആഗസ്റ്റ് 27ന് 74-ാം വയസ്സിൽ വഫാത്തായി. ഇന്നാലില്ലാഹി വഇന്നാ ഇലൈഹി റാജിഊൻ. പരേതൻ ബെനിനിലെ ആദ്യകാല അഹ്മദികളിൽപ്പെട്ടായാളായിരുന്നു. വിദ്യാസമ്പന്നരായ അഹ്മദികളുടെ കൂട്ടത്തിൽ ഗണിക്കപ്പെട്ടിരുന്ന ആളായിരുന്നു അദ്ദേഹം. വെദ്യുതി, ജലവിതരണ വകുപ്പിലെ ഡയറക്ടർ പദവിയിൽനിന്നും വിരമിച്ചയാളായിരുന്നു. വളരെ ഗാംഭീര്യമുള്ള വ്യക്തിയും മാന്യനും നമസ്കാരത്തിൽ കൃത്യനിഷ്ഠനും തഹജ്ജുദ് നമസ്കരിക്കുന്നയാളുമായിരുന്നു. സാത്വികനായ ആത്മാർത്ഥനായ വ്യക്തിയായിരുന്നു. ഹദ്റത്ത് മസീഹ് മൗഊദ്(അ)നോടും ഖുലഫാക്കളോടും അങ്ങേയറ്റത്തെ സ്നേഹമായിരുന്നു. ദിവസം മുഴുവനും മാനവ സേവനത്തിൽ മുഴുകിയിരുന്നു.\nഹുസൂർ തിരുമനസ്സ് (അയ്യദഹുല്ലാഹ്) എല്ലാ മർഹൂമീങ്ങളുടെയും മഗ്ഫിറത്തിനുവേണ്ടിയും പദവികളുടെ ഉയർച്ചക്കുവേണ്ടിയും ദുആ ചെയ്തു.\nPrevious Post03-09-2021 ഖുത്ബ സംഗ്രഹം\nNext Post17-09-2021 ഖുത്ബ സംഗ്രഹം


ചൈനീസ് നിര്‍മിത കൊവിഡ് വാക്‌സിന്റെ മൂന്നാംഘട്ട പരീക്ഷണത്തിനൊരുങ്ങി പാകിസ്താന്\nSat Apr 10 2021 19:58:22 GMT+0530 (India Standard Time)\nപാകിസ്താനിലെ വിവിധ ആശുപത്രികളില് നടക്കുന്ന മൂന്നാംഘട്ട പരീക്ഷണത്തില് സന്നദ്ധതയറിയിച്ച 8,000 മുതല് 10,000 വരെ ആളുകള്‍ക്കാണ് വാക്‌സിന് നല്‍കുന്നതെന്ന് പാകിസ്താനിലെ നാഷനല് ഹെല്‍ത്ത് ഇന്‍സ്റ്റിറ്റ്യൂട്ട് (എന്‍ഐഎച്ച്) മേധാവി മേജര് ജനറല് ഡോ. ആമിര് ഇക്‌റാം അറിയിച്ചു.\nNSH23 Sep 2020 3:19 AM GMT\nഇസ്‌ലാമാബാദ്: ചൈനയില് നിര്‍മിച്ച കൊവിഡിനെതിരായ വാക്‌സിന്റെ മൂന്നാംഘട്ട പരീക്ഷണത്തിന് പാകിസ്താന് തയ്യാറെടുക്കുന്നു. ദക്ഷിണേഷ്യന് രാജ്യത്ത് ഇത്തരത്തിലുള്ള ആദ്യത്തെ പരീക്ഷണമാണ് നടക്കുന്നത്. പാകിസ്താനിലെ വിവിധ ആശുപത്രികളില് നടക്കുന്ന മൂന്നാംഘട്ട പരീക്ഷണത്തില് സന്നദ്ധതയറിയിച്ച 8,000 മുതല് 10,000 വരെ ആളുകള്‍ക്കാണ് വാക്‌സിന് നല്‍കുന്നതെന്ന് പാകിസ്താനിലെ നാഷനല് ഹെല്‍ത്ത് ഇന്‍സ്റ്റിറ്റ്യൂട്ട് (എന്‍ഐഎച്ച്) മേധാവി മേജര് ജനറല് ഡോ. ആമിര് ഇക്‌റാം അറിയിച്ചു.\nചൈനയുമായുള്ള കരാറിന്റെ ഭാഗമായി ബെയ്ജിങ് ഇന്‍സ്റ്റിറ്റ്യൂട്ട് ഓഫ് ബയോടെക്‌നോളജിയുടെ പങ്കാളിത്തത്തോടെ ചൈനീസ് ബയോടെക് കാന്‍സിനോബിയോ വികസിപ്പിച്ചെടുത്ത വാക്‌സിന് പാകിസ്താന് ലഭിച്ചിട്ടുണ്ട്. ഇതിന്റെ അന്തിമഘട്ട പരിശോധനാ നടപടികള് ആരംഭിച്ചു. നാല് മുതല് ആറാഴ്ചയ്ക്കുള്ളില് ഇവര്‍ക്ക് വാക്‌സിന് നല്‍കും. ആറുമാസത്തിനകം അന്തിമഫലം ലഭ്യമാവുമെന്നാണ് കരുതുന്നത്. അതനുസരിച്ചായിരിക്കും ജനങ്ങള്‍ക്ക് വാക്‌സിന് ലഭ്യമാക്കുക.\nചൈനീസ് വാക്‌സിന് മൃഗങ്ങളില് പരീക്ഷിച്ച് സുരക്ഷിതമാണെന്ന് കണ്ടെത്തിയിട്ടുണ്ട്. മനുഷ്യര്‍ക്കും സുരക്ഷിതമായിരിക്കുമെന്നാണ് കരുതുന്നതെന്നും എന്‍ഐഎച്ച് അധികൃതര് പറഞ്ഞു. വാക്‌സിന് വിപണിയില് ലഭ്യമാക്കും. ചൈനീസ് വാക്‌സിന് മനുഷ്യരില് പരീക്ഷിച്ച് വിജയിച്ചാല് പാകിസ്താന് മാത്രമല്ല ലോകത്തിനാകെ പ്രയോജപ്പെടുമെന്നും അവര് കൂട്ടിച്ചേര്‍ത്തു. ചൈന, റഷ്യ, ചിലി, അര്‍ജന്റീന എന്നിവയുള്‍പ്പെടെ നിരവധി രാജ്യങ്ങളില് വാക്‌സിന് ഇതിനകംതന്നെ മനുഷ്യരില് വലിയ തോതില് പരിശോധനയ്ക്ക് വിധേയമായിക്കൊണ്ടിരിക്കുകയാണ്.


നാഗവല്ലിയുടെ മനംകവർന്ന രാമനാഥൻ ചോദിക്കുന്നു, 25 വർഷം എന്തേ എന്നെയാരും തേടി വന്നില്ല? | dr. sreedhar sreeram | interview\nWednesday 19 December 2018 05:05 PM IST\nബെംഗളൂരു ജെ.പി നഗറിലെ ‘റിതംബര’ എന്ന വീടിനും ‘മണിച്ചിത്രത്താഴി’ലെ തെക്കിനിക്കും സമാനതകൾ ഏറെയുണ്ട്. ഒറ്റനോട്ടത്തിൽ പഴമയുറങ്ങുന്ന വീട്. വീടിനെ മറച്ച് മുറ്റത്ത് വലിയ വൃക്ഷങ്ങളുടെ കുളിര്. കാറ്റിൽ ഒഴുകിയെത്തുന്ന ചിലങ്കക്കിലുക്കങ്ങളും പതിഞ്ഞ താളത്തിലുള്ള പാട്ടും. വീടിനു മുന്നിൽ ‘വരുവാനില്ലാത്ത ആരെയോ കാത്ത്’ എന്ന പോലെ രാമനാഥൻ. പ്രണയം ഒളിപ്പിച്ച കണ്ണുകൾ കൊണ്ട് നാഗവല്ലിയെ മന്ത്രവാദ കളത്തിലേക്ക് ആകർഷിച്ചു കൊണ്ടുവന്ന ആ നർത്തകൻ. ‘മണിച്ചിത്രത്താഴ്’ റിലീസായി 25 വർഷം കഴിഞ്ഞെങ്കിലും മലയാളി സ്നേഹിച്ച ആ രാമനാഥന്റെ മിഴികളിലെ തി ളക്കത്തിനും ചുവടുകളിലെ വഴക്കത്തിനും ഒട്ടും കുറവില്ല.\nസിനിമയിൽ തിരക്കിന്റെ കൊടുമുടിയിൽ നിൽക്കുമ്പോൾ പ്രണനോളം പ്രിയപ്പെട്ട നൃത്തം വിളിച്ച വഴിയേ, അനുസരണയോടെ അനുഗമിച്ചു ഡോ. ശ്രീധർ ശ്രീറാം എന്ന രാമനാഥൻ. ബെംഗളൂരുവിൽ നൂറോളം കുട്ടികൾ പഠിക്കുന്ന ‘ഖേച്ചര’ നൃത്ത വിദ്യാലയത്തിന്റെ ആത്മാവാണ് ഇദ്ദേഹമിന്ന്. ഇന്ത്യയിലും വിദേശത്തുമായി വർഷത്തിലേറെ ദിവസവും ഒട്ടനവധി നൃത്ത വേദികളിൽ നിറഞ്ഞാടുന്നു. ഭാര്യ അനുശ്രീയെയും മകൾ അനഘയെയും ശിഷ്യരെയും ചേർത്തു 101 മക്കളെന്ന് രസികൻ തമാശ പറഞ്ഞാണ് ശ്രീധർ സംസാരിച്ചു തുടങ്ങിയത്. ‘‘മണിച്ചിത്രത്താഴിനു ശേഷം എല്ലാവരും തേടുമ്പോഴും സിനിമയിൽ നിന്നു മാറി നൃത്തത്തിന്റെ ലോകത്തിലേക്ക് ഒതുങ്ങിയിരുന്നു. ‘അവൻ അനന്തപത്മനാഭൻ’ എന്ന ഒരു ചിത്രത്തിൽക്കൂടി അഭിനയിച്ചു. സുധാ ചന്ദ്രൻ ആയിരുന്നു നായിക. പിന്നീട് മലയാളത്തിൽ നിന്ന് വിളിയൊന്നും വന്നില്ല. ഫാസിൽ സാറിനെ പിന്നീട് കണ്ടിട്ടു കൂടിയില്ല. സിനിമ എന്റെ പ്രണയമായിരുന്നു, പ്രാണന് നൃത്തമാണ്. ’’\n'എനിക്ക് വിട്ടുതരണമെന്ന് അന്നേ പറഞ്ഞതാണ്, ഞാനവനെ പൊന്നുപോലെ നോക്കിയേനെ'; കണ്ണീരോടെ ഏകലവ്യന്റെ അച്ഛൻ!\nകാഴ്ചയില്ല, പെങ്കൊച്ചല്ലേ എന്നുകരുതി ആരും തോണ്ടാൻ വരേണ്ട; ട്രെയിനിൽ യുവാവിന് കിട്ടിയത് ജീവിതകാലം മറക്കില്ല!\n25 വർഷം കഴിഞ്ഞും കഥാപാത്രത്തിന്റെ പേരിൽ ഓർക്കുന്നത് അപൂർവമാണ്?\n‘മണിച്ചിത്രത്താഴ്’ ശരിക്കും ചരിത്രമാണ്. നാലും അഞ്ചും വർഷമൊക്കെ ചില സിനിമകൾ ഓർമയിൽ നിൽക്കും. ഇത് പക്ഷേ, അങ്ങനെയല്ല. എല്ലാ മാസവും ഏതെങ്കിലും ചാനലി ൽ ‘മണിച്ചിത്രത്താഴ്’ ഉണ്ടാകും. അന്ന് ഫോൺ വിളികൾ ഉറപ്പാണ്. കന്നടയിൽ ഏകദേശം 65 സിനിമകളിൽ നായകനായും അല്ലാതെയും അഭിനിയിച്ചു. എങ്കിലും രാമനാഥനാണ് ഇ ന്നും മറക്കാനാകാത്ത കഥാപാത്രം. മലയാള സിനിമ ഇതുവരെ കണ്ട ഏറ്റവും മനോഹരമായ നൃത്തരംഗമാണ് നാഗവല്ലിയും രാമനാഥനും കൂടിയുള്ളത്.\nഅടുത്തിടെ സൂര്യ കൃഷ്ണമൂർത്തി സാറ് സംഘടിപ്പിച്ച ഒ രു കേരള പര്യടനമുണ്ടായിരുന്നു. വിവിധ ക്ഷേത്രങ്ങളിൽ ഞ ങ്ങൾ നൃത്ത പരിപാടി അവതരിപ്പിച്ചു. യാത്ര തിരുവനന്തപുരത്ത് എത്തിയപ്പോൾ ‘മണിച്ചിത്രത്താഴ്’ ചിത്രീകരിച്ച പത്മനാ ഭപുരം കൊട്ടാരം സന്ദർശിക്കാൻ പോയി. ഭാര്യയ്ക്കും മോൾക്കുമൊപ്പം പഴയ ഓർമകൾ പങ്കിട്ടു നടക്കുകയാണ്. പെട്ടെ ന്നാണ് മറ്റൊരു സംഘം മുന്നിലെത്തി ചോദിച്ചത്, ‘നാഗവല്ലിയുടെ രാമനാഥനല്ലേ?’ അദ്ഭുതപ്പെട്ടുപ്പോയി. ‘ഒരു മുറൈ വ ന്തു പാർത്തായാ...’ പാടി ചുവടു വയ്പ്പിച്ച ശേഷമാണ് അവ ർ പോകാൻ അനുവദിച്ചത്.\nമറ്റൊരിക്കൽ സ്വിറ്റ്സർലൻഡിലെ വേദിയിൽ നൃത്തം അ വതരിപ്പിച്ച് വിശ്രമിക്കുമ്പോൾ ഒരു മലയാളി കുടുംബം കാണാൻ വന്നു. രാമനാഥനെ പരിചയപ്പെടാനാണ് അവർ വന്നത്. ഒപ്പമുണ്ടായിരുന്നവരോട് ‘മണിച്ചിത്രത്താഴി’നെക്കുറിച്ച് വിശദീകരിച്ചു കൊടുക്കുന്നതു കേട്ടപ്പോൾ അഭിമാനം തോന്നി. അക്കാലത്ത് വിദേശ ഷോകളിെലാക്കെ ‘ഒരു മുറൈ വന്ത് പാർത്തായാ’ നൃത്തരംഗം മസ്റ്റ് ആയിരുന്നു. ഗൾഫിലൊക്കെ എത്ര സ്‌റ്റേജിൽ ഇതു ചെയ്തു എന്നതിന് കണക്കില്ല. ഏത് അവാർഡിനേക്കാളും വലുതാണ് ലഭിക്കുന്ന ഈ സ്നേഹം.\nകന്നഡയിൽ നായകനായി തിളങ്ങി നിൽക്കുമ്പോഴാണ് രാമനാഥനാകുന്നത്?\nകന്നഡയിലെ തിരക്കിനിടയിലാണ് കെ. ബാലചന്ദർ സാറി ന്റെ ‘മനതിൽ ഉറുതി വേണ്ടും’ എന്ന തമിഴ് സിനിമയിൽ അഭിനയിക്കുന്നത്. പിന്നീട് ഞാനും ശോഭനയും ഒരുമിച്ചും ഒരു തമിഴ് സിനിമ ചെയ്തു. ശോഭനയുടെ ഗുരു ചിത്രാ വിശ്വേശ്വരന് എന്നെ വളരെയിഷ്ടമായിരുന്നു. രാമനാഥന്റെ കഥാപാത്രത്തെക്കുറിച്ചു ഫാസിൽ സാർ പറഞ്ഞപ്പോൾ ശോഭനയാണ് എന്റെ പേര് നിർദേശിച്ചത്.\n‘മണിച്ചിത്രത്താഴി’ല് നൃത്തസംവിധാനവും ചെയ്തു?\nവളരെ സങ്കീർണമായ അവതരണ രീതിയാണ് ‘മണിച്ചിത്രത്താഴി’ന്റേത്. ഫാന്റസിയും റിയാലിറ്റിയും ഒരുപോലെ. ക്ലൈമാക്സാണ് ഏറ്റവും കുഴപ്പം പിടിച്ചത്. ‘ഒരു മുറൈ വന്ത് പാർത്തായാ’ക്ക് ക്ലാസിക്കൽ നൃത്തമാണ് വേണ്ടത്. ഞാനും ശോഭനയും പ്രൊഫഷനൽ നർത്തകരായതിനാൽ നൃത്തസംവിധായകൻ തന്നെയാണ് ചുവടുകൾ ചിട്ടപ്പെടുത്താൻ ആവശ്യപ്പെട്ടത്. ശോഭനയാണ് സ്‌റ്റെപ്പുകൾ ഏറെയും നിർദേശിച്ചത്.\nഒടുവിൽ ശോഭനയെ മന്ത്രവാദ കളത്തിലേക്ക് എത്തിക്കുന്ന രംഗമുണ്ട്. ഫാന്റസിയിൽ നിന്നു റിയാലിറ്റിയിലേക്ക് വരേണ്ടത് അവിടെയാണ്. ഈ രംഗം എങ്ങനെ വേണം എന്ന് ഫാസിൽ സാറും മറ്റു യൂണിറ്റുകളുടെ ചുമതല വഹിച്ചിരുന്ന സംവിധായകരായ പ്രിയദർശനും സിബി മലയിലും സിദ്ധിഖ് ലാലുമെല്ലാം ചർച്ച ചെയ്യുകയാണ്. നൃത്തത്തിലൂടെ ഇതിലേക്ക് വരാം എന്ന എന്റെ നിർദേശം അവർക്കിഷ്ടപ്പെട്ടു. രാമനാഥന്റെ അനുരാഗത്തിൽ മയങ്ങിയ നാഗവല്ലിയെ അയാൾ നൃത്തത്തിലൂടെ തന്നിലേക്ക് പിടിച്ച് അടുപ്പിക്കുന്നു. ആ നിമിഷത്തിൽ ഫാന്റസി കട്ട് ചെയ്തു നൃത്തത്തിന്റെ തുടർച്ചയെന്നോണം റിയാലിറ്റിയിലേക്ക് പോകും. എന്റെ നിർദേശം ഫാസിൽ സാറിന് ഇഷ്ടമായി.\nപ്രതിഭകൾക്കൊപ്പമായിരുന്നു എന്നും ?\nകന്ന‍ഡയിൽ ‘പുട്ടണ കനഗളാ’ണ് എന്റെ ആദ്യ ചിത്രം സംവിധാനം ചെയ്തത്. തമിഴിൽ കെ. ബാലചന്ദർ. മലയാളത്തിൽ ഫാസിൽ. ഒപ്പം സെക്കൻഡ് യൂണിറ്റിന്റെ ചുമതലക്കാരായി പ്രിയദർശൻ, സിബി മലയിൽ തുടങ്ങിയരും നായകൻ മോഹ ൻലാലും. അദ്ദേഹം ‘കമലദളം’ ചെയ്ത സമയമാണ്. എന്നോട് ഏറെ സംസാരിക്കുന്നത് നൃത്തത്തെക്കുറിച്ചാണ്. നൃത്തം അറിയാതെ അതു ചെയ്തപ്പോഴുണ്ടായ ബുദ്ധിമുട്ടൊക്കെ. സുരേഷ് ഗോപിയുമായി ഏറെക്കാലം ബന്ധം സൂക്ഷിച്ചിരുന്നു. നെടുമുടി വേണു വളരെ സീരിയസാണ്, എങ്കിലും കൈകൾ എപ്പോഴും താളം പിടിച്ചു കൊണ്ടിരിക്കും. ഞാൻ ചില മലയാളം വാക്കുകൾ ഒക്കെ പഠിച്ചു പ്രയോഗിക്കുമ്പോൾ പലപ്പോഴും വലിയ അബദ്ധത്തിലാകും ചെന്നെത്തുക. അപ്പോൾ എല്ലാവരും കൂടി പൊട്ടിച്ചിരിക്കും.\nസിനിമയേക്കാൾ മുൻപ് തന്നെ സാഹിത്യം കൂടെയുണ്ടായിരുന്നു?\nസിനിമയിൽ അഭിനയിച്ചിരുന്ന കാലത്തു തന്നെ ഞാൻ ദൂരദർശനു വേണ്ടി ഒരു ഹിന്ദി സീരിയലിൽ അഭിനയിച്ചു, 1988ൽ. തകഴി ശിവശങ്കരപ്പിള്ളയുടെ ‘കയർ’ എം.എസ്. സത്യു ഹിന്ദിയിൽ ദൂർദർശനു വേണ്ടി ചെയ്തപ്പോൾ കൊച്ചുപിള്ളയുടെയും കേശവന്റെയും കഥാപാത്രങ്ങൾ ഞാനാണ് ചെയ്തത്. അമ്പലപ്പുഴയിലാണ് ഷൂട്ടിങ്. അന്ന് ഞാൻ എന്നും ക്ഷേത്രത്തിൽ പോകും, തിരുനടയിൽ നൃത്തം ചെയ്യും. അങ്ങനെയിരിക്കെ ഒരു ദിവസം സത്യു സാർ പറഞ്ഞു, തകഴി ലൊക്കേഷനിൽ വന്നിട്ടുണ്ടെന്ന്. കസവു മുണ്ടും ജുബ്ബയും വേഷ്ടിയും അണിഞ്ഞ ഒരാളെയാണ് ഞാൻ പ്രതീക്ഷിച്ചത്. അപ്പോഴാണ് ഷൂട്ടിങ് കാണാൻ എത്തിയ ഗ്രാമീണരുടെ ഇടയിൽ ഒറ്റ മുണ്ടും തോർത്തും ധരിച്ച് മുറുക്കി ചുവപ്പിച്ചു നിൽക്കുന്ന ആ മഹാസാഹിത്യകാരനെ സത്യു കാണിച്ചു തരുന്നത്. ആ ലാളിത്യം എന്നെ അദ്ഭുതപ്പെടുത്തി.\nഒരിക്കൽ ഞങ്ങള് തോട്ടത്തിൽ വച്ചു ചിത്രീകരിക്കാൻ തുടങ്ങുകയാണ്, അപ്പോഴാണ് തകഴിയുടെ ശബ്ദം ഉയർന്നത്. ആ രംഗം തോട്ടത്തിൽ വച്ചല്ല സമീപത്തെ ചന്തയിൽ വച്ചാണ് നടന്നതെന്നു പറഞ്ഞ് അദ്ദേഹം ക്ഷുഭിതനായി. വളരെ ബുദ്ധിമുട്ടിയാണ് സത്യു പ്രായോഗിക ബുദ്ധിമുട്ട് അദ്ദേഹത്തെ പറഞ്ഞു മനസ്സിലാക്കിയത്. ആ ലൊക്കേഷനില് വച്ചാണ് എം.ടി. വാസുദേവന് നായര് സാറിനെയും പരിചയപ്പെട്ടത്. എം.ടി കഥകളുടെയും കന്നഡ തര്‍ജമ ഞാന് വായിച്ചിട്ടുണ്ട്. പിന്നീടൊരിക്കൽ അദ്ദേഹം എന്നെയും അനുരാധയെയും തിരൂർ തുഞ്ചൻ സ്മാരകത്തിൽ നൃത്തം ചെയ്യാൻ ക്ഷണിച്ചു. അവിടെ ചെന്നപ്പോഴാണ് വിജയദശമി നാളില് വിദ്യാരംഭത്തിനായി അവിടെ ഒരുപാട് ആളുകളെത്തും എന്നറിഞ്ഞത്. അന്നു മകൾ അനഘയ്ക്ക് മൂന്നു വയസ്സാണ്. പിറ്റേന്ന് പൂജയില് പങ്കെടുത്ത് മകളെ ഹരിശ്രീ കുറിപ്പിച്ചത് കേരളവുമായുള്ള മറ്റൊരു മധുരമുള്ള ബന്ധമാണ്.\n‘മണിച്ചിത്രത്താഴി’നു ശേഷം നൃത്തത്തിൽ സജീവമായതോടെ കേരളവുമായുള്ള ബന്ധവും ഊഷ്മളമായി. സൂര്യ കൃഷ്ണമൂര്‍ത്തി സാറിന്റെ നൃത്തപരിപാടികളിൽ കേരളത്തിലെ ഒട്ടുമിക്ക സ്ഥലങ്ങളിലും വേദി തന്നു. പിന്നെ കണ്ടോ, എന്റെ വീടും കേരളീയ ശൈലിയിലാണ് നിർമിച്ചിരിക്കുന്നത്.\nകുട്ടിക്കാലത്തു തന്നെ നൃത്തം തുടങ്ങി?\nകലാരംഗത്തോട് കുടുംബത്തിൽ ആർക്കും ബന്ധം ഉണ്ടായിരുന്നില്ല. പക്ഷേ, മൂന്നു വയസ്സുള്ളപ്പോള് തന്നെ ഞാൻ നൃത്തം തുടങ്ങി. അന്നത്തെ മിക്ക സിനിമകളിലും ക്ലാസിക്കൽ ഡാൻസുണ്ടാകും. ഇതു കാണാൻ വേണ്ടിയാണ് സിനിമ കാണുന്നത്. വീട്ടിലേക്ക് മടങ്ങും വഴിയും സ്കൂളിലേക്കു പോകും വഴിയുമെല്ലാം ക്ഷേത്രത്തിനു മുന്നിലും മറ്റും വച്ച് നൃത്തം ചെയ്യും. ആളുകൾ കാണുന്നുണ്ടെന്നത് പോലും ഓർക്കില്ല. എന്റെ താൽപര്യം കണ്ടിട്ടാകണം നൃത്തം പഠിക്കാൻ വീട്ടിൽ അനു വദിച്ചു. െബംഗളൂരുവിലെ രാധാ ശ്രീധര് ആയിരുന്നു ഗുരു.\nഎൻജിനീയറിങിന് പഠിക്കുമ്പോള് തന്നെ സിനിമയിൽ നായകനായി േറാള് കിട്ടി. നൃത്തവേദികളിൽ അറിയപ്പെട്ടിരുന്നതുകൊണ്ട് ഓഫറുകൾ വരുന്നുണ്ടായിരുന്നു. എൻജിനീയറിങ് പഠനത്തിനു ശേഷം സിനിമ എന്നായിരുന്നു അച്ഛന്റെ തീരുമാനം. നൃത്തം പ്രൊഫഷനാക്കുന്നത് എൻജിനീയറായ അച്ഛന് താൽപര്യമായിരുന്നില്ല.\nഫൈനൽ ഇയർ ക്ലാസ് തുടങ്ങും മുൻപുള്ള അവധിക്കാ യിരുന്നു കന്നഡയിലെ പ്രശസ്ത സംവിധായകന് പുട്ടണ കനഗളാണ് ‘അമൃതഗലിഗേ’ എന്ന സിനിമയിലേക്ക് വിളിച്ചത്. അവധി തീരും മുൻപേ ഷൂട്ടിങ് പൂർത്തിയാക്കുമെന്ന ഉറപ്പിൽ അച്ഛൻ അനുവാദം നൽകി. ചിത്രം സൂപ്പർ ഹിറ്റായിരുന്നു. പിന്നീട് കന്നഡയിലെ തിരക്ക് കാരണം നൃത്തം പ്രാക്ടീസ് ചെയ്യാൻ പോലും സമയം കിട്ടാതായി. 65 സിനിമകളിൽ അഭിനയിച്ചു. ഒട്ടുമിക്കതിലും നായകനായിരുന്നു. നൃത്തത്തിനും സംഗീതത്തിനും പ്രാധാന്യമുള്ള കഥാപാത്രങ്ങളെ ഞാൻ ഏറെ സ്നേഹിച്ചു. ‘ശബരിമലൈ സ്വാമി അയ്യപ്പ’ എന്ന സിനിമയില് ഭഗവാൻ ശിവനായി. പതിനൊന്നിലധികം തവണ ഞാന് ശി വനായി വെള്ളിത്തിരയിലെത്തിയിട്ടുണ്ട്. ഏതാനും വർഷം മുൻപ് പിഎച്ച്ഡിയും നേടി. ‘പുരുഷ നൃത്തത്തിൽ സ്ത്രൈണത’ എന്നതായിരുന്നു ഗവേഷണ വിഷയം.\nനർത്തകരിലെ സ്ത്രൈണത എവിടെയും ചര്‍ച്ചയാണ്?\nപുരുഷൻ നൃത്തം ചെയ്യുമ്പോൾ ശിവന്റെ താണ്ഡവ ഭാവമാണ് വേണ്ടത്. അതിൽ ലാസ്യം ലവലേശമില്ല. പുരുഷന് ലാസ്യ ഭാവം വരുന്നത് അരോചകമാണ്. പലപ്പോഴും ഒരുപാട് പെൺകുട്ടികളുടെ ഇടയിലാകും ആൺകുട്ടികൾ നൃത്തം പഠിക്കുന്നത്. അവരെ മാത്രമായി ഗുരുക്കൻമാർ ശ്രദ്ധിക്കില്ല. അതുകൊണ്ടു പെൺകുട്ടികളുടെ ലാസ്യഭാവം പുരുഷൻമാരും അനുകരിക്കും. എന്റെ നൃത്തവിദ്യാലയത്തിൽ ഇക്കാര്യം പ്രത്യേകം ശ്രദ്ധിക്കാറുണ്ട്. ‘മണിച്ചിത്രത്താഴി’ലെ നൃത്തം ശ്രദ്ധിച്ചാലും ഇതു മനസ്സിലാകും, രാമനാഥന് ലവലേശം ലാസ്യമില്ല.\nനിറമുള്ള ഓർമകൾ സിനിമയിൽ ഇല്ലേ?\n‘സന്ത സിശുനാട ഷെരീഫാ’ എന്ന ചിത്രത്തിന് മികച്ച നടനുള്ള സംസ്ഥാന അവാർഡ് അടക്കം നിരവധി അവാർഡുകൾ ലഭിച്ചു. സന്യാസ കവിയുടെ 20 മുതല് 90 വയസ്സു വരെയുള്ള ജീവിതം ഞാനാണ് അവതരിപ്പിച്ചത്. ‘ബന്നഡ വേഷ’ എന്ന സിനിമയിലെ കഥാപാത്രവും വളരെയിഷ്ടമാണ്. ‘ബോംബട്ട് ഹെന്‍ഡി’ എന്ന സിനിമയിൽ നായക വേഷത്തിനൊപ്പം നായികാ വേഷവും ഞാൻ തന്നെ ചെയ്തു. കമലഹാസന്റെ ‘അവ്വൈ ഷൺമുഖി’ പോലുള്ള സിനിമയായിരുന്നു അത്. കെ. ബാലചന്ദര് സാറിന്റെ ‘മനതില് ഉറുതി വേണ്ടും’ എന്ന തമിഴ് സിനിമയിലെ ശാസ്ത്രീയ നര്‍ത്തകന്, ‘ഭൈരവി’ എന്ന ഹിന്ദി ചിത്രത്തിലെ ആന്റിഹീറോ, ‘സ്വരാഭിഷേകം’ എന്ന തെലുങ്ക് സിനിമ എന്നിവയൊക്കെ എക്കാലവും ഓർമയിൽ സൂക്ഷിക്കാനുള്ളതാണ്.\nതെന്നിന്ത്യൻ ഭാഷകൾക്കു പുറമേ ഹിന്ദിയിൽ വരെ അഭി നയിക്കാൻ കഴിഞ്ഞത് നേട്ടമായാണ് കരുതുന്നത്. ഇപ്പോഴും വാരിവലിച്ച് ചിത്രങ്ങൾ ചെയ്യാൻ ആഗ്രഹിക്കുന്നില്ല. നൃത്തം ദിവസവും പ്രാക്ടീസ് ചെയ്യണം. നാലു മണിക്ക് യോഗയോടെയാണ് ദിവസം തുടങ്ങുന്നത്. രണ്ടു മണിക്കൂർ നൃത്തം പരിശീലിക്കും. നൃത്ത വേദിയിൽ ഒരുപാട് പരീക്ഷണങ്ങൾ നടത്തണമെന്ന് ആഗ്രഹമുണ്ട്. അതിനുള്ള തയാറെടുപ്പിലാണ് ഇപ്പോൾ. പണവും പ്രശസ്തിയും മാത്രമല്ലല്ലോ, മനസ്സിന്റെ സംതൃപ്തിയല്ലേ ഏറ്റവും വലുത്. എന്തു നേടിയാലും മനസ്സിന് സംതൃപ്തിയില്ലെങ്കിൽ പിന്നെ, എന്തു കാര്യം?\nറിതംബരയിൽ നിന്നിറങ്ങുമ്പോൾ ചിലങ്കകളുടെ ശബ്ദം പിറകേ നടന്നുവരും പോലെ. ശ്രീധറും അനുരാധയും അനഘയും പുതിയ ചുവടുകൾ ഒരുക്കുന്നതിന്റെ തിരക്കിലാണ്. ഒന്നു കാതോർത്താൽ കേൾക്കാം, ആ ഈരടികള്, ‘നാഗവല്ലീ, മനോഹരീ... രാമനാഥൻ തേടും ബാലേ...’\nകുടുംബം നിറയും നൃത്തം\n‘‘നൃത്തം അഭ്യസിക്കുന്നിടത്ത് ജൂനിയറായിരുന്നു അനുരാധ. അവൾക്കന്ന് 12–13 വയസ്സേ പ്രായമുള്ളൂ.’’ ശ്രീധർ ഒാര്‍ക്കുന്നു. ‘‘അന്നുമുതലേ ഞാന് അനുവിനെ ശ്രദ്ധിച്ചിട്ടുണ്ട്. വലിയ താൽപര്യത്തോടെ നൃത്തം അഭ്യസിക്കുന്നത്. പിന്നീടു ചെന്നൈ കലാക്ഷേത്രയിലായിരുന്നു അനു പഠിച്ചത്.\nഞാൻ സിനിമയിൽ സജീവമായതോടെ ചില നടിമാരുമായി ചേർത്ത് മാഗസിനുകളിൽ ഗോസിപ്പ് വന്നു. വീട്ടുകാർ എനിക്ക് വിവാഹം ആലോചിച്ചു തുടങ്ങി. അപ്പോഴാണ് അനുവിനെക്കുറിച്ചു പറഞ്ഞത്. അനുവിന്റെ അച്ഛന് മൃദംഗവിദ്വാനായിരുന്നു. അവരുടെ കുടുംബവും സമ്മതം മൂളിയതോടെ അനുവിന്റെ കഴുത്തിൽ മിന്നു ചാർത്തി. വിവാഹശേഷം ഞങ്ങളൊരുമിച്ച് വേദികളിലെത്തിത്തുടങ്ങി. നൃത്തത്തില് അഭിനയത്തിനു പ്രാധാന്യം നല്‍കിയാണ് ഞങ്ങള് ചെയ്യുന്നത്.\n‘മഹാസാധ്വി മല്ലമ്മ’ എന്ന സിനിമയില് ഞാനും അ നുരാധയും ശിവനും പാർവതിയുമായി വേഷമിട്ടു. മകൾ അനഘ ബികോം റാങ്ക് ഹോൾഡറാണ്. കലാക്ഷേത്രയിലെ പഠനത്തിനു ശേഷം ഞങ്ങൾക്കൊപ്പം നൃത്ത പരിപാടികളിൽ പങ്കെടുത്തു തുടങ്ങി.\nപഠിക്കേണ്ട പ്രായത്തിൽ മീൻകച്ചവടം; തീഷ്ണ നോട്ടവുമായി ഒരു പെൺകുട്ടി! ചിത്രം വൈറൽ\nമരണം കാത്ത് ആ പൈതൽ; ഒടുവിൽ ഒരുനോക്ക് കാണാൻ അമ്മയ്ക്ക് അനുമതി; കനിവിന്റെ കവാടം തുറന്നതിങ്ങനെ


അസഭ്യം വിളിച്ചത് ചോദ്യം ചെയ്തയാള്‍ക്ക് മര്‍ദ്ദനം \nഹോം Pathanapuram അസഭ്യം വിളിച്ചത് ചോദ്യം ചെയ്തയാള്‍ക്ക് മര്‍ദ്ദനം\nഅസഭ്യം വിളിച്ചത് ചോദ്യം ചെയ്തയാള്‍ക്ക് മര്‍ദ്ദനം\nപത്തനാപുരം: പെട്രോള് പമ്ബിലെത്തിയ യുവാക്കള് തമ്മില് അസഭ്യം വിളിച്ചത് ചോദ്യം ചെയ്ത ഫോട്ടോഗ്രാഫര്‍ക്ക് മര്‍ദ്ദനം ഫോട്ടോഗ്രാഫേഴ്സ് അസോസിയേഷന് സംസ്ഥാന സമിതിയംഗം ഇളമണ്ണൂര് ചുടയലില് വീട്ടില് വിനോദ് അമ്മാസിനാണ് (49) മര്‍ദ്ദനമേറ്റത്. കഴിഞ്ഞ ദിവസം രാത്രി ഒന്‍പതോടെ കായംകുളം -പുനലൂര് പാതയിലെ പത്തനാപുരം ശാലേംപുരത്താണ് സംഭവം.\nപമ്ബില് പെട്രോള് അടിക്കുന്നതിനിടെ അവിടെയെത്തിയ യുവാക്കള് തമ്മില് ഉച്ചത്തില് അസഭ്യം പറയുന്നത് വിനോദ് ചോദ്യം ചെയ്തിരുന്നു. തുടര്‍ന്ന് വീട്ടിലേക്ക് പോകുന്നതിനിടെ പിന്തുടര്‍ന്നെത്തിയ യുവാക്കളിലൊരാള് ആളൊഴിഞ്ഞ ഭാഗത്ത് ബൈക്ക് തടഞ്ഞുനിറുത്തി ആക്രമിക്കുകയായിരുന്നു.\nപത്തനാപുരം പൊലീസ് കേസെടുത്ത് അന്വേഷണം ആരംഭിച്ചു. വിനോദ് പത്തനാപുരത്തെ സ്വകാര്യ ആശുപത്രിയില് ചികിത്സയിലാണ്. സംഭവത്തില് ആള് കേരള ഫോട്ടോഗ്രാഫേഴ്സ് അസോ. മേഖലാ കമ്മിറ്റി പ്രതിഷേധിച്ചു.


emalayalee.com - കരുത്തുറ്റ മനസുമായി എമി പേര്‍ഡി (മീനു എലിസബത്ത്)\nകരുത്തുറ്റ മനസുമായി എമി പേര്‍ഡി (മീനു എലിസബത്ത്)\nnamukku chuttum. 24-May-2014\nജീവിതത്തില് പ്രതിസന്ധികള് ഉണ്ടാകുമ്പോള് നമ്മില് പലരും ചീരത്തണ്ട് പോലെ വാടിത്തളരും. വിധിയെ പഴിക്കും. ശപിക്കും. സ്വയം കുറ്റപ്പെടുത്തും. ചിലര് അവരുടെ എല്ലാ പ്രശ്‌നങ്ങള്‍ക്കും കാരണം മറ്റുള്ളവരുടെ തലയില് കെട്ടിവെയ്‌ക്കും.\nകുറെ പേരെങ്കിലും മദ്യത്തിനോ മയക്കുമരുന്നിനോ വിഷാദത്തിനോ അടിപ്പെടും. ചിലര്‍ക്ക് ഈശ്വരനിലുണ്ടായിരുന്ന വിശ്വാസം കുറയും. ചിലരൊക്കെ ലോകം മുഴുവനായി അവര്‍ക്കെതിരാണെന്ന വിശ്വാസത്തില് സ്വയം പഴിച്ചും സ്വയംപീഡ നടത്തിയും ശിഷ്‌ടകാലം കഴിക്കും.\nആദ്യമൊന്നു തളരുമെങ്കിലും ചുരുക്കം ചിലര് അവരുടെ ഈ നിസഹായാവസ്ഥയില് നിന്നും എങ്ങനെയെങ്കിലും രക്ഷപെടാന് ശ്രമിക്കും. ജീവിതം സമ്മാനിക്കുന്നതെന്തും, ഒരു വെല്ലുവിളി പോലെ അവര് സ്വീകരിക്കും. അവര് സ്വയം പഴിക്കുകയോ മറ്റുള്ളവരെ കുറ്റപ്പെടുത്തുകയോ ചെയ്യാതെ, അവരുടെ ദാരുണ അവസ്ഥയില് നിന്നും പടിപടിയായി കരകയറും. slowly but surely എന്ന് അമേരിക്കക്കാര് പറയുന്നത് പോലെ, ലോകത്തെ അത്ഭുത പ്പെടുത്തികൊണ്ട് അവര് പൂര്‍വാധികം, ശക്തിയോടെ ജീവിതത്തിലേക്ക് മെല്ലെ മെല്ലെ തിരിച്ചു വരും.\nഅടുത്തിടെ എന്നെ ഇതുപോലെ അത്ഭുതപ്പെടുത്തിയ ഒരു ധീരവനിതയാണ് മിസ്സ്. ഏമി പര്‍ഡി എന്ന ഈ അമേരിക്കക്കാരി. പ്രായം മുപ്പത്തിഅഞ്ചു വയസ്. ആബാലവൃദ്ധം അമേരിക്കക്കാരെ വളരെയധികം ഹരം പിടിപ്പി ച്ചിരുന്ന ഡാന്‍സിംഗ് വിത്ത് ദി സ്റ്റാര്‍സ് (dancing with the stars) എന്ന ഹിറ്റ് ഷോയുടെ സീസണ് പതിനെട്ടിലായിരുന്നു എമി ആദ്യമായി ചുവടുകള് വെച്ചു ഞാന് കാണുന്നത്.\nറാമ്പ സ്റ്റൈലില് തന്റെ ഡാന്‍സ് പങ്കാളിയായ ടെറിക്ക് ഹുഗുമായി അതിസുന്ദരിയായ ഈ യുവതി നൃത്തമാടുന്നത് അമേരിക്ക ശബ്‌ദമടക്കി കണ്ടു നിന്നു. ഏമിയുടെ മുട്ടറ്റമുള്ള ഗൗണിന്റെ താഴെയായി കാണുന്ന കൃത്രിമക്കാലുകള് കണ്ടു കണ്ണ് നിറയാത്തവരാരുമുണ്ടായിരുന്നില്ല. പക്ഷെ, എമിയുടെ ശ്രദ്ധ ഡാന്‍സില് മാത്രം. കണ്ടു നില്‌ക്കുന്ന നമ്മുടെ ഹൃദയം, നിലച്ചു പോകുന്ന ചലനങ്ങള്.\nവീണ്ടും മൂന്നാമത്തെ ആഴ്‌ചയില് അതിമനോഹരമായ ഒരു നൃത്തവുമായി ഏമി വന്നു. ഏമിയുടെ ജീവിതം തന്നെയായിരുന്നു നാട്യരൂപത്തില് അവര് അവതരിപ്പിച്ചത്. അത് കണ്ടു, കരയാത്ത ഒരമേരിക്കക്കാരും കാണില്ല. ഞാനും കരഞ്ഞു. ഷോയുടെ ജഡ്‌ജസ് എല്ലാവരും തന്നെ, കണ്ണ് തുടക്കുന്നത് കാണാമായിരുന്നു. അവര് അന്ന് നൃത്തം ചവിട്ടിയത് അവരുടെ ആത്മാവു കൊണ്ടായിരുന്നു. അപാരം!\nഏമിക്കു പത്തൊമ്പതു വയസുള്ളപ്പോഴാണ്, അവരുടെ ജീവിതഗതി മാറ്റി മറിച്ചുകൊണ്ട് ഒരു തരം ബാക്‌ട്ടീരിയല് മെനഞ്ചൈറ്റിസു പിടിപെടുന്നത്. അസുഖത്തിന്റെ കാഠിന്യത്തില് ആ കൗമാരക്കാരിയുടെ ജീവന് രക്ഷിക്കുവാന് വേറെ നിവര്‍ത്തിയില്ലാതെ രണ്ടു കാലുകളും മുട്ടിനു താഴെ വെച്ചു മുറിച്ചു മാറ്റപ്പെട്ടു.\nകൂടെ ഒരു കിഡ്‌നിയും, പ്രശ്‌നത്തിലായി. ഏമി ജീവിച്ചിരിക്കുമെന്നുള്ള ഉറപ്പു ഡോക്‌ടര്‍മാര് വീട്ടുകാര്‍ക്ക് നല്‌കിയത് വെറും, 2% മാത്രം. പക്ഷെ, അത്ഭുതകരമായി ഏമി രക്ഷപെടുകയായിരുന്നു.\nരണ്ടു വര്‍ഷങ്ങള്‍ക്ക് ശേഷം, സ്വന്തം പിതാവ് തന്നെ ഏമിക്ക് ഒരു കിഡ്‌നി ദാനം ചെയ്‌തു. അതെക്കുറിച്ച് ഏമി പറയുന്നതിങ്ങനെ...`എനിക്ക് രണ്ടു പ്രാവശ്യമാണ് എന്റെ പിതാവ് ജീവന് നല്‌കിയത്. ഒന്ന് ഈ ലോകത്തിലേക്ക് ജീവന് തന്നു കൊണ്ടുവന്നു. ...രണ്ടാമത് എന്റെ ജീവന് നിലനിര്‍ത്താന് അദ്ദേഹത്തിന്റെ കിഡ്‌നി ദാനം ചെയ്‌തു!.\nഅതുകൊണ്ട് തന്നെയാണ് തന്റെ സ്വന്തം കഥ, നൃത്തരൂപത്തില് ഏമി അവത രിപ്പിച്ചത്. ആദ്യമായി താന് വെപ്പുകാലുകള് വെയ്‌ക്കുമ്പോള് അതിവേദന തിന്നതും പിതാവ് കൊച്ചു കുഞ്ഞിനെ പോലെ കൈപിടിച്ചു തന്നെ താങ്ങി നടത്തിയതും പിന്നിട് അദ്ദേഹത്തിന്റെ സഹായത്തോടെ താന് നൃത്ത ചുവടുകള് വെയ്‌ക്കാന് തുടങ്ങിയതുമായിരുന്നു ഏമി, ടെറിക്ക് എന്ന ചെറുപ്പക്കാരന്റെയൊപ്പം നൃത്തമാടി അമേരിക്കയെ കരയിപ്പിച്ചത്.\nഅവര് പല ഷോകളിലും ആവര്‍ത്തിച്ചു പറയുന്നു, കൃത്രിമക്കാലുകള് വെച്ച് തനിക്ക് നൃത്തം ചെയ്യാന് കഴിയും, എന്ന് മനസിലാക്കിയപ്പോഴാണ് തനിക്ക്‌് ആത്മവിശ്വാസം തിരികെ കിട്ടിയത് എന്ന്. ഡാന്‍സ് ചെയ്യാമെങ്കില് എനിക്കെന്താണ് കഴിയാത്തത്?\nഏഴു മാസം കഴിഞ്ഞപ്പോള് വെപ്പുകാലുകളുമായി ഏമി മാമാത്തു മലനിര കളില് സ്‌നോബോര്‍ഡിങ്ങിനു (snow boarding) പോയി. CAF (Challenged Athletes Foundation) എന്ന സംഘടന എമിയെ അവരുടെ വക്താവാക്കി.\nതന്നെപ്പോലെ അംഗവൈകല്യം ബാധിച്ച അനേകരെ മാനസികമായി ബല പ്പെടുത്തുകയും, അതോടൊപ്പം, അവര്‍ക്ക് മസ്സാജു തെറാപ്പി നല്‌കുകയും, ചെയ്യുകയുമാണ് എമിയുടെ ജോലി. അതവര് സന്തോഷത്തോടെ ചെയ്‌തു പോരുന്നു. ഒപ്പം, മോഡലിങ്ങും, സിനിമ അഭിനയവും, ഒന്നും എമി വിട്ടിട്ടില്ല. അടുത്തിടെ, Adaptive Action Sports എന്ന പേരില് കൃത്രിമക്കാലുകള് ഉണ്ടാക്കുന്ന ഒരു കമ്പനി തന്നെ ഏമി തുടങ്ങിയിരിക്കുകയാണ്.\nചൊവ്വാഴ്‌ച നടന്ന ഡാന്‍സിംഗ് വിത്ത് ദി സ്റ്റാര്‍സിന്റെ അവസാന മത്സര ത്തില് ഒന്നാം സമ്മാനം ലഭിച്ചില്ലെങ്കിലും, ഏമിക്ക് അമേരിക്കക്കാരുടെ ഹൃദ യത്തില് സ്ഥിരമായി ഒരു ഇരിപ്പിടം, ലഭിച്ചു.\nഇത്രയുമെല്ലാം പ്രതികൂ ലസാഹചര്യങ്ങള് തളര്‍ത്താന് ഉണ്ടായിട്ടും, എ ല്ലാ വെല്ലുവിളികളും, സ്വീകരിച്ചു ജീവിതത്തെ, തന്റെ ചെരുവിരലില്ലിട്ടു അമ്മാ നമാടുന്ന ലാഘവത്തോടെ, ഏമി പേര്‍ഡി തന്റെ ജൈത്രയാത്ര തുടരു ക യാണ്.\nഅമേരിക്കക്കാര്‍ക്ക് മാത്രമല്ല ലോകജനതയ്‌ക്ക് മുന്നില് ആത്മവി ശ്വാസത്തി ന്റെയും, നിശ്ചയദാര്‍ഢ്യത്തിന്റെയും, ഒരു പാഠപുസ്‌തകമായി ജീവിത വിജ യത്തിന്റെ വെന്നിക്കൊടി പാറിച്ചു ഏമി യാത്ര തുടരുന്നു. ഏമി പെര്‍ഡീ ......നീ ജയിക്കാനായി മാത്രം ജനിച്ചവള്.!!!


ഗുണ്ടാ സംഘങ്ങള് തമ്മില് കുടിപ്പക; ഇരുപത്തിമൂന്നുകാരനെ വെട്ടിക്കൊന്നു | Gang Conflicts; 23 year old man murdered\nSep 2, 2020, 12:23 PM IST\nതമിഴ്നാട് രാമനാഥപുരത്ത് ഒരു സംഘം ആളുകള് 23 വയസ്സുകാരനെ വെട്ടിക്കൊന്നു. കഴിഞ്ഞ ദിവസം രാത്രിയാണ് അരുണ് പ്രകാശിനെ പന്ത്രണ്ട് പേരടങ്ങുന്ന സംഘം വെട്ടിക്കൊന്നത്. അരുണിനൊപ്പം സഞ്ചരിച്ച യുവാവിനെ പരിക്കുകളോടെ ആശുപത്രിയില് പ്രവേശിപ്പിച്ചു.\nഗുണ്ടാ സംഘങ്ങള് തമ്മിലുള്ള കുടിപ്പകയാണ് കൊലപാതക കാരണം എന്ന് പോലീസ് വിശദീകരിക്കുന്നു. തിങ്കളാഴ്ച രാവിലെ ഇരു ഗുണ്ടാ സംഘങ്ങളും തമ്മില് തര്‍ക്കവും വാക്കേറ്റവും ഉണ്ടായിരുന്നു. ഇതിന് പിന്നാലെയാണ് രാത്രി കൊലപാതകം നടന്നത്. സംഭവവുമായി ബന്ധപ്പെട്ട് നാല് പേരെ കസ്റ്റഡിയിലെടുത്തിട്ടുണ്ട്. പ്രധാന പ്രതികളെന്ന് സംശയിക്കുന്ന രണ്ട് പേര്‍ക്കായി തെരച്ചില് തുടരുകയാണ്. എന്നാല് നടന്നത് വര്‍ഗീയ കൊലപാതകമാണെന്ന് ചൂണ്ടിക്കാട്ടി ഹിന്ദുമക്കള് കക്ഷി ഉള്‍പ്പടെ തീവ്രഹിന്ദു സംഘടനകള് രംഗത്ത് വന്നിട്ടുണ്ട്.


India Under 16 football team upsets Iraq- 'യൂത്തന്മാര് മാസ് ആണ്'; ഏഷ്യന് ചാമ്പ്യന്മാരെ തകര്‍ത്ത് ഇന്ത്യയുടെ കൗമാരപ്പടയുടെ ചരിത്ര വിജയം\nIndia Under 16 Football Team Upsets Iraq\n'യൂത്തന്മാര് ഡബിള് മാസ് ആണ്'; ഏഷ്യന് ചാമ്പ്യന്മാരെ തകര്‍ത്ത് ഇന്ത്യന് കൗമാരപ്പടയുടെ ചരിത്ര വിജയം\nഅണ്ടർ 20 ടീം അർജന്‍റീനയെ തകർത്ത അതേ രാത്രി തന്നെ ഏഷ്യന് ചാംപ്യന്മാരെ അട്ടിമറിച്ച് അണ്ടർ 16 ഇന്ത്യന് ടീമും\nAugust 06, 2018 01:53:51 pm\nഅമ്മാന്: ഇന്ത്യന് ഫുട്‌ബോളിന് ഇത് ഇരട്ടിമധുരത്തിന്റെ നാളാണ്. ചാമ്പ്യന്മാരെ തകര്‍ത്ത് ഇന്ത്യയുടെ യുവനിരകള് ഒരേ ദിവസം തന്നെ ചരിത്രം കുറിച്ചിരിക്കുകയാണ്. ലോക ഫുട്‌ബോളിലെ കരുത്തരായ അര്‍ജന്റീനയെ തകര്‍ത്ത് അണ്ടര് 20 ടീമും ഏഷ്യന് ചാമ്പ്യന്മാരായ ഇറാഖിനെ അട്ടിമറിച്ച് അണ്ടര് 16 ടീമും ആരാധകര്‍ക്ക് അഭിമാനമായി മാറിയിരിക്കുകയാണ്.\nജോര്‍ദാനിലെ അമ്മാനില് നടന്ന അണ്ടര്-16 ബോയ്‌സ് ഫുട്‌ബോള് ടൂര്‍ണമെന്റില് ഇന്ത്യ ഏഷ്യന് ചാമ്പ്യന്മരായ ഇറാഖിനെ അട്ടിമറിച്ചു. ഏകപക്ഷീയമായ ഒരു ഗോളിനായിരുന്നു ഇന്ത്യന് ജയം. കളി അവസാനിക്കാന് ഒരു മിനിറ്റ് മാത്രം ബാക്കിയുള്ളപ്പോള് ഭുവനേശ്വറാണ് ഹെഡ്ഡറിലൂടെ ഇന്ത്യയുടെ അവിസ്മരണീയമായ ചരിത്രഗോള് നേടിയത്. ഇന്ത്യയ്ക്കു തന്നെയായിരുന്നു കളിയില് മേല്‍ക്കൈ. എന്നാല്, ഏഴാം മിനിറ്റില് ഗിവ്‌സണിന് ഒരു അവസരം ലഭിച്ചെങ്കിലും ഷോട്ട് പോസ്റ്റില് ഇടിച്ചു മടങ്ങുകയായിരുന്നു.\nതുടക്കം മുതല് തന്നെ ഗിവ്‌സണും വിക്രമും ഇറാഖിന്റെ ഗോള്‍മുഖത്തെ നിരന്തരം ആക്രമിച്ചുകൊണ്ടിരുന്നു. ഹര്‍പ്രീതും ഗുര്‍കിരതും മികച്ച ഫോമിലായിരുന്നു. നിര്‍ഭാഗ്യം കൊണ്ടാണ് ഇന്ത്യയ്ക്ക് പല അവസരങ്ങളും നഷ്ടമായത്. ഒന്നാം പകുതിയില് ഗോള്‍കീപ്പര് രവി നടത്തിയ ഒരു മികവുറ്റ സേവാണ് ഇന്ത്യയെ രക്ഷിച്ചത്.\nസ്പെയിനില് നടക്കുന്ന കോടിഫ് കപ്പില് ഒന്നിനെതിരെ രണ്ടു ഗോളുകള്‍ക്കായിരുന്നു ഇന്ത്യയുടെ ത്രസിപ്പിക്കുന്ന വിജയം. അര്‍ജന്റീനയുടെ പ്രതാപത്തെ യാതൊരു ആശങ്കയും ഭയവുമില്ലാതെയാണ് ഇന്ത്യ നേരിട്ടത്. തുടക്കത്തില് തന്നെ ആക്രമിച്ചു കളിച്ച ഇന്ത്യ തന്നെയാണ് ആദ്യം വല കുലുക്കിയതും. നാലാം മിനിറ്റില് ദീപക്കാണ് ഹെഡറിലൂടെ അര്‍ജന്റീനന് ഗോളിയെ മറികടന്ന് ഇന്ത്യക്ക് ലീഡ് ഉയര്‍ത്തിയത്.\nപിന്നെ ഗോളടിക്കാന് ശ്രമിക്കുന്നതിനോടൊപ്പം തന്നെ സ്വന്തം വല കാക്കാനും ഇന്ത്യയ്ക്ക് സാധിച്ചു. ഇതോടെ ആദ്യ പകുതി അവസാനിക്കും വരെ സ്‌കോര് 1-0 ല് തന്നെ നിന്നു. എന്നാല് രണ്ടാം പകുതിയില് അനികേതിന് ചുവപ്പ് കാര്‍ഡ് കിട്ടിയത് ഇന്ത്യയെ പ്രതിരോധത്തിലാക്കി. പത്ത് പേരായി ചുരുങ്ങിയ ഇന്ത്യ ആദ്യമൊന്ന് പിന്നോട്ട് വലിഞ്ഞെങ്കിവും പിന്നീട് മുന്നോട്ട് കയറി. അന്‍വര് അലിയിലൂടെ അര്‍ജന്റീനന് വലകുലുക്കി ലീഡ് ഉയര്‍ത്തുകയായിരുന്നു. 68-ാം മിനിറ്റിലാണ് അന്‍വര് അലി ഒരു ലോങ് റേഞ്ചിലൂടെ 2-0 എന്ന നിലയില് ടീമിനെ മുന്നില് എത്തിച്ചത്.\nവിജയത്തിന് അരികെ ഇന്ത്യ എത്തി നില്‍ക്കെ ഒരു ഗോള് മടക്കി അര്‍ജന്റീന ഭീഷണി ഉയര്‍ത്തിയെങ്കിലും പ്രതിരോധ കോട്ട തീര്‍ത്ത് ഇന്ത്യ ചരിത്ര ജയം ഉറപ്പിക്കുകയായിരുന്നു. കോടിഫ് കപ്പില് കഴിഞ്ഞ മത്സരത്തില് വെനിസ്വേലയെ സമനിലയില് പിടിക്കാനും ഇന്ത്യക്കായിരുന്നു. ഇന്ന് ജയിച്ചു എങ്കിലും ഇന്ത്യ ടൂര്‍ണമെന്റില് നിന്ന് പുറത്തായി.9പോയിന്റോടെ അര്‍ജന്റീനയും7പോയിന്റോടെ വെനിസ്വേലയുമാണ് ഗ്രൂപ്പ് ഘട്ടം കടന്നത്.\nTags: Football, Indian Footbll Team\nകുമ്പസാര രഹസ്യം മറയാക്കി പീഡനം: ഓർത്തഡോക്‌സ് വൈദികർക്ക് മുൻകൂർ ജാമ്യമില്ല, ഉടൻ കീഴടങ്ങാൻ സുപ്രീം കോടതി നിർദ്ദേശം\nരാജ്യസഭ ഉപാധ്യക്ഷ സ്ഥാനത്തേയ്‌ക്കുള്ള തിരഞ്ഞെടുപ്പ് വ്യാഴാഴ്‌ച


കര്‍ണാടകയില് താമരയുടെ ആകൃതിയിലുള്ള വിമാനത്താവളം; എതിര്‍പ്പുമായി കോണ്‍ഗ്രസ് - Newswayanad.in\nകര്‍ണാടകയിലെ ഷിമോഗയില് താമരയുടെ ആകൃതിയിലുള്ള വിമാനത്താവളം പണികഴിപ്പിക്കുന്നതില് എതിര്‍പ്പുമായി കോണ്‍ഗ്രസ്. താമര എന്നത് ബിജെപിയുടെ ചിഹ്നമാണെന്നും അതുകൊണ്ട് തന്നെ വിമാനത്താവളത്തിന്‍്റെ പണി നിര്‍ത്തണമെന്നുമാണ് കോണ്‍ഗ്രസിന്‍്റെ ആവശ്യം. 2022ഓടെ വിമാനത്താവളത്തിന്‍്റെ പണി തീര്‍ക്കാനാണ് കര്‍ണാടക മുഖ്യമന്ത്രി ബിഎസ് യെദ്യൂരപ്പയുടെ ലക്ഷ്യം.\n“വിമാനത്താവളം താമരയുടെ ആകൃതിയിലാണ്. അത് ബിജെപിയുടെ ചിഹ്നവുമാണ്. പൊതുസ്വത്ത് ഉപയോഗിച്ച് പാര്‍ട്ടി ചിഹ്നങ്ങളെ ഓര്‍മിക്കുന്ന കെട്ടിടങ്ങള് നിര്‍മ്മിക്കുന്നത് 2016ല് തന്നെ ഡല്‍ഹി ഹൈക്കോടതി നിരോധിച്ചതാണ്.”- കോണ്‍ഗ്രസ് വക്താവ് ബ്രിജേഷ് കലപ്പ പറഞ്ഞു.\nഅതേസമയം, താമര ദേശീയ പുഷ്പമാണെന്നും ബിജെപിയുടെ ചിഹ്നവുമായി യാതൊരു ബന്ധവുമില്ലെന്നും ബിജെപി തിരിച്ചടിച്ചു.\nസോഗേനിലാണ് ഷിമോഗ വിമാനത്താവളം നിര്‍മ്മിക്കുന്നത്. 384 കോടി രൂപയാണ് നിര്‍മ്മാണച്ചെലവായി കണക്കാക്കപ്പെടുന്നത്. 1.7 കിലോമീറ്റര് നീളമുള്ള റണ്‍വേയുടെ നിര്‍മ്മാണം ഇതിനോടകം പൂര്‍ത്തിയായിട്ടുണ്ട്.


കോവിഡ് ബാധിച്ച് മരിച്ചയാളുടെ മൃതദേഹം സംസ്കരിച്ചു |\nSaturday, March 28, 2020 4:52 PM IST\nകൊച്ചി: കോവിഡ് ബാധയേത്തുടർന്ന് മരിച്ച സേട്ട് യാക്കൂബ് ഹുസൈന്‍റെ സംസ്കാര ചടങ്ങുകൾ പൂർത്തിയായി. ലോകാരോഗ്യ സംഘടന നിർദേശിച്ചിട്ടുള്ള പ്രോട്ടോക്കോൾ അനുസരിച്ചായിരുന്നു സംസ്കാര ചടങ്ങുകൾ. ഏറ്റവുമടുത്ത ബന്ധുക്കളും തഹസിൽദാറും പ്രധാനപ്പെട്ട ആരോഗ്യ വകുപ്പ് ജീവനക്കാരും മാത്രമാണ് ചടങ്ങിൽ പങ്കെടുത്തത്.\nമട്ടാഞ്ചേരി ചുള്ളിക്കൽ കച്ചി ഹനഫി മസ്ജിദ് ഖബർസ്ഥാനിലായിരുന്നു സംസ്കാര ചടങ്ങുകൾ നടന്നത്. 10 അടി താഴ്ചയുള്ള കുഴിയിലാണ് മൃതദേഹം സംസ്കരിച്ചത്. രാവിലെ എട്ടോടെയായിരുന്നു ഇദ്ദേഹത്തിന്‍റെ മരണം സ്ഥിരീകരിച്ചത്.\nമൃതദേഹം നേരിട്ട് കാണാൻ ബന്ധുക്കളെ അനുവദിച്ചിരുന്നില്ല. വീഡിയോകോൾ വഴിയാണ് ഭാര്യയേയും മകളെയും മൃതദേഹം കാണിച്ചത്.\nയാക്കൂബ് ഹുസൈന്‍റെ ഭാര്യയും, എയര്‍പോര്‍ട്ടില് നിന്ന് വീട്ടിലേക്ക് കൊണ്ടുവന്ന ടാക്‌സി ഡ്രൈവറും കോവിഡ് രോഗബാധിതരാണ്. ഇദ്ദേഹം ദുബായില്‍നിന്ന് എത്തിയ വിമാനത്തിലെ 40 പേരും നിരീക്ഷണത്തിലാണ്.\nആലപ്പുഴ: ആലപ്പുഴക്കാരുടെ പതിറ്റാണ്ടുകളായ സ്വപ്നത്തിന് സാക്ഷാത്കാരം. കേന്ദ്ര ഉപരിതല ഗതാഗതമന്ത്രി നി...


വേദിക ജയിലിൽ ആവുമ്പോഴും പ്രശ്നങ്ങളൊഴിയാതെ ശ്രീനിലയം 😱😱 കനലെരിയും വഴികളിലൂടെ സുമിത്രയുടെ യാത്ര.. പ്രതീഷിനെ കൈവെച്ച് മഹേന്ദ്രൻ.. ആ കൈക്ക് നേരെ വിരൽ ചൂണ്ടി സുമിത്രയും 🔥🔥\nകനലെരിയുന്ന വഴികളിലൂടെ സുമിത്രയുടെ യാത്ര എന്നുപറഞ്ഞുകൊണ്ടാണ് കുടുംബവിളക്കിന്റെ പുതിയ പ്രൊമോ വീഡിയോ പുറത്തിറങ്ങിയിരിക്കുന്നത്. ഏറെ ആരാധകരുള്ള ഒരു പരമ്പര തന്നെയാണ് ഏഷ്യാനെറ്റിലെ കുടുംബവിളക്ക്. റേറ്റിങ്ങിൽ ഒന്നാം സ്ഥാനമാണ് പരമ്പരക്ക് ലഭിക്കാറുള്ളത്. സുമിത്രയുടെ പോരാട്ടങ്ങളുടെ കഥയാണ് ഇത്. വേദിക എല്ലാക്കാലവും സുമിത്രക്ക് ശത്രു തന്നെയായിരുന്നു. സിദ്ധുവിനെ സ്വന്തമാക്കുക എന്ന ആഗ്രഹം സാധ്യമാക്കിയ നാൾ\nമുതൽ ശ്രീനിലയത്തിലേക്ക് കയറിപ്പറ്റുക എന്നതായിരുന്നു അവരുടെ ലക്‌ഷ്യം. ഒടുവിൽ സരസ്വതി അമ്മയെ കൂട്ടുപിടിച്ച് ശ്രീനിലയത്തിന്റെ ആധാരം മോഷ്ടിക്കുകയാണ് വേദിക. ആ കുറ്റം സുമിത്രയുടെ തലയിൽ ചാരാൻ ഇരുവരും വിദഗ്ധമായി ശ്രമിച്ചിരുന്നു. ഒടുവിൽ വേദിക ജയിലിലേക്ക് തന്നെ എന്ന സൂചനയാണ് ഇപ്പോൾ പരമ്പരയുടെ പുതിയ പ്രൊമോ വീഡിയോ നൽകുന്നത്. വേദിക ജയിലിൽ കഴിയുന്നതിന്റെ ദൃശ്യങ്ങളാണ് പ്രൊമോ വീഡിയോയിൽ കാണിച്ചിരിക്കുന്നത്.\nഅതേ സമയം വേദിക ജയിലിൽ ആകുന്നതോടെ പ്രശ്നങ്ങളൊന്നും തീരുന്നില്ല എന്ന് എടുത്തുപറയുകയാണ് പ്രൊമോ വീഡിയോ. മഹേന്ദ്രൻ ശ്രീനിലയത്തിൽ എത്തുന്നതാണ് ഇനി അടുത്ത പ്രശ്നം. പ്രതീഷിന് നേരെ കൈവെക്കുന്ന മഹേന്ദ്രനെതിരെ വിരൽ ചൂണ്ടുന്ന സുമിത്രയെ പ്രൊമോയിൽ ഏറെ തിളക്കത്തോടെയാണ് ഇപ്പോൾ കാണിച്ചിരിക്കുന്നത്. കനൽ വഴികളിലൂടെയാണ് സുമിത്രയുടെ പുതിയ യാത്ര. പ്രതിസന്ധികളിൽ തളരാതെയുള്ള സുമിത്രയുടെ\nസാന്ത്വനം കുടുംബത്തെ തച്ചുടക്കാൻ തീരുമാനിച്ച് രാജലക്ഷ്‌മി.. സാന്ത്വനത്തെ പൂർണ്ണമായും തകർക്കുമെന്ന് ശപഥം ചെയ്യുന്ന പുതിയ ശത്രു… സാന്ത്വനം വീട് കണ്ട് പുച്ഛത്തോടെ രാജലക്ഷ്മി.!!


Thiruvananthapuram 259 new covid cases തിരുവനന്തപുരത്ത് ഇന്ന് കൊവിഡ് സ്ഥിരീകരിച്ചത് 259 പേര്‍ക്ക്; 241 പേര്‍ക്കും സമ്പര്‍ക്കത്തിലൂടെ രോഗം\nതിരുവനന്തപുരത്ത് ഇന്ന് കൊവിഡ് സ്ഥിരീകരിച്ചത് 259 പേര്‍ക്ക്; 241 പേര്‍ക്കും സമ്പര്‍ക്കത്തിലൂടെ രോഗം\nകൊവിഡ് ആശങ്കയൊഴിയാതെ തലസ്ഥാന ജില്ല. ഇന്ന് രോഗം സ്ഥിരീകരിച്ച 259 പേരില് 241 പേര്‍ക്കും സമ്പര്‍ക്കത്തിലൂടെയാണ് രോഗബാധ ഉണ്ടായിരിക്കുന്നത്. 14 ആരോഗ്യ പ്രവര്‍ത്തകര്‍ക്കും ജില്ലയില് ഇന്ന് രോഗം സ്ഥിരീകരിച്ചു.\nതിരുവനന്തപുരം ജില്ലയില് കൊവിഡ് സാഹചര്യം അതിസങ്കീര്‍ണ്ണമായി തുടരുകയാണ്. തീരദേശ മേഖലയില് തന്നെയാണ് ഇന്നും രോഗബാധിതരിലേറെയും. തുമ്പയില് സമ്പര്‍ക്കത്തിലൂടെയുള്ള രോഗബാധിതരുടെ എണ്ണം വര്‍ധിക്കുകയാണ്. നഗരത്തില് തേക്കുമൂട് ബണ്ട് കോളനിയില് ഇന്ന് 18 പേര്‍ക്ക് കൂടി കൊവിഡ് സ്ഥിരീകരിച്ചു.\nസെക്രട്ടേറിയറ്റിലേയും നിയമസഭയിലേയും ലാബുകളിലെ മൂന്ന് ജീവനക്കാര്‍ക്ക് രോഗബാധ സ്ഥിരീകരിച്ചതും ആശങ്ക ഇരട്ടിയാക്കുന്നു. അതിര്‍ത്തി മേഖലകളിലും രോഗവ്യാപനം ദിനംപ്രതി വര്‍ധിക്കുന്ന സാഹചര്യമാണുള്ളത്. പാറശാലയിലും സമീപ പ്രദേശങ്ങളിലും തുടര്‍ച്ചയായി സമ്പര്‍ക്ക രോഗികളുടെ എണ്ണം കൂടുന്നതും ജില്ലാ ഭരണകൂടത്തിന് വെല്ലുവിളിയാകുകയാണ്.\nമലയോര ഗ്രാമീണ മേഖലയായ കള്ളിക്കാട് സമൂഹ വ്യാപന സാധ്യത നിലനില്‍ക്കുകയാണ്. ഇന്ന് 16 പേര്‍ക്ക് കൂടി പ്രദേശത്ത് കൊവിഡ് സ്ഥിരീകരിച്ചതോടെ പ്രദേശത്ത് രോഗികളുടെ എണ്ണം 64 ആയി. തുടര്‍ച്ചയായി ആരോഗ്യ പ്രവര്‍ത്തകര്‍ക്കും, പൊലീസുകാര്‍ക്കും രോഗം സ്ഥിരീകരിക്കുന്നത് പ്രതിരോധ പ്രവര്‍ത്തനങ്ങള്‍ക്ക് വെല്ലുവിളിയാവുന്നുണ്ട്.\nനിലവില് 3170 പേരാണ് ജില്ലയില് ചികിത്സയിലുള്ളത്. ഇന്ന് 1172 പേരെക്കൂടി നിരീക്ഷണത്തിലാക്കിയതോടെ ജില്ലയില് നിരീക്ഷണത്തിലുള്ളവരുടെ എണ്ണം 17579 ആയി.\nStory Highlights – Thiruvananthapuram covid